Internasyonalismo 
Pahayagan ng Internasyunal na Komunistang Tunguhin sa Pilipinas 


Taon 1 Blg 2 
Editoryal: 


Lahat ng mga paksyon ng naghaharing uri ay abala na sa pagha- 
handa para sa pambansang eleksyon sa susunod na taon. Ang 
lahat ay nagtulong-tulong — administrasyon, oposisyon, Kaliwa, 
media at Simbahan — para kumbinsihin ang malawak na masa 
na magparehistro at bomoto. Dagdag pa, nanawagan sila na 
“bantayan” at “ipagtanggol ang boto” para “mahalal ang mga 
karapat-dapat na kandidato”. 


Milyun-milyon ang perang ginugol ng mga kaaway sa propagan- 
da para kumbinsihin ang mamamayan na lumahok sa eleksyong 
2010. 


Ang kasalukuyang isyu ng Internasyonalismo ay nakasentro 
sa pagtalakay sa marxistang pananaw at paninindigan hinggil 
sa burges na eleksyon. Kailangan ito para maintindihan ng mga 
seryosong elemento at grupo sa Pilipinas na naghahanap ng ta- 
mang daan para sa panlipunang pagbabago. 


Mahalaga ang pag-aaral at diskusyon kung may kabuluhan o 
wala na ang paglahok sa eleksyon at parliyamento para isulong 
ang proletaryong rebolusyon lalupa't nangyari sa Maguindanao 
noong Nobyembre ang pinakamarahas na masaker sa kasay- 
sayan ng Pilipinas na may kaugnayan sa eleksyon. 


Nilamon ng permanenteng marahas na bangayan ng iba't-ibang 
paksyon ng mapagsamantalang uri para kontrolin ang kapang- 
yarihan sa pambansa o lokal na antas ang pagsisikap ng nagha- 
haring uri na palakasin ang mistipikasyon ng demokrasya at 
“mapayapa at malinis” na eleksyon sa 2010. 


Batas Militar sa Maguindanao 


Ang masaker sa Maguindanao nitong Nobyembre ay patunay 
lamang na palala ng palala ang kompetisyon ng iba't-ibang pak- 
syon ng mapagsamantalang uri para makontrol ang estado. Ito 
ay malinaw na indikasyon na naaagnas na ang bulok na panlipu- 
nang sistema. 


Maihalintulad ito sa patayan ng iba't-ibang grupo ng gangster 
para sa teritoryo habang halos walang magawa ang “godfather” 
para sa “mapayapang” kompetisyon ng kanyang nasasakupang 
iba't-ibang grupo ng mga kriminal at pusakal. 


Para makontrol ang anarkiya sa Maguindanao ay pinataw ng es- 
tado ang batas militar. Ang layunin nito ay bantaan at ipaalala 
sa mga paksyon na huwag gumawa ng anumang karahasan lag- 
pas sa kayang ipahintulot ng estado at naghaharing uri lalupa't 
ang pangunahing layunin ay palakasin ang mistipikasyon ng 
eleksyon at demokrasya sa Pilipinas. 


Hulyo - Disyembre 2009 


Bilang huling sandalan ng naghaharing uri at naghihingalong 
sistema, kailangang ipataw ng estado ang kanyang kapangyari- 
han sa buong lipunan, kahit pa sa kanyang mga paksyon na ganid 
sa kapangyarihan. Ito ang esensya ng deklarasyon ng batas mili- 
tar sa Maguindanao. Katulad ito ng digmaan ng mga gangster 
kung saan kailangan na ang interbensyon ng “godfather” para 
“parusahan” ang isang gangster na “lumabag” sa “panuntunan” 
ng organisasyon para mapanatili ang “kaayusan” sa tunggalian 
ng iba't-ibang gangster sa teritoryo at pangungulimbat ng ya- 
man. 


Ang malaking problema ay nahihirapan na ang estado na kon- 
trolin ito dahil mabilis na kumikipot ang teritoryo at yamang 
paghahatian dahil sa lumalalang krisis ng kapitalismo habang 
tumataas naman ang kahayukan ng bawat paksyon sa kapang- 
yarihan. Ang paglala ng anarkiya sa ekonomiya ay nagbunga ng 
paglala ng anarkiya sa politika. 


Nasupil man ng estado (ang pinakamakapangyarihang “warlord”, 
ang “godfather”) ang warlord na angkang Ampatuan, pinalakas 
naman nito ang karibal na warlord - angkang Mangudadatu sa 
Maguindanao. At dahil sa karahasan, tiyak na naghahanda na rin 
ang ibang mga warlord sa iba't-ibang sulok ng bansa laban sa 
kanilang mga karibal. Hindi maglalaho ang mga karahasan sa 
panahon ng eleksyon. Sisikapin lang itong itago o maliitin ng 
estado para ipakitang “mapayapa” at “malinis” ang halalan. 


Matapos ipakita ng estado ang kanyang kapangyarihan bilang 
“warlord” at “godfather”, matapos ang walong (8) araw na batas 
militar sa Maguindanao, ay binawi ito noong Disyembre 12. 


Sa kabilang banda, nagamit din ng naghaharing uri ang batas 
militar upang palakasin ang mistipikasyon ng demokrasya. Ang 
pagtutol ng ibang paksyon sa batas militar ng paksyong Ar- 
royo ay ginamit na propaganda para kumbinsihin ang malawak 
na masa na lumahok sa eleksyon at bantayan ang boto laban sa 
naghaharing paksyon. 


Ang isa pang epekto nito, sa gitna ng demoralisasyon ng naka- 
rarami dahil sa pananabotahe ng Kaliwa sa kanilang pakikiba- 
ka, ay lukuban ng takot ang mahihirap laluna sa mga lugar na 
malakas ang mga warlord at may mga armadong grupo tulad ng 
CPP-NPA-NDF, RPM-RPA-ABB, MLPP-RHB, MILF, MNLF, 
Abu Sayyaf, at iba pa. Kaya, kung ano ang kagustuhan ng mga 
armadong grupong ito, kung sinu-sino at anong partido ang nais 
nila iboto ng taumbayan, ay malaki ang posibilidad na susundin, 
hindi dahil gusto nila kundi dahil takot sila na gawin sa kanila 
ang nangyari sa Maguindanao. 


3k a a aK a k 
Anumang mga pakulo at panlilinlang ng naghaharing uri para 


maengganyo ang malawak na masa na lumahok sa halalan sa 
susunod na taon, hindi nito maitago na anumang partido, sinu- 


mang personalidad ang manalo at uupo sa kapangyarihan, mananatiling instrumento ang estado at parliyamento sa pagsasamantala 
at pang-aapi sa masang manggagawa at maralita. Dadami man ang mga representante ng Kaliwa sa loob ng pugad ng mga baboy, 
hindi nito kayang pabanguhin ang estado na matagal ng kailangang ibagsak para lumaya ang proletaryado mula sa pagsasamantala 
at pang-aapi. 


Ang mga masaker, militarisasyon at batas militar ay hindi maglaho habang patuloy na naghari sa lipunan ang bulok na kapitalistang 
sistema. Habang ang estado ay hindi naibagsak, mananatili ang armadong labanan ng iba’t-ibang paksyon ng burgesya na hayok sa 
kapangyarihan. Tandaan natin na ang estado ay isang armadong institusyon ng naghaharing uri laban sa mga pinagsamantalahang 
uri. 


Tanging ang armadong manggagawa na organisado ang sarili at mulat sa sariling interes ang may kapangyarihan na wakasan ang 
lahat ng kaguluhang nangyayari sa lipunan ngayon. At hindi ito magagawa ng uri kung lalahok sila sa eleksyon at papasok sa pugad 


ng mga baboy - ang parliyamento. # 





Ang artikulo na nasa ibaba ay sinulat ng isang estudyante na 
nagsusuri sa “kabuluhan” ng eleksyon para sa panlipunang pag- 
babago. 


Sang-ayon kami sa esensya ng artikulo ni kasamang Edward na 
hindi dapat lumahok sa eleksyon ang mga rebolusyonaryo dahil 
hindi ito ang paraan para isulong ang rebolusyon sa panahon 
ng imperyalismo at dekadenteng kapitalismo. Ang pagsisikap 
ng kasamang ito, na kabilang sa bagong henerasyon ng mga 
manggagawa ay nararapat lamang na purihin lalupa't lubhang 
nangibabaw sa hanay ng kabataan sa Pilipinas ang iba't ibang 
burges na idelohiya ng Kanan at Kaliwa. 


Subalit, may ilan lamang kaming paglilinaw sa mga puntong 
hinugutan ng kasama sa kanyang paninindigan at sa kanyang 
pananaw sa Kaliwa sa pangkalahatan: 


Una, ang eleksyon at parliyamentarismo ay isa sa mga punda- 
mental na katangian ng burges na demokrasya. Ito ang mahika 
ng naghaharing uri upang lukuban ng mga ilusyon ang masa na 
may “maaasahan pa” sa estado at bulok na sistema basta “maka- 
masa at maka-tao” lamang ang nasa loob nito. 


Ang demokrasya ay hindi abstrakto. Ito ay may makauring ka- 
tangian. Sa paghahari ng kapitalismo, ang “demokrasya” ay wa- 
lang dudang burges at nagsisilbi para sa interes ng burgesya. 


Ang sinabi ni kasamang Edward na “Hindi makamit ang tunay 
na demokrasya sa ilalim ng kapitalismo” ay tila impluwensyado 
ng usaping moralidad hindi ng materyal na batayan sa pagsusuri 
sa demokrasya. Tunay na demokrasya ang pinatupad ng burge- 
sya ngayon: ito ay isang porma ng diktadura ng mapagsa- 
mantalang uri laban sa kanyang mga pinagsamantalahan. 


Malamang ang sinasabi ni kasamang Edward na “tunay na 
demokrasya” ay ang proletaryong demokrasya dahil iginiit 
niya na “napakalinaw ang kaibahan sa prinsipyo ng tunay na 
demokrasya laban sa nangibabaw na demokrasya ngayon sa 
pamumuno ng mga burges na pulitiko, na nagiging “democra- 
zy”.” Subalit ang ultimong layunin ng komunistang rebolusyon 
ay pawiin ang kaibahan ng “mayorya” at “minorya” na siyang 
tungtungan ng burges na demokrasya, na nakabatay naman sa 
pagkahati-hati ng lipunan sa mga uri. 


Ang proletaryong demokrasya ay temporaryo lamang, sa pa- 
nahon lamang ng transisyon mula kapitalismo tungong komu- 
nismo. Ang demokrasya ng proletaryado ay ang diktadura ng 
proletaryado. Sa isang komunistang lipunan, na pandaigdigan 


ang saklaw, maglaho na ang diktadura ng proletaryado dahil 
maglaho na ang mga uri, ang estado at ang mga pambansang 
hangganan. Sa komunistang lipunan, kung saan maging realidad 
na ang tunay na pagkapantay-pantay batay sa kasaganaan, ang 
abstraktong konsepto ng demokrasya ay maglaho na rin. 


Ikalawa, tila hindi lubusang naintindihan ni kasamang Edward 
ang papel ng Kaliwa para ilihis at ilayo ang masang mangga- 
gawa sa proletaryong rebolusyon. Tila umaasa ata si kasamang 
Edward na darating ang panahon na maunawaan ng Kaliwa sa 
Pilipinas ang kabulukan ng eleksyon at makumbinsi itong hindi 
na lalahok dito dahil sinabi niyang “Sana maunawaan ito ng 
Kaliwa, laluna ng mga Maoista-Stalinista na ang estado laluna 
ang mga batas ay instrumento na ng burgesya para palawakin 
ang kanilang impluwensya at para ipagpatuloy ang pang-aapi 
sa nakararami.” 


Ang tungkulin ng Kaliwa ay harangan ang pag-unlad ng kamula- 
tan ng manggagawa tungo sa rebolusyonaryo at komunistang ka- 
mulatan. Hinahadlangan ng Kaliwa na susulong at magtagumpay 
ang proletaryong rebolusyon. Sila ay mortal na kaaway ng uring 
manggawa sa loob ng kilusang paggawa at kilusang masa. 


Pero kung hindi ba lalahok ang Kaliwa sa eleksyon ay maging 
marxista na sila? Ang pundamental na sukatan kung ang isang 
organisasyon ay marxista o hindi ay ang kanyang programa at 
aktibidad sa loob ng kilusang paggawa. 


Ang maoistang PKP ay hindi lumahok sa eleksyon noong 1970s 
hanggang 1986. Nangampanya ito ng boykot sa halalan ng dik- 
tadurang Marcos sa dahilan na “walang demokrasya” sa ilalim 
ni Marcos. Nang pumalit si Corazon Aquino, lumahok na sa 
eleksyon ang mga maoista. 


Ang panatikong maoista-thirdworldista ay boykot ang paninin- 
digan sa eleksyon. Ang mga maoista sa India at Peru ay hindi 
lumalahok sa eleksyon. Pero marxista na ba sila? Hindi. 


Ang maoistang programa ay para ipagtanggol ang pambansang 
kapitalismo, ito man ay sa pamamagitan lamang ng “armadong 
pakikibaka sa kanayunan” o kombinasyon ng “elektoral na paki- 
kibaka” sa kalungsuran. 


Ikatlo, ang proletaryong rebolusyon ay isang marahas na pag- 
durog ng mga manggagawa sa estado at sa sistema. Sa re- 
bolusyong ito, mag-aarmas at makikidigma ang mga mang- 
gagawa laban sa armadong estado. Subalit, ang uri mismo ang 
mangangasiwa sa kanilang armas at sa kanilang armadong paki- 


kibaka sa panahon ng rebolusyonaryong sitwasyon. Ang mga armadong manggagawa at maralita ay nasa direktang superbisyon 
at pamumuno ng kanilang mga konseho at asembliya. Taliwas ito sa banggardistang pananaw ng mga maoista na ang “armadong 
hukbo” ay nasa “absolutong pamumuno ng partido”. 


Tutol ba si kasamang Edward sa armadong pakikibaka kaya nasabi niya na “Pero bakit kailangang magbuhis ng dugo ang mga 
Maoista-Stalinista para isulong ang sinasabi nilang “pambansang demokrasya ””? Nagbuhis ng dugo ang mga maoista-stalinista, 
at itinulak nila ang masa para dito hindi para baguhin ang sistema kundi para ipagtanggol ang interes ng burgesyang Pilipino sa 
ngalan ng “anti-imperyalismo” at burges na nasyunalismo. Ang pagbubuhis ng dugo at paglulunsad ng armadong pakikibaka ng 
proletaryado sa panahon ng rebolusyonaryong sitwasyon ay para durugin ang estado at kapitalismo. 


Pang-apat, ang mga komunista/rebolusyonaryong organisasyon, na ang pinakamataas na porma nito ay ang internasyunal na partido, 
ay produkto ng makauring pakikibaka. Ang pakikibaka ng manggagawa ay magluluwal ng mga abanteng elemento - mga komu- 
nista/rebolusyonaryo - na iniorganisa ang sarili sa mga organisasyong nasa unahan ng pakikibaka ng uri. Samakatuwid, ang mga 
organisasyong ito, batay sa kapasyahan ng masang manggagawa, ang mamuno sa kanila para ipagtagumpay ang komunistang re- 
bolusyon. 


Ang pamumunong ito ay salungat sa “pamumuno” na ginagawa ngayon ng mga Kaliwang partido. Ang pamumuno nila ay naka- 
batay lamang sa kanilang kagustuhang mamuno at sa pagkakaroon nila ng sariling armadong pwersa. 


Ang pamumuno ng mga komunistang organisasyon ay nakabatay sa mulat na pakikibaka ng uri at mulat na pag-organisa nila sa 
kanilang sarili. Napapanday ang namunong papel ng marxistang partido sa pamamagitan ng aktibong interbensyon nito sa loob ng 
mga asembliya at konseho ng manggagawa na itinayo at pinamunuan mismo ng masang proletaryado. Sa madaling sabi, ang pampu- 
litikang pamumuno ng komunistang organisasyon o partido ay mahigpit na nakabatay at nagsisilbi sa “ang emansipasyon ng uring 
manggagawa ay nasa mga kamay mismo ng masang manggagawa.” 


Gayong tama na hindi pwedeng “iatas” ng partido sa uri ang rebolusyon, mali naman kung sabihing “hindi ito mangyari kung ang 
mga rebolusyonaryo mismo .... (ang) mamuno sa mga manggagawa para isulong ang rebolusyon.” Hindi simpleng propagandista- 
ahitador-edukador lamang ang papel ng mga komunistang organisasyon. Ang papel nila ay bilang pampulitikang lider ng re- 
bolusyon. Mas mahalaga sa lahat ay maging aktibong salik ito para pabilisin ang tagumpay ng komunistang rebolusyon. 

Sang-ayon kami sa pagsusuma ni kasamang Edward sa tungkulin ng mga rebolusyonaryo ngayon: “Ang dapat gawin ngayon ay 
ibagsak ang kapitalismo kasama na ang estado sa pamamagitan ng nagkakaisa, independyente at pandaigdigang rebolusyon ng 


manggagawa.” 


Internasyonalismo 


Bakit hindi dapat lumahok ang mga rebolusyonaryo 
sa burges na eleksyon? 


ni: Edward 


1)Hindi dapat makialam ang mga rebolusyonaryo sa eleksyon, 
dahil hindi ito ang tamang instrumento para isulong ang re- 
bolusyon at ang mithiin ng nakararami. Ang eleksyon ay laro ng 
burgesya na nasa estado. Dito pinakita ang kapangyarihan nila 
at hanggang saan ang kanilang impluwensya, sa pamamagitan 
ng bangayan at kompetisyon. Ito ang malinaw na katangian ng 
ating lipunan ngayon. 


Katunayan, nakasulat ito sa manusripto ni Karl Marx na ang 
lipunan ay tunggalian at kompetisyon, at ang mananaig ay ang 
makapangyarihan. Ito ang makikita sa burges na eleksyon kung 
saan laging nasa bentahe ang nasa kapangyarihan. 


Pero hindi ito ang pakikibaka na bigyang halaga ng mga re- 
bolusyonaryo. Ang dapat ay kung paano imulat ang nakararami 
sa kagaguhan at kabulukan ng sistema ngayon, hindi lang bilang 
indibidwal kundi bilang tao mismo. 


Para sa akin ang eleksyon ay parang laro ng solitaryo. Ang ka- 
pangyarihan ng mga burges na politiko ay galing sa mga maliliit 
na myembro ng lipunan hanggang sa pangkalahatang kasapian. 
Pasukin nila ang ibat-ibang tao, ibat-ibang hanapbuhay, para sila 


ang mapili at uupo sa kapangyarihan ng estado na gustong-gusto 
nila. Ganyan ang eleksyon, kahit saang eleksyon dahil nahawa 
na ito sa kabulukan ng sistemang kapitalismo. 


Pagtatayo ng “bagong imperyo” ng kapitalismo para palawakin 
ang pagsasamantala at pang-aabuso ng burgesya sa nakararami. 
Ito ang dapat bigyang pansin ng mga rebolusyonaryo, laluna ng 
kabataan. Paano durugin at ibagsak ang bulok na kaayusan. 


2)Hindi makamit ang tunay na demokrasya sa ilalim ng kapi- 
talismo. Para sa mga rebolusyonaryo ngayon, hindi ito mahi- 
rap unawain. Kaiba sa iniisip ng maraming Kaliwang grupo: 
Maoista-Stalinista at Abuevaista (yaong nagsisikap na maging 
pederal-parliyamentaryo ang Pilipinas), at kasama na ang mga 
reaksyunaryong grupo na nasa Kanan ngayon. Parang itim at 
puti. Ang ibig kong sabihin, napakalinaw ang kaibahan sa prin- 
sipyo ng tunay na demokrasya laban sa nangibabaw na demokra- 
sya ngayon sa pamumuno ng mga burges na pulitiko, na nagig- 
ing “democrazy”. 


Hindi na kailangang biyakin ang ating ulo para makita ang kai- 
bahan. Tulad ng sinabi ng mga bantog na pilosopo sa mundo, na 


ang prinsipyo ay para sa lahat at para sa kaunlaran kung makita sa teorya at implementasyon. Pero bakit kailangang magbuhis ng 
dugo ang mga Maoista-Stalinista para isulong ang sinasabi nilang “pambansang demokrasya”. Katunayan, ilang libong buhay na 
ang binuhis ng kabataan para lamang isulong ang prinsipyong ito. Bulag ba sila sa kulay o “color blind” na hindi nila nakita ang 
kaibahan ng itim at puti? Ang lagi nilang binibigay na katuwiran sa atin ay: iba ang binabasa naming manuskripto. 


Natatawa na lang ako dahil napakalinaw na hindi makamit ang tunay na demokrasya sa ilalim ng kapitalismo, laluna kung nahawa 
pa ng kapitalismo ang buong mundo. Lalo na ngayon na may ilang bumaba mula sa kabundukan para isulong ang prinsipyo ng 
paglahok sa eleksyon. Wala ba silang natutunan sa nangyari sa Rusya, China at Alemanya, para sana mamulat sila na ang estado ay 
hindi instrumento para isulong ang rebolusyon kundi sa ibang paraan? 


3) Sana maunawaan ito ng Kaliwa, laluna ng mga Maoista-Stalinista na ang estado laluna ang mga batas ay instrumento na ng 
burgesya para palawakin ang kanilang impluwensya at para ipagpatuloy ang pang-aapi sa nakararami. Pero paano ba ito ginawa 
ng burgesya? Para sa akin ay simple lang: ang mga batas na ginagawa ng mga burges na politiko maliban sa hindi para sa lahat ay 
walang ngipin dahil pabor sa mga kapitalista, laluna sa mga dayuhang kapitalista. Pero dapat tandaan at maunawaan ng mga Maoista 
at Kaliwa na hindi lang mga dayuhang kapitalista kundi mismong mga Pilipinong kapitalista din ang nagsasamantala at nang-aapi 
sa kapwa Pilipino. 


Ang dapat gawin ngayon ay ibagsak ang kapitalismo kasama na ang estado sa pamamagitan ng nagkakaisa, independyente at pan- 
daigdigang rebolusyon ng manggagawa. Sana magkaisa ang mga rebolusyonaryo sa ganitong layunin para magtagumpay. Pero hindi 
ito mangyari kung ang mga rebolusyonaryo mismo ang mag-atas at mamuno sa mga manggagawa para isulong ang rebolusyon. 
Ang mga manggagawa mismo ang magdesisyon kung nais ba nila itong makamit sa panahon ng rebolusyon, sa pamamagitan ng 
paghawak ng armas o hindi. Ang gawin lamang ng mga rebulosyonaryo ay ang pagbibigay ng ideya at maging kritikal sa lahat ng 
sitwasyon laluna sa pagwasak sa bulok na sistema. 


Mabuhay ang independyente at pandaigdigang rebolusyon ng mga manggagawa! 


Rebolusyon ng manggagawa, hindi burges na eleksyon! 


ni: Piolo Mangahas 


Introduksyon 


Handang-handa na ang lahat ng paksyon ng naghaharing uri sa 
pambansang halalan sa susunod na taon. Pera, armas at makinarya 
ay nakahanda na para sa isang madugong tunggalian na inaasahan 
sanang maghasik ng ilusyon sa masa para sa “mapayapa” at 
“malinis” na halalan. 


Sa kabila ng katotohanan na may bisa pa rin ang burges na eleksyon 
bilang “shabu” sa kaisipan ng manggagawang Pilipino, dumarami 
na ang nakaramdam ng masamang epekto ng “pampulitikang 
drogang” pinaiinom ng mapagsamantalang uri sa malawak na 
masang api. 


Kaya nararapat lamang na suriin ng mga rebolusyonaryong 
elemento sa Pilipinas ano ang katangian ng burges na eleksyon, 
sa anong kondisyon ito nagagamit ng proletaryado para sa 
kanyang makauring interes at kung ang mga kondisyon na ito ay 
umiiral pa ba sa ating panahon. Ikalawa, kaya pa bang kopyahin 
ng burgesyang Pilipino ang mga tipo ng eleksyon sa abanteng 
kapitalistang mga bansa kung saan nagawang sinupin ng burgesya 
ang paglalako ng mistipikasyon ng demokrasya at eleksyon, 
sa kabila na dumarami rin doon ang tumaas na ang kamulatan 
na ang “heroin” at “cocaine” ay mas masama pa ang epekto sa 
“shabu”. 


I. Ang Kanan sa usapin ng eleksyon 


Ang Kanan ay nahati sa dalawang malaking paksyon: ang 
administrasyon ni Gloria Arroyo at ang oposisyon. Ang oposisyon 
naman ay nahati din sa ibat-ibang paksyon na nakabatay sa 
personalidad. Bagamat may mga indikasyong nais ng naghaharing 
uri na buhayin muli ang “sistemang dalawang partido” gaya ng 
sa Amerika, labis itong nahirapan dahil sa pagiging atrasado ng 


burges na demokrasya sa Pilipinas at sa matagal na panahong 
pamamayani ng dinastiyang politikal sa bansa. Ang ambisyong 
kopyahin ang sistemang “pagiging tapat sa partido” sa halip na sa 
personalidad ay matagal ng pinapangarap ng Kaliwa sa Pilipinas 
subalit halos imposible na ito dahil sa lumalalang kabulukan ng 
sistema. 


Nais ng naghaharing uri na muling palakasin ang mistipikasyon 
sa eleksyon at demokrasya sa hanay ng masa. Obligadong silang 
gawin ito dahil mabilis na nawawala ang bisa ng eleksyon 
bilang “shabu”. Kung patuloy na walang epektibong paraan 
ang mapagsamantalang uri para gawing “malinis at kapani- 
paniwala” ang resulta ng halalan sa susunod na taon, nababahala 
itong tuluyan ng maglaho ang impluwensya ng mistipikasyon 
ng masa sa eleksyon at palagi na lang i-resolba ang bangayan ng 
mga paksyon sa pamamagitan ng armadong labanan o “ekstra- 
legal” na paraan, mga paraan na tanda ng anarkiya sa lipunang 
kapitalista sa halip na mistipikasyon ng demokrasya at paraang 
“konstitusyunal”. Ito ang layunin ng kaaway sa halalang 2010, 
layunin na lalupang naging mahirap dahil sa Maguindanao 
masaker noong Nobyembre, ang pinakamarahas na pamamaslang 
sa kasaysayan ng Pilipinas na may kaugnayan sa eleksyon. 


Ang administrasyon 


Labis na kinamuhian ng malawak na masa ang paksyong Arroyo. 
Kung opinyong publiko lang ang pagbatayan, hindi na mananalo 
ang mga manok ng administrasyon para sa pambansang posisyon 
sa halalan sa susunod na taon. Dahil dito, para sa naghaharing 
uri, isa ng liability ang paksyong Arroyo sa Malakanyang. Ang 
pagpapatuloy ng paksyong ito sa paghawak ng estado ay tiyak 
na magtutulak sa masa upang suriin ang kabulukan ng eleksyon. 
Dito takot na takot ang mga kaaway sa uri: ang lubusang mawalan 


ng tiwala ang nakararami sa eleksyon. 


Ngayon pa lang, parang mga dagang naglundagan sa nalulunod na 
barko ng administrasyon ang maraming membro nito at lumipat 
na sa oposisyon para lalaki ang oportunidad na manalo. Ang 
mga nanatili sa administrasyon ay yaong mga politiko na kayang 
ipanalo ang sarili dahil makapangyarihan ito sa kani-kanilang 
teritoryo hawak ang 3Gs (guns, gold and goons). Karamihan sa 
kanila ay mga warlords at naghahari sa pamamagitan ng takot at 
karahasan. 


Sa kabila ng maraming pera at malakas na makinarya, hindi 
madali sa administrasyon na ipanalo ang mga kandidato nito sa 
mga pambansang posisyon laluna sa pagka-presidente. Kaya 
ang kanilang pambato na si Gilbert Teodoro ay napilitang mag- 
astang “independyente” mula sa paksyong Arroyo at desperadong 
i-project ang sarili na hindi tuta ni Gloria. 


At dahil ang posisyon sa estado sa mga atrasadong bansa gaya 
ng Pilipinas ay buhay at kamatayan para sa pang-ekonomiyang 
posisyon ng mga politiko, obligadong may pampulitikang 
posisyon pa rin si Gloria Arroyo. Kaya naman ay tatakbo siyang 
kandidato sa mababang kapulungan ng Kongreso!. Ang iba naman 
ay mga kapamilya at kamag-anak ang pinatatakbo nasa kampo 
man ng adminsitrasyon o oposisyon. 


Ang oposisyon 


Sa lahat ng mga partido at personalidad na nag-aagawan sa 
kapangyarihan, dalawang partido ang nasa unahan, ang partido 
Liberal na kinabibilangan nila Noynoy Aquino at Mar Roxas at 
ang Partido Nacionalista nina Manny Villar at Loren Legarda ng 
Nationalist People’s Coalition (NPC). 


Tila ba pinaiinit ngayon ang tunggalian ng dalawang “popular” na 
partido ng malalaking burgesya. Ilan sa mga dahilan ay: 


Una, ang dalawang pinaka-lumang malaking burges na partido 
sa Pilipinas — ang Partido Liberal (LP) at Partido Nacionalista 
(NP) - ay nais muling buhayin ng burgesyang Pilipino, na tila 
nangongopya sa istilo ng burges na pulitika sa Estados Unidos. 
Sa kasaysayan, ang dalawang partidong ito ang pinanggalingan 
ng mga politikong Pilipino. 


Ang NP ang kauna-unahang partidong itinayo ng burgesyang Pili- 
pino noong 1907. Dala-dala nito ang mapayapa at repormistang 
linya sa pagkamit ng “pambansang kalayaan” mula sa kolony- 
alistang Amerikano. Kinukumpara ang NP bilang Republican 
Dahil sa obsesyon ng Kaliwa laluna ng mga maoista sa “charter 
change” at “term extension” ni Gloria, ginigiit nila na ito ang dahilan 
kung bakit nais pa rin ni GMA na tatakbong kongresista. Napakitid 

ng ganitong pagsusuri dahil hindi ito umaayon sa takbo ng pampuli- 
tikang realidad batay sa interes ng naghaharing uri sa kabuuan. Hindi 
lamang ang paksyong Arroyo ang interesadong baguhin ang kapital- 
istang saligang batas para iangkop sa pangangailangan ng bulok na 
sistema na binabayo ng matinding krisis ngayon. At hindi lang din 

ang pamilyang Arroyo ang nagnanais na makapasok sa estado ang 
halos lahat ng kanilang pamilya o kamag-anak. Lahat ng paksyon ng 
burgesya ay ito ang interes at ginagawa. Ang nasa likod ng ganitong 
“protesta” ng Kaliwa ay ang layuning pabanguhin sa harap ng masa 
ang burges na demokrasya at paasahin na maari pang repormahin ang 
estado. Ang kasalukuyang kabulukan ng sistema at atrasadong moda 
ng produksyon sa bansa ang nagluwal ng mga pampulitikang dinastiya 
ng lahat ng paksyon ng naghaharing uri. Hindi rin imposible na isa 

sa ambisyon ni Gloria ay maging primero ministro. Pero mangyari 
lamang ito kung mayorya sa Kongreso ay mga kaalyado niya at payag 
na siya ang hahawak sa posisyong ito. Pero mahirap itong hulaan sa 
ngayon dahil lumalaki ang posibilidad na galing sa oposisyon ang 
maging presidente ng Pilipinas sa susunod na taon. 


Party (ng USA) sa Pilipinas. 


Maraming bantog na mga tradisyunal na politiko na naging pan- 
gulo na galing sa NP. At isa na dito ay ang dating diktador na si 
Ferdinand Marcos. Kabilang din sa NP ang anti-manggagawang 
si Blas Ople, ang Kalihim ng Paggawa ng rehimeng Marcos. 


Ang LP naman ay isplit mula sa NP noong 1945. Ito ang ikalawang 
pinakamatandang burges na partido sa Pilipinas, na binansagan 
ding Democratic Party (ng USA) sa Pilipinas. Gaya ng NP, maram- 
ing bantog din na kapitalistang politiko ang mula sa LP. Isa na dito 
si Manuel Roxas, ang unang presidente ng Republika ng Pilipinas. 
Kabilang din si Franklin Drilon, ang anti-manggagawang Kalihim 
ng Paggawa ng rehimeng Aquino. 


Kapwa ang NP at LP ay kabilang sa koalisyon noong 2004 
eleksyon na sumusuporta kay Gloria Arroyo bilang pangulo. Ibig 
sabihin, kabilang ang mga partidong ito sa mga dapat sisihin kung 
bakit nanalo si Arroyo. 


Pangalawa, ang dalawang partidong ito ay nasa oposisyon. Gus- 
tong ipakita ng burgesya na nasa mga partidong ito at sa mga per- 
sonalidad nila ang magsasalba sa sistema mula sa pampulitikang 
krisis ng administrasyong GMA. 


Pangatlo, niromantisa ng burgesya ang personalidad ng dalawang 
kandidato sa bawat partido. si Noynoy Aquino? daw ang magbaba- 
lik ng demokrasya na pinaglalaban at pinatupad ng kanilang mga 
magulang. Katunayan, “martir” si Ninoy Aquino dahil pinaslang 
siya ng paksyong Marcos noong 1983. Pinangalandakan naman 
ni Manny Villar’, galing umano sa mahirap, na maaring aasenso 
ang mga naghihikahos basta may “sipag at tiyaga” lamang. 


Kung hindi man solido ang administrasyon, ganun din ang oposi- 
syon. Walang unipikadong tiket ang administrasyon at oposisyon 
sa lahat ng posisyon. Lalong lumala ang pagkahati-hati ng mga 


paksyon ng burgesya habang papalapit ang eleksyon. 

?Ang pamilyang Aquino at ang pamilyang Cojuangco (si Corazon na 
asawa ni Ninoy Aquino ay isang Conjuangco) ay kapwa malalaking 
kapitalista-haciendero. 

Noong presidente pa si Corazon Aquino (1986-1992), pinangunahan 
niya ang polisiyang total war kung saan daang libong sibilyan ang 
namatay at nawalan ng tirahan at hanapbuhay. Sa kanyang pamumuno 
din nangyari ang masaker sa mga magsasaka noong 1987. Pag-aari din 
ng pamilya ni Corazon Cojuangco Aquino ang Hacienda Luisita kung 
saan daan-daang magsasaka ang nakaranas ng karahasan at pang-aapi. 
38i Manny Villa ang isa sa pinakamayamang kapitalista sa Pilipinas. 
Malaking bahagi ng kanyang negosyo ay real state at housing. Alyado 
ni Erap Estrada noong ito ay nahalal bilang presidente sa 1998 at 
naging speaker of the House. Subalit biglang bumaligtad sa kampo ng 
oposisyon noong kasagsagan ng pakikibaka para patalsikin si Estrada. 
Dahil dito ay napanatili ni Villa rang kanyang imahe sa mata ng pub- 
liko. Noong 2007 ay naging kaalyado ulit ni Erap. At ngayon ay hindi 
na naman dahil sa kanyang ambisyong maging presidente. 

Ang “sipag” at “tiyaga” na ginamit ni Villar para maging isa sa 
pinakamayamang Pilipino ay “sipag” sa pagsasamantala at “tiyaga” sa 
pagiging oportunista para makaakyat sa pwesto. Ang “sipag” at “tiya- 
ga” na nais ni Villar na gawin ng masang anakpawis ay sipag at tiyaga 
para maging isang modelong sahurang-alipin ng mga kapitalista. 

Ang pahayag ni Satur Ocampo sa media, kandidatong senador ng 
maoistang Bayan Muna, na pinakamalapit daw sa programa nila ang 
programa ng NP ni Manny Villar ay patunay lamang na walang kaiba- 
han ang programa ng Kanan at Kaliwa sa pagtatanggol sa pambansang 
kapitalismo. Sa ngayon, plantsado na ang alyansang Bayan Muna-NP. 
Guest candidates ng NP sila Ocampo at Maza para senador. Guest 
candidte din ng NP si Bongbong Marcos, anak ng dating diktador na si 
Ferdinand Marcos. Nagawa ni Villar na ipasok sa kanyang partido ang 
nasa dulong Kanan at Kaliwa dahil sa kanyang “sipag at tiyaga”. 


Walang maasahan ang masang anakpawis sa administrasyon 
at oposisyon dahil iisa lamang ang pinagtatanggol ng mga ito: 
pambansang kapitalismo. 


IL. Ang Kaliwa sa usapin ng eleksyon 


Maliban sa polisiyang boykot ng maoistang partido (PKP) noong 
panahon ng batas militar, matagal ng lumalahok ang Kaliwa sa 
eleksyon magmula pa noong 1940s. 


Ang polisiyang boykot naman ng PKP noong 1980s ay hindi 
nakabatay sa marxistang pagsusuri kundi sa ekstremismo ng 
gerilyang pakikidigma. 


Ang kontra-rebolusyonaryong batayan ng Kaliwa 


Iba-iba ang palusot ng ibat-ibang paksyon ng Kaliwa kung bakit 
sila lumalahok sa eleksyon: 


Maoistang PKP. Batay sa kanilang “pagsusuma” sa karanasang 
boykot noong 1980s, ginigiit ng Partido Komunista ng Pilipinas 
na “hindi mali” ang paglahok sa eleksyon at pagpasok sa estado 
basta ito ay “nagsisilbi” sa pagsusulong ng “digmaang bayan” 
at “may kwalipikadong mga kadre para dito”. Kung dati nilalait 
nila ang kanilang mga karibal dahil sa paglahok sa eleksyon, ang 
PKP na ngayon ang nangunguna at atat na atat na marami ang 
makapasok sa senado, kongreso at lokal na gobyerno. 


Paano magsisilbi? Pangunahin ang pagkuha ng milyun-milyong 
pondo ng estado (na galing din naman sa pawis ng masang 
nagbabanat ng buto) at sa mga politiko para pambili ng armas at 
buhayin ang parasitikong armadong hukbo na nasa absolutong 
pamumuno ng PKP. Pangalawa, pagbibigay ng mga proyekto sa 
kanilang “baseng masa” upang manatili itong “tapat na tagasunod” 
sa panawagan ng Kaliwa. 


“Leninistang” PMP. “Tapat” kay Lenin, pinanindigan nila 
na ang parliyamento ay maaring gawing “entablado” para sa 
“rebolusyonaryong” propaganda gaya ng ginawa ng mga marxista 
noong 19 siglo. Dagdag pa, “teoretikal” na batayan nila ang 
libro ni Lenin na “Kaliwang-komunismo, sakit ng kamusmusan” 
sa panahon ng debate ng Ikatlong Internasyunal sa usapin ng 
paglahok sa burges na eleksyon. Subalit, ang “katapatan” nila sa 
“Leninismo” ay “pinaunlad” (distrungka) pa nila: pakipag-alyansa 
sa burges na oposisyon at paggamit sa kanilang “baseng masa” 
bilang panglyabe sa kanilang pagtraydor sa marxismo at paghimod 
sa puwet ng malalaking burges na partido para makakuha ng 
malaking pondo. Para sa Partido ng Manggagawang Pilipino, 
ang pagpasok sa parliyamento ay “malaking tulong” upang 
mapalakas ang kilusang manggagawa. Sa madaling sabi, kailangan 
diumanong pasukin ang anumang laro ng burgesya at huwag silang 
hayaang masolo ang mga laro na sila ang may likha. 


Neo-Trotskyistang PLM. Ang grupong ito ang tapat na tagasunod 
sa “radikal” na elektoralismo ni Hugo Chavez sa Venezuela at sa 
kanyang “sosyalismo sa 21 siglo”. Nagdadala ng mas radikal na 
lenggwahe na katangian ng mga Trotskyista gaya ng “partido para 
sa sosyalismo” at “sosyalismo ngayon na!”. Modelo ng Partido 
Lakas ng Masa ang pagkapanalo ng Kaliwa sa Latin at Central 
America. 


Repormistang Akbayan. Sa lahat ng paksyon ng Kaliwa, ito ang 
tahasang nanindigan na makamit ang “panlipunang pagbabago” 
sa pamamagitan ng mga reporma at pagiging mayorya sa estado 
laluna sa parliyamento. 


Samakatuwid, lahat sila ay nagkaisa na ang paglahok sa eleksyon 
at parliyamento ay “epektibong” paraan daw ng masa para 
mapalakas ang “kilusang masa”, ito man ay para sa “rebolusyon” 
o para sa “reporma”. 











V b OG 
ahat ng kandidato tagapagtanggo 

Gamit ang mga sulatin at salita ng mga bantog na marxistang lider 
sa 19 siglo, nilalason nila ang kaisipan ng masang manggagawa 
laluna ang mga abanteng elemento nito na angkop pa rin ang 
taktika ng mga marxista noong sumusulong pa ang kapitalismo sa 
panahon na nasa permanenteng pagbulusok-pababa na ang sistema 
at wala na itong kapasidad na magbigay ng anumang makabuluhang 
reporma. Dagdag pa, nirebisa nila ang rebolusyonaryong diwa ng 
paglahok sa eleksyon ng mga komunista noong 19 siglo. Kung 
ang mga marxista mahigit 100 taon na ang nakaraan ay lumahok 
sa burges na parliyamento sa pamamagitan ng sariling lakas ng 
kilusang manggagawa, ang mga “tapat” na tagasunod nila ngayon 
ay lumalahok batay sa kapasidad (pera at makinarya) ng alinmang 
paksyon ng Kanan kung saan sila pumailalim. Ang tawag dito ng 
Kaliwa ay “pragmatismo”, “praktikalidad” o “pakikipag-isang 
prente” na walang ibang kahulugan kundi kontra-rebolusyonismo 
at pagtraydor sa rebolusyonaryong diwa ng marxismo. 


Maliban sa maoistang PKP, RPA-ABB, MLPP, na may pang- 
engganyo sa Kanan para sila suportahan - armadong hukbo -- ang 
ibang paksyon ng Kaliwa ay parang namamalimos sa Kanan upang 
ipasok lamang sa kanilang makinarya at bigyan ng pera gamit ang 
pagmamayabang na mayroon silang “malawak na baseng masa” 
na matransporma sa boto. 


Sa balanse ng pwersa ng Kanan at Kaliwa sa Pilipinas at sa 
hatian ng kanilang paggawa laban sa proletaryong rebolusyon, 
malayo pang payagan ng naghaharing uri na ibigay sa Kaliwa 
ang Malakanyang gaya ng ginawa ng mga kapatid nila sa uri 
sa Latin at Central America. Hindi rin katulad ng Venezuela 
ang Pilipinas na may malapit na padrino: Cuba at may likas na 
yaman gaya ng langis. Dagdag pa, malinaw na mas mahina ang 
Kaliwa kaysa Kanan sa ngayon. Kaya naman ay nagpupumilit 
ang Kaliwa na sisilong sa malalaking partido ng burgesya para 
lamang makapasok sa bulok na estado at parliyamento. 


Sa ngayon at sa malapit na hinaharap, kontento na ang 
burgesyang Pilipino na nasa oposisyon ang Kaliwa. Samakatuwid, 
mananatiling minorya ang Kaliwa sa loob ng kapitalistang estado 
dahil ang papel nito ay “bombero” sa loob ng kilusang masa sa 
panahon na muling magliyab ang rebolusyonaryong pakikibaka 
ng proletaryado. 


Sa kabila nito, ang lantarang pakikipag-alyansa at suporta ng 
Kaliwa sa iba’t-ibang paksyon ng malaking partido ng burgesya 
at personalidad ay mensahe na rin ng una sa naghaharing uri 
na wala silang dapat ikabahala sa pagpasok nito sa estado at 
parliyamento dahil wala naman itong seryosong intensyon na 
wasakin ang kapitalistang sistema. Samakatuwid, ang Kaliwa sa 
Pilipinas ay katulad din ng Kaliwa sa Central at Latin America 
na nasa kapangyarihan ngayon sa pamamagitan ng elektoralismo: 
pwersa para ipagtanggol ang pambansang kapitalismo. 


Gaano man ka “radikal” at “rebolusyonaryo” ang palusot ng 
Kaliwa sa kanilang paglahok sa eleksyon, ang tunay nilang layunin 
ay ilayo ang masang proletaryado at maralita sa rebolusyonaryong 
landas tungo sa pagdurog sa estado at kapitalismo. 


III. Pananaw ng mga komunista sa eleksyon at 
parliyamentarismo 


Malinaw ang pagsusuri ng mga marxista sa burges na eleksyon at 
parliyamentarismo mula pa noong 19 siglo: ang mga ito ay tereyn 
ng burgesya at hindi ng manggagawa. 


Subalit may obhetibong panahon na maaring magamit ang mga ito 
ng manggagawa para mapalakas ang sarili: una, sumusulong pa 
ang kapitalismo at wala pa sa agenda ang pagtatayo ng diktadura 
ng proletaryado, ikalawa, dahil sumusulong pa ang kapitalismo, 
maari pang makakuha ng makabuluhang mga reporma ang 
manggagawa sa loob ng sistema kung saan isang paraan ang 
pagpasok ng mga komunista sa parliyamento, ikatlo, dahil may 
progresibong paksyon pa ang burgesya at dahil dito, tunay na arena 
talaga ng labanan ang parliyamento, may mga panahong nakipag- 
alyansa ang proletaryado sa progresibong saray ng kaaway nila 
sa uri laban sa pyudalismo. 


Ang ganitong pakikitungo sa eleksyon at parliyamento ay 
lubusang nakabatay sa antas/ebolusyon ng kapitalismo at sa 
paglala ng mga internal na kontradiksyon ng sistema. 


Nang nagbago na ang katangian ng kapitalismo sa pagpasok ng 
20 siglo, ang parliyamento kasama na ang mga unyon ay lubusan 
ng nasanib sa estado. Sa pagpasok ng dekadenteng kapitalismo, 
ang estado na lang ang tanging sandalan ng sistema para manatili. 
Kaya kailangang palakasin ito, na walang ibig sabihin kundi ang 
pagiging dominante ng ehekutibo sa pagkontrol sa lipunan. 


Subalit ang pagbabago ng sitwasyon ay nagluwal ng mainit na 
debate sa loob ng Komunistang Internasyunal noong 1920s. Ang 
mayorya ay nanindigan na angkop pa rin na lumahok ang mga 
rebolusyonaryo sa burges na parliyamento at unyon habang ang 
minorya -- ang kaliwang-komunista - ay nanindigan na lipas na 
ang sitwasyon na nagtulak sa uri na lumahok sa mga ito dahil ang 
nasa agenda na ay ang pag-agaw ng kapangyarihan - diktadura 
ng proletaryado. 


Ang mayorya sa Komunistang Internasyunal na pinangunahan nila 
Lenin? at Trostky ay pabor sa partisipasyon habang ang minorya 
na kinabilangan ng praksyon nila Bordiga sa Italya, KAPD sa 
Alemanya, Sylvia Pankhurst sa Britanya, at iba pa ay tumindig 
tutol sa partisipasyon. 


Sa halos 100 taon napatunayan na tama ang minorya noon at 
mali ang mayorya. Ang mga partido komunista at sosyalista na 
pumasok sa parliyamento at unyon noon ay tuluyan ng tumiwalag 
sa marxistang prinsipyo at niyakap ang interes ng burgesya. 
Nagtraydor ang mga ito sa internasyunalismo noong WW Il. 


4Sumulat pa si Lenin ng pampleto na nagtatanggol sa partisipasyon sa 
burges na parliyamento at sa mga union: “Kaliwang-komunismo: Sakit 
ng Kamusmusan”. 


Narito ang ilang sipi mula sa Tesis Hinggil sa Parliyamentarismo 
ni Amadeo Bordiga, na sinumite bilang posisyon ng kaliwa sa 
debate sa Ikalawang Kongreso ng Komunistang Internasyunal 
(KI) noong 1920. Para sa amin, napakahalaga ng mga siping ito 
para maunawaan ng mga komunista at nagsusuring elemento sa 
Pilipinas ang debate noong 1920s hinggil sa parliyamentarismo, 
lalupa't ang nabasa lamang ng mga “komunista” sa Pilipinas ay 
ang mga sulatin ni Lenin: 


a. “Under these historical conditions, under which the 
revolutionary conquest of power by the proletariat has become 
the main problem of the movement, every political activity of 
the Party must be dedicated to this goal. It is necessary to break 
with the bourgeois lie once and for all, with the lie that tries to 
make people believe that every clash of the hostile parties, every 
struggle for the conquest of power, must be played out in the 
framework of the democratic mechanism, in election campaigns 
and parliamentary debates. It will not be possible to achieve 
this goal without renouncing completely the traditional method 
of calling on workers to participate in the elections, where they 
work side by side with the bourgeois class, without putting and 
end to the spectacle of the proletariat appearing on the same 


parliamentary ground as its exploiters” 5 


b. “Communists deny the possibility that the working class will 
ever conquer power through a majority of parliamentary seats. 
The armed revolutionary struggle alone will take it to its goal. 
The conquest of power by the proletariat, which forms the starting 
point of communist economic construction, leads to the violent and 
careful abolition of the democratic organs and their replacement 
by organs of proletarian power - by workers’ councils. The 
exploiting class is in this way robbed of all political rights and 
the dictatorship of the proletariat, i.e. a government system with 
class representation, is set up. The abolition of parliamentarism 
becomes a historical task of the communist movement. Even more, 
representative democracy is precisely the first form of bourgeois 
society that must be brought down, and moreover even before 
capitalist property” $ 

c. “In the present historical epoch, which has opened with 
the end of the world war and its consequences for the social 
organisation of the bourgeoisie - with the Russian revolution 
as the first realisation of the idea of the conquest of power by 
the working class, and the formation of the new International 
in opposition to the traitors of the social democracy - and in the 
countries where the democratic order was introduced a long time 
ago, there is no possibility of exploiting parliamentarism for the 
revolutionary cause of communism. Clarity of propaganda no less 
than preparation for the final struggle for the dictatorship of the 
proletariat demand that communists carry out propaganda for a 


boycott of the elections on the part of the workers”. 


Sa kasamaang-palad, iilan lamang sa mga “rebolusyonaryo” 
sa Pilipinas ang kilala si Amadeo Bordiga at may alam sa mga 
debate sa loob ng Komunistang Internasyunal. Ang kinagisnang 
“marxismo” ng mga rebolusyonaryo sa Pilipinas noong 1920s 
ay ang kontra-rebolusyonaryong ideolohiya ng Stalinismo. Ang 
multo ng Stalinismo ay nanatiling nakalukob sa lahat ng paksyon 
ng Kaliwa sa Pilipinas, maka-Stalinismo man sila o nagpahayag 
ng pagiging “anti-Stalinismo”.3 

STesis 7. 

“Tesis 2. 

Tesis 6. 

8Ang maoistang PKP ay may palusot sa kanilang paglahok sa burges 
na parliyamento: “gamitin ang posisyon sa loob ng estado upang 
mapalakas ang armadong pakikibaka sa kanayunan”. Ngunit sa 
praktika, kabaliktaran ang nangyari: ang armadong hukbo nila ang 


Ang burges na parliyamento ngayon ay ganap ng naging mabahong 
kulungan ng mga baboy. Isang “talking shop” na walang ngipin. 
Ang totoong nagpatakbo sa lipunan ay ang ehekutibo dahil ito ang 
kailangan ng naghaharing uri sa panahon na desperado itong isalba 
ang naaagnas na sistema. Dagdag pa, tuluyan na ring itinakwil 
ng mga “tapat” sa “marxismo-leninismo” ang batayan ng mga 
marxista sa 19 siglo sa paglahok sa parliyamento. Pera at posisyon 
sa estado na pangunahing layunin ng Kaliwa ngayon gamit ang 
“radikal” na lenggwahe na hindi naman salungat sa burges na 
kaayusan — demokrasya, nasyunalismo, nasyunalisasyon, atbp. 


Matatag ang paninindigan ng mga komunista sa usapin ng 
parliyamentarismo: hindi na ito sandata at larangan ng 
pakikibaka ng manggagawa para isulong ang komunistang 
rebolusyon sa panahon ng dekadenteng kapitalismo. Hindi 
na maibalik ang kalagayan noong 19 siglo na naging batayan ng 
mga rebolusyonaryo noon sa paglahok sa eleksyon. Nasa panahon 
na tayo ng proletaryong rebolusyon at pagtatayo ng diktadura ng 
proletaryado sa pandaigdigang saklaw. 


IV. Dekomposisyon (Pagkaagnas) at ang 
pangingibabaw ng burges na ideolohiyang 
“bawat isa para sa kanyang sarili” at “isa 
laban sa lahat” 


Sa likod ng mga alyansa, pakikipag-ibigan, at pagsasanib pwersa 
ng ibat-ibang personalidad at paksyon para matiyak ang kanilang 
tagumpay sa eleksyon ay ang katotohanang nangingibabaw na 
ngayon ang ideolohiyang “bawat isa para sa kanyang sarili” at 
“isa laban sa lahat”. 


Ang mga “alyansa” at “pagsasanib pwersa” ng ibat-ibang paksyon 
ay temporaryo lamang habang ang permanente ay ang kanilang 
maigting na kompetisyon na kadalasan ay nauuwi sa madugong 
tunggalian. 


Ang mga paksyong tumulong para mapatalsik si Erap at makaupo 
si Gloria noong Edsa Dos ay nawasak. Ang “Team Unity” na 
pinamunuan ng paksyong Arroyo noong 2004 ay hiwa-hiwalay 
na ngayon. Ang LP at NP na kasapi dito ay kumalas agad at nag- 
ing “oposisyon”. 


Bilang paghahanda sa halalan sa 2010, ang naghaharing partido 
ng administrasyon ay niyanig ngayon ng balimbingan. Marami 
sa mga kasapi nito ay lumipat na sa oposisyon - LP o NP. Ang 
NP naman ay nakipagsanib pwersa sa manok ng NPC pagka-bise 
presidente na si Loren Legarda, sa maoistang Bayan Muna at sa 
ginagamit para pang-lyabe upang manalo ang kanilang mga kandidato 
at alyado. Ang polisiyang boykot ng PKP noong 1970s hanggang 1986 
ay hindi nakabatay sa marxistang pagsusuri sa burges na eleksyon 
kundi sa radikal na peti-burges na pagkapit sa gerilyang pakikidigma 
sa kanayunan, na sinasabi naman nilang isang “mayor na taktikal na 
pagkakamali” noong 1986. 

Habang ang mga “leninista” naman, na bukambibig ang “sentrali- 

dad ng kilusang paggawa”, ay tahasan ng bumitaw kahit sa kanilang 
“leninistang” prinsipyo sa usapin ng partisipasyon sa eleksyon: “para 
manalo ang ating party-list at lokal na mga kandidato, kailangan 

natin ng pera na makukuha lamang sa pamamagitan ng pagsuporta 

at pakipag-usap sa malalaking burges na politiko at partido.” Ang 
ganitong “pargmatismo” ng mga “leninista” sa Pilipinas ay lantarang 
elektoralismo at repormismo, at kahit hibo ng “leninismo” ay wala 

na ito. Katunayan, desperado na nilang pinasok ang partido ni Joseph 
“Erap” Estrada, ang pinatalsik na presidente noong Edsa Dos dahil sa 
pandarambong, at kung saan ay kasama silang sumigaw sa lansangan 
sa pagpapatalsik sa kaniya para sa eleksyon sa 2010 dahil naunahan na 
sila ng ibang paksyon ng Kaliwa sa NP at LP. 





Kaliwa: Bagong 


RAPO sa parliyamento 





agsanib pwersa sa Akbayan at mga grupong sosyal-demokratiko 
na may hawak ng maraming NGOs. Ang “leninistang” Sanlakas 
ay pumasok sa kampo ni Erap Estrada. 


Ganito na ang kalakaran sa burges na politika sa Pilipinas mag- 
mula pa noong “ibinalik ang demokrasya” noong 1986. Ang 
“katapatan” ng bawat politiko ay para sa kanyang sarili lamang. 
Wala ng iba pa. Ang malinaw na halimbawa nito ay si Loren 
Legarda, Bayan Muna at si Bayani Fernando. 


Si Legarda, na sa una ay nag-ambisyong maging presidente (bise- 
presidente na ang tinakbohan niya noong 2004) ay bumaba sa 
pagiging bise ng ang maging concensus ng NPC na maging ma- 
nok sa pagiging presidente ay si Chiz Escudero. Nang opisyal ng 
umatras si Chiz at umalis sa NPC, parang nasa limbo si Legarda. 
Kaya nga galit siya kay Chiz dahil bakit hindi agad nagsabi na 
aatras pala. Itutuloy sana niya ang pagiging presidente sa ilalim 
ng NPC. Kaya obligado itong pumailalim sa NP ni Villar dahil 
maliban sa mahirapan na siyang sasama sa labanang presidensyal 
ay selyado na rin ang mga bise-presidente ng ibang malalaking 
partido laluna ng LP. 


Ang Bayan Muna, matapos tanggihan ng LP ang kanilang alok 
na ipasok bilang kandidato ang kanilang dalawang senador, ay 
walang pag-alinlangang sumilong sa NP, sa kabila ng alam na ng 
publiko na si Villar isang isang oportunistang trapo sa dahilang ang 
NP lamang ang bukas ang palad na pumayag na maging “guest 
candidates” ang kanilang dalawang kandidato para senador. 


Si Bayani Fernando, na atat na atat na maging kandidatong pangu- 
lo ng administrasyon, at sa simula ay nagpahayag ng “katapatan” 
sa partidong Palaka anuman ang maging desisyon nito kung sino 
ang pipiliing kandidato, ay tumiwalag sa partido ng administra- 
syon para maging bise-presidente ni Dick Gordon. 


Habang nalalapit ang araw ng eleksyon ay lalo pang iinit ang 
kanya-kanyang diskarte ng bawat isa para sa kanyang sarili. Kahit 
ang mga “kaalyado” at “kapartido” ay handang ilaglag sa huli para 
lamang manalo. Sa simula ay “alyansa” at “pagsasanib-pwersa”: 
sa huli ay kanya-kanya at laglagan. 


Dahil mabilis na kumikipot ang yamang pag-aagawan, isang 
buhay at kamatayan na para sa lahat ng paksyon ng burgesya ang 
kapangyarihan, na lalupang itutulak ng naaagnas na ideolohiya 
para sa armadong labanan, pandaraya, pananakot at pamimili 
ng boto para lamang manalo. Sa totoo lang, walang sinumang 
kandidato ang naniniwalang manalo siya sa isang “malinis” na 
halalan dahil alam niyang gawin ng kanyang karibal ang lahat 


para maluklok sa poder. 


At tiyak, pagkatapos ng halalan, ay may panibago na namang 
hanayan ng pampulitikang pwersa, depende kung sino o aling 
paksyon ang uupo sa Malakanyang. Ang padron ng bulok na 
politika sa Pilipinas ay ganito: ang kaibigan ngayon ay kaaway 
bukas, ang kaaway noon ay kaibigan na ngayon. 


Ang padron ng ikot ng burges na pulitika sa bansa ay hindi mag- 
babago: ang administrasyon ngayon ay naging oposisyon, ang 
oposisyon ngayon ay naging administrasyon. At paiikutin na 
naman nila ang ulo ng masa. Ito ang demokrasya sa panahon ng 
dekadenteng kapitalismo. 


Subalit hindi lang sa hanay ng burgesya nanalanta ang idelohiyang 
“bawat isa para sa kanyang sarili” at “isa laban sa lahat”. Dahil 
nangingibabaw ito sa lipunan, pinasok din nito kahit ang pinag- 
samantalahan at inaaping mga uri sa lipunan. Isang halimbawa 
dito ay ang usapin ng eleksyon: 


Kung suriing maigi, dumarami ang mahihirap na hindi na umaasa 
sa eleksyon para maiahon sila sa kahirapan. Ibig sabihin, hindi 
na “sagrado” para sa kanila ang kanilang boto. Pero hindi rin 
naman sila nagtuloy-tuloy na namulat na magrebolusyon. Ano 
ang nangyari? 


Karamihan sa mga mahihirap na impluwensyado ng bulok na 
ideolohiya ay ginawang kalakal ang kanilang boto. Pinagbili nila 
ito sa sinumang politiko na may mataas na presyong pambayad sa 
kanila para may pantawid-gutom sa loob ng ilang araw. Itoy in- 
dikasyon ng nakatagong kamulatan ng dumaraming masa na wala 
ng kabuluhan sa kanilang buhay ang burges na eleksyon maliban 
sa pera at materyal na makuha sa mga politikong nangangailangan 
ng kanilang boto. Alam nila na pagkatapos ng eleksyon, walang 
pagbabago sa kanilang buhay sinuman ang uupo sa kapangyarihan. 
Sa kabilang banda, ito ay negatibong ekspresyon din ng kawalan 
ng pakialam ng nakararami sa politika. Para sa kanila, ang politika 
ay para lamang sa mayayaman. 


V. Tungkulin ng mga rebolusyonaryo sa Pilipi- 
nas 


Ganun pa man, hindi pa rin maaring sabihin na madilim ang 
kinabukasan ng manggagawang Pilipino sa usapin ng pagkamulat 
sa rebolusyonaryong landas. Ang kahirapan bunga ng krisis ng 
sistema ay nanatiling matabang lupa upang patuloy na makibaka 
ang proletaryado. Sa kanilang mga pakikibaka laban sa pagsasa- 
mantala at pang-aabuso ng mga kapitalista at estado iluluwal at 
uunlad ang kamulatang rebolusyoanaryo. 


Bilang bahagi ng internasyunal na uri, tiyak na may malaking 
impluwensya sa mga manggagawa sa Pilipinas ang sumusulong 
na independyenteng kilusang proletaryo sa buong mundo laluna 
sa Uropa. Ang paglitaw ng mga nagsusuring elemento sa Pilipinas 
sa nagdaang tatlong taon ang positibong indikasyon ng potensy- 
alidad ng pag-unlad ng rebolusyonaryong kamulatan sa hanay 
ng masang api sa darating na panahon. Malaking tulong din ang 
mabilis na pagkalantad ng Kaliwa na walang kaibahan sa Kanan 
dahil sa patuloy na pakikipag-alyansa ng una sa huli at sa pagiging 
palamuti lamang nito sa parliyamento upang mamulat ang masa 
na walang maasahan sa estado at eleksyon. 


Ang tungkulin ng mga rebolusyonaryo sa panahong ito ay ipali- 
wanag sa masang manggagawa laluna sa mga abanteng elemento 





nito na hindi arena ng pakikibaka ang eleksyon at parliyamento. 
Para makawala ang proletaryado sa impluwensya ng burges na 
ideolohiya, isa sa kailangang iwaksi ay ang elektoralismo at par- 
liyamentarismo. Subalit hindi ito sapat. Kailangan ding iwaksi ng 
uri ang ideolohiya ng Kaliwa - burges na demokrasya, unyonismo, 
nasyunalismo, pakikipag-alyansa sa isang paksyon ng burgesya 
at gerilya-ismo. 


Ang minimithing kalayaan ng proletaryado ay wala sa repor- 
masyon sa mga demokratikong institusyon ng burgesya kundi nasa 
pagdurog sa mga ito at palitan ng mga organo ng manggagawa, 
laluna ang mga sobyet o konseho ng manggagawa bilang kong- 
kretong ekspresyon ng kanilang pampulitikang kapangyarihan. 


Maling-mali ang paniniwala na makamit ang sosyalismo o ma- 
wasak ang kapitalismo sa pagpasok sa gobyerno. Sa pagpasok ng 
mga grupong Kaliwa sa eleksyon, ginagampanan nila mismo ang 
kanilang tungkulin -- ang ilihis ang manggagawa sa makauring 
pakikibaka. 


Ang tama at napapanahong panawagan para sa uri ay: Rebolusyon 
ng manggagawa, hindi burges na eleksyon! 


Ngunit kailangang linawin na hindi ito magagawa ng mga mang- 
gagawa sa Pilipinas lamang. Ang pagbaka sa burges na ideolohiya 
ay isang pandaigdigang tungkulin ng uri kung saan ang mas may 
malaking potensyal na epektibong makagawa nito ay ang praksyon 
ng uri na mas mayaman sa karanasan at mas organisado: ang mga 
kapatid na manggagawa sa Uropa. 


Ang dekomposisyon o pagkaagnas ng dekadenteng kapitalismo 
ay hindi awtomatik na kusang mawasak ang kapitalismo at mai- 
tayo ang komunismo mula sa mga guho nito. Isa lamang ito sa 
mga posibilidad. Ang isa pang posibilidad ay kapwa mawasak 
ang burgesya at manggagawa at papasok ang mundo sa walang 
kataposang barbarismo. 


Kaya napakahalaga ng papel ng mga komunistang organisasyon, 
laluna ng isang internasyunal na partido upang magtagumpay ang 
komunistang rebolusyon. 


Ganun pa man, napakahirap ng mga tungkuling ito sa kasalu- 
kuyang antas ng tunggalian ng uri sa Pilipinas. Ang malinaw: 
hindi maipatupad ang mga rebolusyonaryong tungkulin sa pa- 
mamagitan ng paglahok ng mga komunista at uring manggagawa 
sa eleksyon. # 


iskusyon at 


tl.internationalism.org 


Magparehistro doon. Mag-post ng 
mga paksa at magpahayag ng opin- 


yon at ideya. 


Nasa diskusyon at palitan ng opinyon 
makakamit ang kalinawan sa teorya 
ng marxismo. 


Tesis ni Lenin hinggil sa burgis na demokrasya at 
proletaryong diktadurya 


Isinalin at muli naming inilimbag ang Tesis ni Lenin na sinumite niya sa Kongreso ng Pagtatatag ng Komunistang Internasyunal 
noong 1919. May introduksyon na rin na sinulat ang IKT sa Tesis na ito (na kasama na rin naming isinalin). 


Napakahalaga at napapanahon na muling basahin at pag-aralan ang Tesis ni Lenin lalupa t nalalapit na ang burges na eleksyon sa 
Pilipinas kung saan lantaran at walang kahihiyan ang kutsabahan ng Kanan at Kaliwa para pabanguhin ang burges na demokrasya 
gamit ang “radikal” at “rebolusyonaryong” lenggwahe. Masahol pa, ginamit ng mga traydor na ito sa marxismo si Lenin para 
bigyang palusot ang kanilang katrayduran sa marxismo at proletaryong rebolusyon. 


Bukambibig ng Kaliwa ang “pagtatanggol sa demokrasya” kaya sila lumahok sa eleksyon at nagnanais pumasok sa kapital- 
istang estado. Pinagsisigawan nila ang isang “malinis” at “maka-mamamayang” kapitalistang estado kaya nag-aagawan sila 
para makapasok dito. Mas masahol pa, gamit ang taktika ng mga marxista sa panahon na sumusulong pa ang kapitalismo at may 
paksyon pa ng burgesya na progresibo, dinistrungka nila ito ngayon sa panahon na nasa dekadenteng yugto na ang sistema at lahat 
ng mga paksyon ng naghaharing uri ay ganap ng reaksyonaryo at kontra-rebolusyonaryo. 


Nakakasuka ang pinaggagawa ng Kaliwa kung saan para silang mga pokpok na naglalambitin sa loob ng malalaking burges na 
partido para lamang makapasok sa bulok na estado. 


Sa panahon ng dekadenteng kapitalismo at laluna ng pumasok ito sa kanyang naaagnas na yugto noong 1980s, ang paglahok ng 
mga rebolusyonaryo sa burges na eleksyon ay gananp ng kontra-rebolusyonaryo at tahasan ng nagsisilbi para panatilihin ang 
mapagsamantalahang kaayusan sa lipunan. Pero hindi lang ito. Higit sa lahat, ang burges-demokratikong programa o minimum 
na programa ng mga komunistang organisasyon sa 19 siglo ay hindi na angkop sa ating panahon. Ang tanging programa sa kasalu- 
kuyan ay: pandaigdigang komunistang rebolusyon at pagtatayo ng diktadura ng proletaryado bilang unang hakbang para makamit 


ang komunismo. 
Internasyonalismo 


Disyembre 2009 


Ang ika-20 siglo ay nagtatapos sa ingay ng isang malawakang 
konsertong nagbubunyi sa pagsulong ng demokrasya sa buong 
mundo at sa dapat nitong mga benepisyo. Sa buong siglo, ang 
mga tagumpay nito ay ipinagbunyi laban sa mga diktadurya 
ma-pula man o kayumanggi, at ang kanyang mga bayani 
- Gandhi, Walesa, Mandela, Martin Luther King atbp - ay 
pinarangalan sa pagpapatupad nila sa kanyang “mga dakila at 
maka-kawanggawang prinsipyo”. Kung ating paniwalaan ang 
propaganda, ang kalagayan mula nang bumagsak ang Berlin Wall 
at ang mga pakikibakang naganap mula dito para ipagtanggol at 
paunlarin ang demokrasya ay naging batayan ng pag-asa para 
sa kinabukasan ng katahimikan at kaayusan na dapat ay ganap 
na nakakaengganyo para sa sangkatauhan sa pangkalahatan. 
Ipinakita sa atin ang mga regular na krusada ng mga dakilang 
demokrasya, para sapilitang ipatupad at ipagtanggol ang mga 
“karapatang pantao” sa mga bansang di nirerespeto ang mgaito, sa 
pamamagitan ng lakas kung kinakailangan - ibig sabihin kapalit 
ng mga pinakamasahol na patayan. Inaalayan tayo ng natawin 
ng isang Pandaigdigang Hukuman ng Hustisya, na itinayo para 
husgahan at parusahan ang sinumang napatunayang nakagawa 
ng mga “krimen laban sa sangkatauhan”. Hayaang manginig ang 
mga diktador! At sa darating na mga taon, pinapangakuan tayo 
ng paglitaw ng isang “pandaigdigang demokrasya” na nakabatay 
sa “lumalaking papel ng lipunang sibil”. Ang kasalukuyang mga 
demonstrasyon sa negosasyon ng WTO, sa pangunguna ng 
Roquefort Revolutionary Jose Bove, ay ang mga unang anyo 
nitong “pandaigdigang demokrasya” o kahit ang “People's 
International” na nakibaka laban sa diktadurya ng pamilihan, 
walang pakundangang kapitalismo, at masamang pagkain. Para 
sa kasalukuyang mga proletaryo, ang tanging makabuluhang 
pakikibaka ay parang nasa pagtatayo ng mga demokratikong 
rehimen sa bawat bansa sa buong daigdig, na nagsusulong ng 
pantay na mga karapatan ng mga babae't lalake at ng mga lahi, at 
nagtataguyod ng “pag-uugali ng isang mabuting mamamayan”. 
Ang ibat-ibang mga tagalako ng ideolohiya, at laluna sa Kaliwa, 
ay mas lalung pinapakilos para hikayatin ang mga manggagawa 
na ito'y isang magandang laban at tinutulak sila para dito. At 
para sa sinumang nagdududa at nag-aalinlangan sa pagsali, ang 
mensahe ay: “Sa kabila ng mga kamalian nito, ang demokrasya 


ang tanging rehimen na maaaring mareporma at maperpekto - at 
kung sabagay wala namang pag-asa para sa iba pa”. Sa ginta ng 
lumalawak na kahirapan at barbarismo na sapilitang pinapataw 
sa atin ng kapitalismo, parang wala na ngang posibilidad kundi 
ang umasta bilang isang mabuting mamamayan, tanggapin ang 
sistema dahil sinabihan tayong wala nang ibang mapagpilian. 


Muli naming nilimbag ang Tesis sa Burgis na Demokrasya at 
Proletaryong Diktadurya na inihapag ni Lenin noong ika-4 ng 
Marso 1919 sa Unang Kongreso ng Komunistang Internasyunal, 
unang-una at higit sa lahat upang sagutin itong mapanlinlang 
na ideolohiyang umaatake, na pinupuntirya lalung-lalo na 
sa uring mangagagawa, ang tanging uri na may kakayahang 
tuligsain at ibagsak ang buong sistema. Ang Tesis ay nagpaalala 
sa atin sa partikular na ang demokrasya ay ang tanging pinaka- 
epektibong porma ng diktaduryang nang-aapi sa manggagawa, 
at nagtatanggol sa burgesya at sa mga pribilihiyo nito bilang 
isang mapagsamantalang uri. Tamang dineklara nito na “habang 
mas nagiging “puro” ang demokrasya (') ay mas lalung hayagang 
nalalantad ang pang-aapi ng kapital at ang diktadurya ng 
burgesya”. Sa panghuli, ang Tesis ay nagpaalala sa atin na ang 
Digmaang Pandaigdig ay isinusulong “sa ngalan ng kalayaan at 
pagkakapantay-pantay”. Ang ika-20 siglo -- ang pinakamadugo 
at pinakamabangis sa kasaysayan ng sangkatauhan - ay saksi 
sa kasinungalingang ito na inuulit-ulit ng napakamaraming 
beses, upang bigyan ng katarungan ang Pangalawang Digmaang 
Pandaigdig at ang di-mabilang na mga digmaang lokal at patayan 
mula noon. 


Ang kasalukuyang paglilimbag sa Tesis na ito ay naging 
makatarungan din sa pangangailangang bigyan ng 
kasinungalingan ang burgesyang propaganda na nagkukunwaring 
ang tunay na komunismo ay kahalintulad ng Stalinismo -- ang isa 
sa pinakamalalang diktaduryang naranasan ng pandaigdigang 
proletaryo - at si Stalin ang tagapagmana ni Lenin, na kung 
tutuusin siya'y kabaliktaran ni Lenin. Si Lenin mismo ang 
sumulat at naghapag ng Tesis, na nagpakita na ang komunismo 
ang siyang tunay na demokrasya, na ang demokrasyang burgis 
ay walang iba kundi isang peke na gawa-gawa lamang upang 
bigyang katarungan ang pananatili ng sistema nito. Si Lenin, 


na di hamak na mas na magaling kay sa kanino man, ang 
nagtatanggol sa prinsipyo na “ang diktadurya ng proletaryo ay 
ang pwersahang pagsupil sa paglaban ng mga mapagsamantala, 
ibig sabihin, ang minorya sa populasyon, ang mga malalaking 
panginoong maylupa at mga kapitalista”, at ito'y “isang 
pagpapalawak ng aktwal na mga demokratikong pagpapatupad, 
sa lawak na kailan ma'y hindi pa naging bantog sa buong mundo, 
sa uring manggagawang inaalipin ng kapitalismo”. 


Ang Stalinistang diktadurya ay walang pagkahalintulad 
sa diktadurya ng proletaryo na isinusulong ni Lenin, ito'y 
sepulturero nito. Ang Stalinistang ideolohiya ay walang 
pagkahalintulad sa mga proletaryong prinsipyong ipinagtanggol 
ni Lenin, ito'y dambuhalang katrayduran sa mga ito. Sa isinulat 
namin sa International Review blg. 60, habang ang Stalinismo ay 
nag-umpisa nang bumagsak: “Sa panimula, ito'y isang mahirap 
na yugto para sa proletaryo. Maliban sa tumataas na bigat ng 
mga demokratikong mistipikasyon, sa Kanluran at ganun din sa 
Silangan, kailangang intindihin nito ang mga bagong kalagayan 
na kanyang nilalabanan”. Nilimbag namin itong Tesis na 
ipinagtibay ng Unang Kongreso ng Komunistang Internasyunal, 
bilang mayor na pampulitikang sandata para sa proletaryo 
upang harapin ang kahirapan nito, at labanan ang kasalukuyang 
opensiba ng naghaharing uri, na naglalayong lasunin ang 
kaisipan ng manggagawa sa pamamagitan ng pagpapaniwala sa 
kanila na ang demokrasyang burgis ay ang tanging “maari at 
makataong” rehimen. 


Nilalaman ng Tesis 


1. Ang paglago ng rebolusyonaryong kilusan ng proletaryo sa 
lahat ng bansa ay nagpagalit sa burgesya at sa mga ahente nito sa 
loob ng mga samahan ng manggagawa na gumawa ng mga nag- 
aalburutong hakbang na maghanap ng teoritikal na mgaargumento 
na magtatanggol sa paghahari ng mga mapagsamantala. Sa mga 
ito, ang partikular na pagdidiin ay inilagay sa pagtatakwil sa 
diktadurya at sa pagtatanggol sa demokrasya. Ang kamalian at 
pagka-ipokrito ng argumentong ito, na inulit-ulit ng ilang libong 
porma sa kapitalistang pahayagan at sa kumperensya sa Berne ng 
Dilaw na Internasyunal noong Pebrero 1919, ay naging malinaw 
sa kaninuman kung sino ang ayaw gumawa ng katrayduran sa 
mga prinsipyo ng sosyalismo. 


2. Unang una, ang argumento ay gumagamit ng abstraktong 
konsepto ng “demokrasya” at “diktadurya”, na hindi 
ipinaliwanag kung anong uri ang pinag-uusapan. Ang 
paglalagay sa usapin sa ganitong paraan, sa labas o sa ibabaw 
ng makauring paninindigan, na para bang ito'y balido bilang 
isang paninindigan ng buong sangkatauhan, ay isang talamak 
na paglapastangan sa batayang teorya ng sosyalismo, ang teorya 
ng makauring pakikibaka, na kinikilala pa rin sa salita, at ito'y 
totoo, ng mga sosyalistang lumipat na sa kampo ng burgesya, 
pero kung titingnan sa kanilang gawa ito'y kinakalimutan na. 
Dahil walang sibilisadong kapitalistang bansa na mayroong 
“demokrasya na abstrakto”, ang meron lamang ay burgis na 
demokrasya, at ang usapin ay hindi tungkol sa “diktadurya na 
abstrakto” kundi sa diktadurya ng inaaping uri, ibig sabihin, ng 
proletaryo, laban sa mga mapang-api ug mapagsamantala, ibig 
sabihin, ang burgesya, upang gapiin ang paglaban na sinusulong 
ng mga mapang-api sa kanilang pagsisikap na mapanatili ang 
kanilang paghahari. 


3. Ang kasayasayan ay nagturo sa atin na ang inaaping uri ay hindi 
noon at hindi kailan man makakapwesto sa kapangyarihan nang 
hindi dumadaan sa yugto ng diktadurya, ibig sabihin, nang walang 
pag-agaw sa pampulitikang kapangyarihan at sa pwersahang 
pagsupil sa pinaka-desperado at naghuhuramentadong paglaban, 
natakot gumawa ng krimen, na siyang palaging iwinasiwas ng mga 
mapang-api. Ang burgesya, na ang paghahari ay kasalukuyang 
ipinagtanggol ng mga sosyalista na nagpahayag ng pagkamuhi sa 
“diktadurya sa pangkalahatan” at tumindig ng buong katawan at 
kaluluwa para sa “demokrasya sa pangkalahatan”, ay nagkaroon 
ng kapangyarihan sa mga sibilisadong bansa sa pamamagitan ng 
serye ng mga pag-aalsa, digmaang sibil, ng pwersahang pagsupil 
sa paghahari ng monarkiya, ng mga panginoong pyudal at mga 
may-ari ng alipin, at sa kanilang pagsisikap na manunumbalik. 
Kung ilang libo at ilang milyong beses, sa kanilang mga aklat 
at polyeto, sa kanilang mga resolusyon sa kongreso at mga 
talumpati, na ang mga sosyalista sa bawat bansa ay nagpaliwanag 





sa mga mamamayan sa 
makauring katangian 
ng mga rebolusyong 
ito. Kung kaya't 
ang kasalukuyang 
pagtatanggolsa “burgis 
nademokrasya” samga 
talumpati tungkol sa 
“demokrasya”, at ang 
kasalukuyang pagtutol 
laban sa proletaryong 
diktadurya dahil sa 


paghangad tungkol 
sa “diktadurya”, 
ay isang talamak 


na Pagtatraydor sa 
sosyalismo, isang tiyak 
na paglipat sa kampo 
ng burgesya, pagtanggi 
sa karapatan ng 
proletaryo sa kanyang 
pampulitikang 
rebolusyon, isang pagtatanggol sa burgis na repormismo, at ito’y 
mismo sa isang yugto ng kasaysayan na kung saan ang burgis 
na repormismo ay nalalantad na at nabasag sa buong daigdig at 
kung saan ang digmaan ay lumikha ng isang rebolusyonaryong 
sitwasyon. 


4. Sa kanilang pagkilala sa makauring katangian ng burgis 
na demokrasya, sa burgis na parlyamentarismo, ang lahat ng 
sosyalista ay nagpapaliwanag sa mga ideyang ipinapahayag 
sa pinakasyentipikong pamamaraan nila Marx at Engels nang 
sabihin nilang kahit ang pinaka-demokratikong burgis na 
republika ay walang iba kundi isang instrumento kung saan 
ang burgesya ay umaalipin sa uring manggagawa, kung saan 
ang kakarampot na mga kapitalista ang humahawak sa masang 
manggagawa. Walang ni isang rebolusyonaryo o isang Marxista 
sa mga nagpahayag ngayon ng pagkamuhi laban sa diktadurya 
at nagtataguyod ng demokrasya ang hindi sumusumpa ng buong 
lakas at taimtim sa mga manggagawa na kinikilala niya ang 
batayang katotohanang ito ng sosyalismo, pero sa ngayon, kung 
saan ang mga pagtutuligsa at pagkilos ay nag-uumpisa na sa 
hanay ng rebolusyonaryong proletaryo, na naglalayong buwagin 
ito at lumalaban para sa diktadurya ng proletaryo, itong mga 
traydor sa sosyalismo ay pinipresenta ang usapin na para bang 
nagbigay ang burgesya ng regalo ng “purong demokrasya” sa mga 
manggagawa, na para bang tinatakwil ng burgesya ang paglaban 
nito at handang magpailalim sa mayorya ng manggagawa, na 
para bang sa demokratikong republika ay walang galamay ng 
Estado para sa pang-aapi ng kapital sa paggawa. 


5. Ang Komyun ng Paris, kung saan ang sinumang nais mahirang 
na isang sosyalista ay bukambibig ito, dahil alam nilang ang 
masang manggagawa ay may malaki at wagas na simpatiya 
dito, ay malinaw na nagpapatunay sa makasaysayang kondisyon 
at limitadong kahalagahan ng burgis na parlyamentarismo at 
burgis na demokrasya, na mga progresibong institusyon kung 
ihahambing sa sinaunang panahon, pero nang pagdating sa yugto 
ng proletaryong rebolusyon ay kinakailangang baguhin mula sa 
ibaba pataas. Si Marx mismo, ang naglagay ng pinakamataas na 
halaga sa makasaysayang kahalagahan ng Komyun, na sa kanyang 
pag-aanalisa dito ay naglantad sa mapagsamantalang katangian 
ng burgis na demokrasya at burgis na parlyamentarismo, na 
kung saan ang inaaping uri ay binibigyan ng karapatan, minsan 
sa loob ng ilang taon, na mamili kung sinong kagawad ng 
naghaharing uri ang kakatawan at tatraydor sa sambayanan sa 
loob ng Parlyamento. Sa ngayon na lang, kung saan ang kilusang 
Sobyet na umagaw sa buong daigdig ay nagsusulong ng adhikain 
ng Komyun, na ang mga traydor sa sosyalismo ay nakalimot na 
sa mga praktikal na karanasan at sa mga kongkretong aral ng 
Komyun ng Paris at inuulit-ulit ang lumang burgis na basura 
tungkol sa “demokrasya sa pagkalahatan”. Ang Komyun ay 
hindi isang institusyong parlyamento. 


6. Ang kahalagahan ng Komyun ay kinabibilangan pa nito, na 
gumawa ito ng pagsisikap na buwagin at bunutin ang burgis na 
makinarya ng Estado, ang galamay ng mga kagawad, hukuman, 
hukbo, at pulisya, at palitan ito ng nagsasariling nangangasiwang 


samahang masa ng manggagawa na hindi hinihiwalay ang mga 
lehislatibo at ehekutibong kapangyarihan. Ang lahat ng mga 
burgis na demokratikong republika ng ating panahon, kabilang 
na ang Aleman, na kung saan ang mga traydor sa sosyalismo, na 
gumawa ng paglapastangan sa katotohanan, ay tinatagurian ito 
na proletaryo, ay pinapanatili ang burgis na galamay ng Estado. 
Ito’y muling patunay, na malinaw at walang pagkakamali, na 
ang hiyaw sa pagtatanggol sa “demokrasya” ay walang iba kundi 
ang pagtatanggol sa burgesya at sa kanilang mga pribilihiyo sa 
pagsasamantala. 


7. Ang “kalayaan sa pagtitipon” ay maaaring gamitin bilang 
halimbawa ng demanda para sa “purong demokrasya”. Bawat 
mulat-sa-uri na manggagawa na hindi humihiwalay sa kanyang uri 
ay makaintindi kaagad na isang pagpapatiwakal ang pangakuan 
ang mga mapagsamantala ng kalayaan sa pagtitipon sa mga 
panahon at kalagayang nanlaban sila sa kanilang pagkabagsak 
at nagtatanggol sa kanilang mga pribilihiyo. Maging sa Inglatera 
noong 1649, o sa Pransya noong 1793, ay hindi gumagarantiya 
ang rebolusyonaryong burgesya ng kalayaan sa pagtitipon sa 
mga maharlika at nobilidad nang ang mga ito ay nagpatawag ng 
mga dayuhang sundalo papunta sa kanilang bansa at “nagtipon” 
upang mag-organisa ng pagtatangka sa panunumbalik. Kung ang 
burgesya sa kasalukuyan, na matagal nang naging reaksyonaryo, 
ay magdedemanda na ang proletaryo ay gagarantiya bago 
pa man na ang “kalayaan sa pagtitipon” ay maibigay sa mga 
mapagsamantala sa kabila nang mga paglabang ginawa ng 
mga kapitalista sa pangangamkam laban sa kanila, ang mga 
manggagawa ay matatawa lamang sa burgis na ipokrasyang ito. 
Sa kabilang banda ay alam na ng mga manggagawa na kahit 
sa pinaka-demokratikong burgis na republika ang “kalayaan sa 
pagtitipon” ay hungkag na kataga, dahil ang mga mayayaman 
ay may mga pampubliko at pribadong gusaling nasa kanilang 
kontrol, mayroon ding labis na panahon para sa mga pagtitipon, 
at nagtatamasa sa proteksyon ng burgis na galamay ng 
kapangyarihan. Ang proletaryo sa kabisera at kanayunan, pati 
ang mga maliliit na magsasaka, na siyang pinakamalaking 
mayorya sa populasyon, ay wala kahit sa una, sa pangalawa o 
pangatlo. Habang ito ay totoo, ang “pagkapantay-pantay”, ibig 
sabihin, “ang purong demokrasya”, ay isang panlilinlang. Para 
manalo ng tunay na pagkakapantay-pantay, para makamit ang 
makatotohanang demokrasya para sa mga manggagawa, ang 
mga mapagsamantala ay kailangan munang pagkaitan ng lahat ng 
mga pampubliko at pribadong mansiyon, ang mga manggagawa 
ay kailangang mabigyan ng libangan at nang kanilang kalayaan 
sa pagtitipon na ipinagtanggol ng mga armadong manggagawa 
at hindi ng mga anak ng nobilidad o mga opisyales na galing 
sa mga kapitalistang sirkulo na siyang may kumand sa takot na 
mga tagasunod. 


Pagkatapos lamang ng mga pagbabagong ito ay maaari nang 
magsalita ng “kalayaan sa pagtitipon” , ng pagkakapantay-pantay, 
nang hindi nangungutya sa mga manggagawa, sa masang anak- 
pawis, sa mahihirap. Subalit walang sinumang makakagawa ng 
pagbabagong ito maliban sa abanteng destakamento ng masang 
anak-pawis, ang proletaryo, sa pamamagitan ng pagpapatalsik sa 
mga mapagsamantala, ang burgesya. 


8. Ang “kalayaan sa prensa” ay isa ring nangungunang kataga 
ng “purong demokrasya”. Subalit alam ng mga manggagawa, 
at ito'y inaamin ng ilang milyong ulit ng mga sosyalista sa 
lahat ng bansa, na ang kalayaang ito ay mapanlinlang habang 
ang pinakamagaling na paglilimbag at ang pinakamalaking 
pondo ng papel ay nasa kamay ng mga kapitalista, at habang 
ang kapital ay nanatiling siyang may kapangyarihan sa prensa, 
kapangyarihan na sa buong daigdig ay mas malinaw, matingkad 
at nagdududang naipahayag, mas umunlad ang demokrasya at 
ang republikang rehimen, halimbawa na nito ang Amerika. Para 
manalo ng tunay na pagkakapantay-pantay at demokrasya para 
sa masang anak-pawis, para sa mga manggagawa at magsasaka, 
kinakailangan munang pagkaitan ang mga kapitalista ng 
pagkakataong makakuha ng mga manunulat na magsisilbi sa 
kanila, na makakabili ng mga bahay-limbagan at pagsusuburno 
sa mga pahayagan. At para dito kinakailangang iwaksi ang yugo 
ng kapital, patalsikin ang mga mapagsamantala at gapiin ang 
kanilang paglaban. Ang mga kapitalista ay palaging nagbibigay 
sa pangalan ng kalayaan na kalayaan ng mga mayayaman na 
magkamal ng ganansya at kalayaan ng mahihirap na mamatay sa 


gutom. Binigyan ng mga kapitalista ang pangalan ng kalayaan sa 
prensa na kalayaan ng mga mayayaman na magsuborno sa prensa, 
sa kalayaang gumamit ng yaman upang gumawa at magbaluktot 
ng tinatawag na opinyong publiko. Ang mga tagapagtanggol ng 
“purong demokrasya” ay muling inilantad ang mga sarili bilang 
mga tagapagtanggol ng marumi at korap na sistema ng paghahari 
ng mga mayayaman sa kagamitan sa pangmasang edukasyon, 
bilang mga manlilinlang sa mamamayan na sa pamamagitan 
ng pinong pakinggan subalit puro mga maling pananalita ay 
pumipigil sa huli mula sa kongkreto at makasaysayang gawaing 
pagpapalaya sa prensa mula sa kapital. Ang tunay na kalayaan at 
pagkapantay-pantay ay matatagpuan sa sistemang ipinupundar 
ng mga komunista, na kung saan walang pagkakataong yumaman 
nang dahil sa kahirapan ng iba, walang obhetibong pagkakataong 
isaslalim ang prensa, direkta o di-direkta, sa kapangyarihan ng 
salapi, kung saan walang makakahadlang sa mga manggagawa 
(o kahit na anong malalaking grupo ng mga manggagawa) na 
magkaroon at gumamit ng pantay na karapatan sa paggamit sa 
mga prensa at papel na pagmamay-ari ng lipunan. 


9. Ang kasaysayan ng ika-19 at ika-20 siglo ay nagpapakita sa 
atin, kahit bago pa man ang digmaan, kung ano ang ibig sabihin 
nitong punong-puno ng papuring “purong” demokrasya sa 
ilalim ng kapitalismo. Palaging pinanindigan ng mga marxista 
na habang mas lalong umunlad, mas nagiging “puro” ang 
demokrasya, habang mas lalong naging hayag, matingkad at 
marahas ang makauring pakikibaka, ay mas lalong naging 
malinaw na nakikita ang pang-aapi ng kapital at ang diktadurya 
ng burgesya. Ang kaganapang Dreyfus sa republikang Pransya, 
ang mga madugong sagupaan sa pagitan ng mga nagwewelgang 
manggagawa at ng mga mersenaryong inaarmasan ng mga 
kapitalista sa malaya at demokratikong republika ng Amerika, 
ang mga ito at ang ilang libong kahalintulad ng mga nagaganap 
ang nagpapakita sa katotohanang pilit ngunit bigong maitatago 
ng burgesya, na sa realidad ang pananakot at ang diktaduryang 
burgis ang naghahari sa pinaka-demokratikong republika, at 
ang mga ito'y hayagang lumalabas kung sa tingin ng mga 
mapagsamantala ay nasa panganib ang kapangyarihan ng 
kapital. 


10. Ang imperyalistang digmaan ng 1914-18 ay naglantad 
sa tunay na katangian ng demokrasyang burgis, kahit sa mga 
pinaka-atrasadong manggagawa, kahit sa mga pinakamalayang 
republika, na isang diktadurya ng burgesya. Upang pagyamanin 
ang grupo ng mga milyonaryo at biyonaryong Aleman at Inglis, 
ilang milyong katao ang namatay at ang diktaduryang militar ay 
ipinundar sa mga pinakamalayang republika. Ang diktaduryang 
militar na ito ay nagpapatuloy sa mga bansang Entente kahit 
matapos matalo ang Alemanya. Ang digmaan, higit sa lahat, 
ang nagbukas sa mga mata ng masang manggagawa, pumunit 
sa maling hibla mula sa demokrasyang burgis, at naglantad sa 
sangkatauhan sa buong balon ng ispekulasyon at pagka-ganid 
sa ganansya sa panahon ng digmaan at sa may kaugnayan sa 
digmaan. Isinusulong ng burgesya ang digmaang ito sa ngalan 
ng kalayaan at pagkapantay-pantay, sa ngalan ng kalayaan 
at pagkapantay-pantay ang mga kontraktor ng digmaan ay 
malakihang nagpalago ng kanilang yaman. Walang anumang 
pagsisikap ang Yellow Berne International na magtatagumpay 
na itago sa masa ang mapagsamantalang katangian ng burgis 
na kalayaan, burgis na pagkapantay-pantay, at burgis na 
demokrasya, na ngayo”y lubusan nang nalalantad. 


11. Sa mga bansa ng Uropa kung saan ang kapitalismo ay 
pinakamaunlad, at ito'y sa Alemanya, ang unang mga buwan 
ng lubos na republikang kalayaan na kasunod ng pagbagsak 
ng imperyalistang Aleman, ay nagpakita sa manggagawang 
Aleman at sa buong daigdig sa tunay na makauring nilalaman 
ng burgis na demokratikong republika. Ang pagpaslang kina 
Karl Liebknecht at Rosa Luxemburg ay isang kaganapang may 
pandaigdigan at makasaysayang kabuluhan hindi lamang dahil 
ang pinakamahusay na mga tao at pangulo ng isang tunay na 
proletaryong komunistang internasyunal ay nakapanlulumong 
nasawi, kundi dahil ito rin ay naglalantad sa makauring katangian 
ng nangungunang estado sa Uropa, na maaring sabihin ng walang 
pagmamalabis, ng nangungunang estado sa buong daigdig. Kung 
ang mga bilanggo, yaong mga taong isinasailalim sa proteksyon 
ng kapangyarihang Estado, ay maaaring paslangin ng walang 
pakundangan ng mga opisyal at kapitalista sa ilalim ng gobyerno 


ng mga sosyal-patriyotiko, ang demokratikong republika kung 
saan ito'y maaaring maganap ay isang diktadurya ng burgesya. 
Yaong mga nagpahayag ng pagkamuhi sa pagpaslang kina Karl 
Liebknecht at Rosa Luxemburg ngunit hindi nakakaintindi sa 
katotohanang ito ay nagpapakita lamang sa kanilang katangahan 
o sa kanilang pagka-ipokrito. Sa isa sa pinakamalaya at 
pinakaabanteng republika sa buong daigdig, ang republikang 
Aleman, may kalayaang patayin ang mga nakakulong na lider 
at hindi napaparusahan. Hindi ito mababago habang nananatili 
ang kapitalismo, dahil ang pag-unlad ng demokrasya ay hindi 
nagpapurol kundi nagpatalas sa makauring pakikibaka, na sa 
ngayon, bilang resulta ng digmaan at sa mga epekto nito, ay 
umabot na sa antas ng pagkulo. 


Sa buong sibilisadong daigdig ang mga Bolsheviks ay 
dinidistiyero, inuusig at kinukulong, sa Switzerland, isa sa mga 
pinakamalayang burgis na republika, at sa Amerika, may mga 
pogroms laban sa Bolsheviks. Sa paninindigan ng “demokrasya 
sa kabuuan”, o sa “purong demokrasya”, ito'y isang simpleng 
katawa-tawa na ang mga progresibo, sibilisado, demokratikong 
bansa, lubos na armado, ay matatakot sa presensya ng ilang 
dosenang tao mula sa atrasado, gutom at wasak na Rusya, 
kinikilala bilang mga mababangis at mga kriminal sa milyon- 
milyong kopya ng burgis na pahayagan. Ito'y malinaw na 
ang isang panlipunang sistemang nagpapalitaw sa ganitong 
kontradiksyon sa totoo ay diktadurya ng burgesya. 


12. Sa ganitong kalagayan ang diktadurya ng proletaryo ay 
hindi lamang ganap na nabigyang katarungan, bilang paraan ng 
paggapi sa mga mapagsamantala at pagsupil sa kanilang pag- 
aalsa, kundi ito'y mas mahalaga sa masang manggagawa bilang 
kanilang tanging proteksyon laban sa burgis na diktaduryang 
tumungo sa digmaan at naghahanda para sa mga panibagong 
digmaan. 


Ang tanging bagay na hindi naintindihan ng mga sosyalista, 
isang kabiguang sumasalamin sa kanilang makitid na kaalaman, 
sa kanilang pagkahumaling sa mga burgis na pananaw, sa 
kanilang politikal na pagtraydor sa proletaryo, na sa kapitalistang 
lipunan, sa panahong ang makauring pakikibaka, kung saan ito'y 
nakatungtong, ay mas umiigting, walang sinuman sa pagitan 
ng diktadurya ng burgesya at sa diktadurya ng proletaryo. Ang 
panaginip na mayroon pang ibang pangatlong paraan ay isang 
reaksyunaryong panaghoy ng mga petiburgis. Ang katibayan 
nito ay makikita sa naging karanasan sa ilang daang taon ng 
burgis na demokrasya at ng kilusang manggagawa sa lahat ng 
mga abanteng bansa, at sa partikular ang karanasan ng nakaraang 
limang taon. Pareho ring katibayan ang ipinapakita ng pang- 
ekonomiyang teorya, ng buong laman ng Marxismo, na nag- 
aanalisa sa pang-ekonomiyang pangangailangan ng burgis na 
diktadurya sa bawat ekomiyang pangkalakal, isang diktaduryang 
maaring ibagsak ng isang uri, na sa pag-unlad ng kapitalismo ay 
umusbong at umunlad, naging organisado at makapangyarihan, 
ang uri ng mga proletaryo. 


13. Ang pangalawang teoritikal at pampulitikang kamalian 
ng mga sosyalista ay ang kanilang kawalan ng pag-intindi na 
ang mga anyo ng demokrasya ay di maiiwasang nagbago sa 
nagdaang mga siglo mula nang ito'y lumitaw sa Antigong 
Panahon, na ang isang naghaharing uri ay nagbigay daan sa 
iba. Sa mga republika ng Antigong Greece, sa mga syudad ng 
panahong medyibal, sa mga abanteng kapitalistang Estado, ang 
demokrasya ay may iba't-ibang anyo at nasasakopan. Isang 
malaking kabulastugan ang maniwala na ang pinakamahalagang 
rebolusyon sa kasaysayan ng sangkatauhan, ang unang paglipat 
ng kapangyarihan mula sa kamay ng mapagsamantalang minorya 
patungo sa pinagsasamatalahang mayorya, ay magaganap sa 
estruktura ng lumang burgis na parlyamentong demokrasya, 
na walang malaking pagbabago, na walang pagbubuo ng mga 
bagong anyo ng demokrasya, bagong institusyon, bagong 
kalagayan para sa kanilang gamit, atbp. 


14. Ang diktadurya ng proletaryo ay katulad ng diktadurya 
ng ibang mga uri na, tulad ng ibang diktadurya, nagmula sa 
pangangailangang supilin sa pamamagitan ng dahas ang paglaban 
ng isang uring nawalan na ng pampulitikang kapangyarihan. 
Ang pundamental na pagkakaiba sa pagitan ng diktadurya ng 
proletaryo at sa diktadurya ng ibang mga uri, ang mga malalaking 
panginoong maylupa ng Middle Ages at ang burgesya sa lahat ng 


sibilisadong kapitalistang bansa, ay naglalaman nito, na habang 
ang diktadurya ng mga malalaking panginoong maylupa at ng 
burgesya ay marahas na sinusupil ang himagsik ng malaking 
mayorya ng populasyon, ang masang manggagawa, ang 
diktadurya ng proletaryo naman ay ang marahas na pagsupil sa 
paglaban ng mga mapagsamantala, ang minorya ng populasyon, 
ang malalaking panginoong maylupa at mga kapitalista. 


Mula dito ay dapat din na ang diktadurya ng proletaryo 
ay magkaroon hindi lamang ng pagbabago sa mga anyo 
at institusyon ng demokrasya, kundi ng isang natatanging 
pagbabago na magreresulta sa paglawak ng aktwal na mga 
demokratikong pagpapatupad, sa lawak na kailanma'y hindi 
pa naging bantog sa buong mundo, sa uring manggagawa na 
inaalipin ng kapitalismo. 


At kung tutuusin ang mga anyong ginagamit ng diktadurya ng 
proletaryo, na kasalukuyan nang pinanday, ang kapangyarihang 
Sobyet sa Rusya, ang mga konseho ng manggagawa sa Alemanya, 
ang mga komite ng shop stewards sa Britanya at sa kahalintulad 
na mga institusyong Sobyet sa ibang bansa, lahat ng mga ito ang 
bumubuo na maging totoo ang mga demokratikong karapatan at 
pribilihiyo para sa uring manggagawa, para sa malaking mayorya 
ng populasyon, na ibig sabihin nito ay nagiging posible na ang 
pagsasabuhay ng mga karapatan at pribilihiyong ito sa paraan 
at lawak na kailanma'y hindi naging posible sa mga pinaka- 
demokratikong burgis na republika. 


Ang esensya ng kapangyarihang Sobyet ay nakabatay sa 
ganito, na ang permanente at tanging pundasyon ng buong 
kapangyarihang Sobyet, sa buong aparatus ng Estado, ay ang 
organisasyong masa ng mismong mga uri na inaapi ng mga 
kapitalista, ang mga manggagawa at mala-manggagawa (mga 
magsasakang hindi nagsasamantala sa paggawa at palaging 
napilitang magbenta kahit bahagi ng kanilang paggawa). Ang 
masa, na kahit sa pinaka-demokratikong burgis na republika, 
na kung saan sa batas ay may pantay na mga karapatan, ngunit 
sinasagkaan ng ilang libong paraan at panlilinlang na sumali 
sa pampulitikang buhay at isabuhay ang mga demokratikong 
karapatan at kalayaan, ay kasalukuyang nahihila sa tuloy-tuloy, 
walang sagka at mapagpasyang partisipasyon sa demokratikong 
pamamahala sa Estado. 


15. Ang pagkapantay-pantay ng mga mamamayan, kahit 
anumang kasarian, pananampalataya, lahi, nasyunalidad, na 
kung saan ang burgis na demokrasya ay palaging nangangako 
sa lahat ng sulok ngunit hindi naman natutupad, at hindi nito 
maaaring ipatupad dahil ang papel ng kapitalismo, na ginawang 
isang lubos na realidad sa isang bigwas ng rehimeng Soviet, o 
ng proletaryong diktadurya, dahil tanging ang kapangyarihan ng 
mga manggagawa, na hindi interesado sa pribadong pagmamay- 
ari ng kagamitan ng produksyon at sa pakikipagtunggali para 
sa kanilang pamamahagi at muling pamamahagi, ang maaaring 
makagawa nito. 


16. Ang lumang demokrasya, ang burgis na demokrasya at 
parlyamentarismo, ay napaka-organisado na kung saan ang 
uring manggagawa ay ang pinaka taga-labas sa makinarya ng 
pamamahala. Ang kapangyarihang Sobyet, ang proletaryong 
diktadurya, sa kabilang banda, ay napaka-organisado kung saan 
hinihila nito ang masang manggagawa papalapit sa makinarya 
ng pamamahala. Ang pagsasanib ng lehislatibo at ehekutibong 
kapangyarihan sa organisasyong Sobyet ng Estado ay nagsisilbi 
rin sa parehong layunin, tulad ng pagpapalit sa yunit ng 
produksyon, sa pagawaan, ng isang pamamahalang teritoryal. 


17. Ang hukbo ay isang kasangkapan para sa pang-aapi hindi 
lamang sa ilalim ng monarkiya, ganito rin ito sa lahat ng 
burgis na republika, kahit sa pinaka-demokratiko. Tanging ang 
kapangyarihang Sobyet, bilang tanging naitayong organisasyong 
Estado ng mismong mga uring inaapi ng mga kapitalista, ang 
nasa posisyong lusawin ang pagpapailalim ng militar sa burgis 
na kumand at totohanang isanib ang proletaryo sa militar, na 
armasan ang proletaryo at disarmahan ang burgesya, na kung 
wala nito ang tagumpay ng sosyalismo ay imposible. 


18. Ang organisasyong Sobyet ng Estado ay dinedesinyo upang 
bigyan ang proletaryo, bilang isang uri na pinaka-konsentrado at 
edukado ng kapitalismo, ng nangungunang papel sa Estado. Ang 
karanasan ng lahat ng rebolusyon at ng lahat ng kilusan ng mga 


inaaliping uri, ang karanasan ng pandaigdigang sosyalistang 
kilusan, ay nagtuturo sa atin na tanging ang proletaryo ang nasa 
posisyong pagkaisahin ang kalat-kalat at atrasadong saray ng 
manggagawa at inaaping populasyon at dalhin at pamunuan 
sila. 


19. Tanging ang organisasyong Sobyet ng Estado ang 
nagpabagsak, sa isang bigwas at lubos, sa luma, ibig sabihin, 
ang burgis na aparatus ng burukrasya at hukuman, na sa ilalim 
ng kapitalismo, kahit sa pinaka-demokratikong republika, 
nananatili at kailangang manatili, na para sa mga manggagawa at 
sa masang anak-pawis ay isang malaking hadlang upang maging 
epektibo ang demokrasya. Ang Komyun ng Paris ang gumawa 
ng unang pandaigdigan at makasaysayang hakbang sa ganitong 
direksyon, ang rehimeng Sobyet ang pangalawa. 


20. Ang pagpawi ng kapangyarihang Estado ay ang layunin 
ng lahat ng sosyalista, kabilang at higit sa lahat si Marx. Kung 
ang layuning ito ay hindi makamit, ang tunay na demokrasya, 
ang pagkapantay-pantay at kalayaan, ay hindi makakamit. 
Subalit tanging ang Sobyet at proletaryong demokrasya ang 
tutungo sa layuning ito, dahil inuumpisahan kaagad nito ang 
paghahanda para sa lubusang pagpawi ng anumang anyo ng 
Estado sa pamamagitan ng paghatak sa mga organisasyon ng 
masang anakpawis papunta sa tuloy-tuloy at walang sagkang 
partisipasyon sa pamamahalang Estado. 


21. Ang lubusang pagkabangkarote ng mga sosyalistang 
nagtitipon sa Berne, ang lubos na kawalan ng pag-unawa na 
kanilang ipinapakita sa bagong proletaryong demokrasya, ay 
malinaw na makikita sa mga sumusunod. Noong ika-10 ng 
Pebrero 1919 dinideklara ni Branting na ang internasyunal na 
kumperensya ng Yellow International sa Berne ay tapos na. 
Noong ika-11 ng Pebrero 1919 ang mga kasapi nito sa Berlin ay 
nagpahayag ng isang apela ng mga “Independents” sa proletaryo 
sa pahayagang Freiheit. Sa apelang ito ang burgis na katangian 
ng Scheidemann ay tinanggap. Binatikos ang huli dahil sa 
kagustohan nitong lusawin ang mga konseho ng manggagawa, 
na tinaguriang “tagadala at tagapagtanggol” ng rebolusyon, at 
inihapag ang mungkahing gawing legal ang mga konseho, na 
bigyan sila ng mga karapatang ayon sa batas, at bigyan din sila 
ng karapatang isantabi ang anumang desisyon ng Pambansang 
Asembliya at ipasa ang ito sa isang pambansang reperendum. 


Ang nasabing mungkahi ay nagsasalamin sa lubusang 
pagkabangkaroteng intelektwal ng mga teoritisyang nagtatanggol 
sa demokrasya ngunit hindi nakaunawa sa burgis na katangian 
nito. Ang katawa-tawang pagtatangkang ito na pagkaisahin 
ang sistema ng mga konseho, ang proletaryong diktadurya, 
at ng Pambansang Asembliya, ang diktadurya ng burgesya, 
ay lubusang naglalantad sa kasalatan sa pag-iisip ng mga 
sosyalistang dilaw at ng mga sosyal-demokrata, at ng kanilang 
peti-burgis na patakaran, gayon man sa kanilang duwag na 
konsesyon sa hindi mapigilang lumalagong pwersa ng bagong 
proletaryong demokrasya. 


Ang mayorya ng Yellow International sa Berne, na kumukondena 
sa Bolshevismo ngunit hindi nangahas, sa takot sa masang 
anakpawis, na pormal na bumoto sa resolusyon sa ganung 
linya, ay gumalaw ng tama ayon sa makauring paninindigan. 
Ang mayoryang ito ay lubusang nakikiisa sa mga Rusong 
Menshevik at sa mga Sosyal-Rebolusyonaryo at ganun din sa 
mga Scheidemann sa Alemanya. Ang mga Rusong Menshevik at 
mga Sosyal-Rebolusyonaryo, na nagrereklamo sa pag-uusig ng 
mga Bolshevik, ay pilit itinatago ang katotohanan na ang pag- 
uusig na ito ay dahil sa kanilang pagsali sa digmaang sibil na 
kakampi ng burgesya laban sa proletaryo. Sa ganito ring paraan 
na ang mga Scheidemann at ang kanilang partido sa Alemanya 
ay sumali sa digmaang sibil na kakampi ng burgesya laban sa 
mga manggagawa. 


Kaya’t natural lamang na ang mayorya ng mga dumalo sa Yellow 
International sa Berne ay lumabas na sang-ayon sa pagkondena 
sa mga Bolshevik. Ngunit ito’y hindi kumakatawan ng 
pagtatanggol sa “purong demokrasya”; ito’y isang pagtatanggol 
sa sarili ng mga taong nakaramdam na sa digmaang sibil sila ay 
nasa tabi ng burgesya laban sa proletaryo. 


Sa ganitong mga kadahilanan, ang kapasyahan ng mayorya ng 
Yellow International ay kailangang ihayag na tama sa punto 


ng makauring pananaw. Subali’t ang proletaryo ay hindi dapat 
matakot sa katotohanan, kundi tingnan ito ng matuwid sa mukha 
at hugutin ang mga pampulitikang kongklusyon mula dito. 


Batay sa mga tesis na ito at matapos marinig ang mga ulat 
ng mga delegado mula sa iba’t-ibang bansa, ang kongreso ng 
Komunistang Internasyunal ay nagpahayag na ang sentrong 
tungkulin ng mga partidong komunista sa mga bansang hindi pa 
naitatag ang kapangyarihang Sobyet ay ang: 


° Magpaliwanag sa malawak na masa ng uring 
manggagawa sa makasaysayang kahulugan ng pampulitika 
at praktikal na pangangailangan ng bagong proletaryong 
demokrasya na siyang papalit sa burgis na demokrasya at 
parlyamentarismo. 


° Magpalawak at magtayo ng mga konseho ng 
manggagawa sa lahat ng sangay ng industriya, sa hukbo at 
hukbong-dagat, at sa mga manggagawa sa agrikultura at mga 
maliliit na magsasaka. 


° Magpanalo ng seguro at mulat na komunistang mayorya 
sa mga konseho. # 


Ika-18 Kongreso ng IKT: 
Resolusyon sa Internasyunal 


na Sitwasyon 


1) Noong Marso 1991, matapos bumagsak ang bloke ng 
Silangan at ang tagumpay ng Koalisyon sa Iraq, dineklara ni 
Presidente George Bush Senior sa Kongreso ng Amerika ang 
pagsilang ng “Bagong Kaayusan sa Mundo” batay sa paggalang 
sa internasyunal na batas. Ito bagong kaayusan ang magbibigay 
ng kapayapaan at kasaganaan sa planeta. Ang “pagbagsak ng 
komunismo” ay nagkahulugan ng tiyak na panalo ng liberal- 
kapitalismo. Ilang tao, tulad ng “pilosopong” si Francis Fukayama, 
ay nagpahayag ng prediksyon ng “kataposan ng kasaysayan”. Pero 
hindi nagtagal pinakita ng kasaysayan, iyong tunay at hindi ang 
pampropagandang bersyon, na ang hungkag na mga deklarasyong 
ito ay katawa-tawa. Sa halip na kapayapaan, ang taong 1991 ay 
naging simula ng digmaan sa dating Yugoslavia, na nag-iwan 
ng daan-daang libong patay sa mismong pusod ng Uropa, ang 
kontinenteng hindi naapektohan ng malagim na digmaan sa loob 
ng halos kalahating siglo. Kahalintulad, ang resesyon sa 1993, 
pagkatapos ang pagbagsak ng mga “tigre” at “dragon” sa Asya 
sa 1997, pagkatapos ang resesyon sa 2002, na nagwakas sa bula 
ng Internet, ang nagpamalas na mga ilusyon ang kasaganaang 
dineklara ni Bush Senior. Pero tipikal sa burgesya na kalimutan 
ngayon ang sinabi nito kahapon. Sa pagitan ng 2003 at 2007 
ang opsiyal na mga pahayag ng pangunahing mga sektor ng 
burgesya ay nagkaroon ulit ng masayang tono, pinagbunyi ang 
tagumpay ng “modelong Anglo-Saxon” na nagbigay ng malaking 
tubo, malaking tantos ng paglago at maging ng signipikanteng 
pagbaba ng kawalan ng trabaho. Walang pagsisidlan sa mga awit 
ng pagsamba sa “ekonomiyang liberal” at sa mga benepisyo ng 
“deregulasyon”. Subalit sa kalagitnaan ng 2007 at higit sa lahat 
mula sa kalagitnaan ng 2008 natunaw ang optimismong ito tulad 
ng bolang yelo sa ilalim ng araw. Bigla na lang, ang mga salita 
at kataga tulad ng “kasaganaan”, “paglago”, “tagumpay ng 
liberalismo” ay patagong binitawan. Sa engrandeng bangkete ng 
kapitalistang ekonomiya ay may nakaupo ngayong isang bisita na 
akala nila ay tuluyan ng naglaho: ang krisis, ang multo ng bagong 
napakalaking depresyon na maikumpara sa 1930s. 


2) Sa mga salita ng pinaka-responsableng mga representante ng 
burgesya, sa lahat ng mga ekonomistang espesyalista, kabilang 
na ang mga sagad-saring tagasuporta ng kapitalismo, ang 


kasalukuyang krisis ay ang pinaka-seryoso na dinaanan ng sistema 
magmula noong bantog na depresyon na nagsimula sa 1929. 
Ayon sa OECD, “Ang pandaigdigang ekonomiya ay nasa gitna 
ng kanyang pinakamalalim at pinaka-sinkronisadong resesyon 
sa buong buhay nito “.[1] Ang ilan ay walang pag-aalinlangang 
nagsabi na mas seryoso pa ito kaysa dati, nagsabing ang dahilan 
bakit ang kanyang epekto ay hindi kasing mapanira sa 1930s ay sa 
panahong iyon, ang mga lider ng mundo, pinatibay ng karanasan, 
ay natuto ng harapin ang ganitong klase ng sitwasyon, laluna ang 
pag-iwas na madaliin ang “bawat isa para sa kanyang sarili”: 
“Habang ang ilan ay nagsabing ang malalang pagbulusok- 
pababa ay isang “bantog na resesyon’, mananatili itong malayo 
na maulit ang “Bantog na Depresyon 'sa 1930s, salamat sa kalidad 
at intensidad ng mga polisiya ng gobyerno na kasalukuyang 
pinapatupad. Pinalalim ang Bantog na Depresyon sa teribleng 
mga pagkakamali sa polisiya, mula sa magkasalungat na polisiya 
sa pera hanggang sa polisiyang gawing pulubi ang karatig-bansa 
sa porma ng proteksyunismo ng industriya at kompetisyon sa 
debalwasyon. Kabaliktaran, ang resesyong ito ang nagbigay ng 
tamang polisiya.”[2] 


Subalit, kahit na tinaggap ng lahat ng sektor ng burgesya ang 
bigat ng kasalukuyang kombulsyon ng kapitalistang ekonomiya, 
ang mga paliwanag na binigay nila, sa kabila na laging magkaiba 
ang pananaw nila sa isa't-isa, ay malinaw na walang kapasidad 
na unawain ang tunay na kabuluhan ng mga kombulsyong ito 
at ang perspektibang dineklara nila sa buong lipunan. Para sa 
iilan, ang responsable sa malalang kahirapan ng kapitalismo 
ay ang “kabaliwang pinansyal”, katunayan magmula 2000s 
nakita natin ang paglago ng buong serye ng “nakalalasong 
produktong pinansyal” na siyang dahilan ng pagsabog ng utang 
na walang garantiyang mabayaran. Ang iba naman ay nagsabing 
ang kapitalismo ay dumaranas ng labis na “deregulasyon” sa 
pandaigdigang saklaw, ang oryentasyon na nasa bag-as ng 
“Reaganomics” na siyang pinatupad simula 1980s. Pero ang 
iba, sa partikular ang mga representante ng kaliwa ng kapital, ay 
kinukonsidera na ang dahilan ng krisis ay hindi sapat ang kita mula 
sa sahod, na siyang pumilit sa mga manggagawa na umutang para 
sa kanilang batayang pangangailangan. Pero anuman ang kanilang 
pagkakaiba, ang katangian ng lahat ng mga interpretasyong 
ito ay kinikilala nila na hindi ang kapitalismo bilang moda ng 
produksyon ang may sala, kundi ang ganito o ganung porma 
ng sistema. At dahil sa ganitong pananaw hindi nasisid ng mga 
interpretasyong ito ang tunay na ugat ng kasalukuyang krisis. 


3) Katunayan, tanging ang pandaigdigan at istorikong pananaw sa 
kapitalistang moda ng produksyon ang makapagbigay linaw sa atin 
para maunawaan ang kasalukuyang krisis at ang perspektiba mula 
dito. Ngayon, at ito ang tinatago ng lahat ng mga ekonomistang 
“espesyalista”, lumantad na ang realidad ng mga kontradiksyon 
na bumabayo sa kapitalismo: ang krisis sa sobrang produksyon, 
ang kawalan ng kapasidad ng sistema na ibenta ang mga kalakal 
na nilikha nito. Hindi ito sobrang produksyon kaugnay sa tunay 
na pangangailangan ng sangkatauhan, na napakalayo pang 
makamit, kundi sobrang produksyon kaugnay sa makayanang 
pangangailangan, pangangailangan na nakasandal sa kapasidad 
magbayad. Ang opisyal na mga pahayag, tulad ng mga solusyong 
pinatupad ng halos lahat ng mga gobyerno, ay nakapokus sa krisis 
pinansyal, sa kapalpakan ng mga bangko, pero ang realidad, ang 
tinatawag ng mga komentarista na “tunay na ekonomiya” (salungat 
sa “di-tunay na ekonomiya”) ay nasa proseso na pinapakita ang 
katotohanang ito: walang araw na walang pahayag ng pagsara ng 
kompanya, malawakang tanggalan at pagkalugi ng mga industriya. 
Ang katotohanan na ang General Motors, na sa ilang dekada ay 
ang pinakamalaking kompanya sa mundo, ay humihinga lamang, 


salamat sa malawakang suporta ng estado ng Amerika, habang 
ang Chrysler ay hayagang nagdeklara ng pagkalugi at pumailalim 
sa kontrol ng Italyanong kompanyang FIAT, ay signipikanteng 
senyales ng lalim ng problema ng kapitalistang ekonomiya. 
Kahalintulad, ang pagbagsak ng pandaigdigang kalakalan, 
kauna-unahan matapos ang Ikalawang Digmaang Pandaigdig, 
na tinasa ng OECD na nasa -13.2% para sa 2009, ay nagpakita 
ng kahirapan ng mga kompanyang makakita ng mga bibili ng 
kanilang produkto. 


Ang krisis sa sobrang produksyon, na malinaw ngayon, ay hindi 
simpleng epekto ng krisis pinansyal gaya ng nais ipaniwala sa 
atin ng halos lahat ng mga “eksperto”. Ito ay nasa loob mismo 
ng mikanismo ng kapitalistang ekonomiya, gaya ng pinakita ng 
marxismo sa loob isang siglo at kalahati. Habang sinasakop pa ng 
sentral na kapitalistang mga bansa ang mundo, ang mga bagong 
merkado na nakukuha sa paraang ito ay temporaryong nagbigay 
solusyon sa krisis ng sobrang produksyon. Nang makompleto 
na ang pananakop na ito, sa simula ng 20 siglo, ang mga sentral 
na kapitalistang bansang ito, partikular ang huling dumating sa 
panahon ng kolonisasyon, Alemanya, ay walang ibang paraan 
kundi atakehin ang teritoryo ng ibang kapangyarihan, na nagtulak 
sa Unang Pandaigdigang Digmaan kahit hindi pa lubusang 
nagpakita ang krisis sa sobrang produksyon. Ang huli ay malinaw 
na nakita sa pagbagsak sa 1929 at ang bantog na depresyon sa 
1930s, na nagtulak sa pangunahing kapitalistang mga bansa 
tungo sa militarismo at Ikalawang Digmaang Pandaigdig na 
tinalo ang una sa usapin ng mga masaker at barbarismo. Lahat 
ng mga solusyon ng malalaking kapangyarihan matapos ang 
Ikalawang Digmaang Pandaigdig, sa partikular ang organisasyon 
ng pangunahing mga bahagi ng kapitalistang ekonomiya, sa erya 
ng pera (Bretton Woods) at sa pagpatupad ng mga polisiyang 
neo-Keynesian, kabilang na ang mga positibong epekto ng de- 
kolonisasyon sa usapin ng pamilihan, ay siyang dahilan na nagawa 
ng kapitalismo sa loob ng halos tatlong dekada na isaboy ang 
ilusyon na sa wakas ay nasolusyonan na nito ang kanyang mga 
kontradiksyon. Pero ang ilusyong ito ay dumanas ng matinding 
dagok noong 1974 ng pumutok ang marahas na resesyon, laluna 
sa pangunahing ekonomiya ng mundo. Ang resesyong ito ay 
hindi ang simula ng kahirapang dinaranas ng kapitalismo dahil 
lumitaw ito matapos yaong sa 1967 at ang sunod-sunod na krisis 
sa pound at dolyar, ang dalawang susi sa internasyunal na pera 
ng sistemang Bretton Woods. Katunayan, sa kataposan ng 1960s 
nalantad na ang neo-Keynesianismo ay nasa kanyang istorikal na 
pagkabangkarota, punto na binigyang diin ng mga grupong nagtayo 
ng IKT. Para sa lahat na burges na komentarista at para sa mayorya 
ng uring manggagawa, ang taong 1974 ang nagmarka ng simula 
ng bagong yugto ng buhay ng kapitalismo matapos ang digmaan, 
laluna ang muling paglitaw ng isang penomenon na pinaniwalaan 
ng marami na lubusan ng naglaho sa maunlad na mga bansa: 
malawakang kawalan ng trabaho. Sa puntong ito na bumibilis 
ang penomenon ng pagkalubog sa utang: sa panahong iyon ang 
mga bansa sa Ikatlong Daigdig ang nasa unahan ng pagkalubog 
sa utang at sa ilang panahon ay naging “makina” para sa rekoberi. 
Natapos ang sitwasyong ito sa simula ng 1980s dahil sa krisis ng 
utang, ang kawalang kapasidad ng mga bansa sa Ikatlong Mundo 
na bayaran ang utang na binigay sa kanila para mabili nila ang 
produktong galing sa malalaking industriyalisadong mga bansa. 
Pero hindi huminto ang pagkalubog sa utang. Ang Amerika ay 
nagsimulang maging baton bilang “makina” pero ang kabayaran 
ay ang pagtaas ng depisit sa kalakal at, higit sa lahat, sa kanyang 
depisit sa badyet, isang polisiya na nagawa nilang ipatupad 
salamat sa pribelihiyo ng kanyang pera bilang pandaigdigang 
pera. Sa kabila na ang islogan ni Reagan ng panahong iyon ay 
“ang estado ay hindi solusyon, ito ang problema”, para bigyang 


katuwiran ang likidasyon ng neo-Keynesianismo, ang Pederal 
na estado ng Amerika, sa pamamagitan ng kanyang malaking 
depisit sa badyet, ay patuloy na naging ahente sa pambansa at 
internasyunal na buhay ekonomiya. Subalit, ang “Reaganomics”, 
na kumuha ng inspirasyon kay Margaret Thatcher ng Britanya, ay 
sa batayan kumakatawan sa pagwasak ng “welfare state”, i.e. ang 
walang hintong atake sa uring manggagawa para mapangibabawan 
ang lumalaking inplasyon na nakaapekto sa kapitalismo magmula 
1970s. 


Sa panahon ng 1990s, ang isa sa mga makina ng pandaigdigang 
ekonomiya ay ang mga “tigre” at “dragon” ng Asya, na nakaranas 
ng ispektakular na paglaki ng tantos ng paglago dahil sa utang, 
ay dumanas ng mga kombulsyon sa 1997. Habang ang “bago” 
at “demokrationg” Rusya mismo na nasa sitwasyon na hindi na 
mabayaran ang utang, ay nagbigay demoralisasyon sa mga taong 
umaasa sa “kataposan ng komunismo” para lalago ang ekonomiya 
ng matagalan. Ang nangyari, ang bula ng Internet sa kataposan 
ng 1990s, na sa katunayan ay isang porma ng ispekulasyon 
ng “hi-tech” na mga kompanya, ay pumutok sa 2001-2, na 
tumapos sa pangarap na muling babangon ang pandaigdigang 
ekonomiya sa pamamagitan ng pag-unlad ng bagong teknolohiya 
sa impormasyon at komunikasyon. Kaya pumasok ang utang 
sa bagong yugto ng paglaki, salamat sa malalaking pautang na 
binigay para sa konstruksyon sa maraming kompanya, partikular 
sa Amerika. Ang huli ay pinalakas ang kanyang papel bilang 
“makina ng pandaigdigang ekonomiya”, pero ang kabayaran ay 
ga-higanteng paglaki ng utang, laluna sa populasyong Amerikano, 
batay sa lahat ng klase ng “produktong pinansyal” para makaiwas 
sana sa risgo ng mga utang na hindi na mabayaran. Sa realidad, 
ang malawak na ekstensyon ng kaduda-dudang mga utang ay 
hindi nakapagbago sa katangian nito bilang Espada ni Damocles 
na nasa ibabaw ng ulo ng ekonomiya ng Amerika at daigdig. 
Kabaliktaran, bunga ito sa “nakalalasong utang” na naipon bilang 
kapital ng mga bangko at siyang pinanggalingan ng kanilang 
pagbagsak matapos ang 2007. 


4) Kaya, hindi ang krisis pinansyal ang pinaggalingan ng 
kasalukuyang resesyon. Kabaliktaran, pinakita lamang ng krisis 
pinansyal ang katotohanan na ang utang, na siyang dahilan kung 
bakit naging posible na pangingibawan ang sobrang produksyon, 
ay hindi maaring solusyon ng matagalan. Sa malao't madali, 
ang “tunay na ekonomiya” ay maghiganti. Sa ibang salita, ang 
pundasyon ng mga kontradiksyon ng kapitalismo, sobrang 
produksyon, kawalang kapasidad ng pamilihan na lamunin ang 
kabuuang produktong nalikha, ay bumalik sa eksena. 


Sa ganitong punto, ang mga solusyon na pinagpasyahan 
noong Marso 2009 sa G20 sa London, pagdoble ng reserba ng 
International Monetary Fund, malawakang suporta ng mga estado 
sa mga naluging bangko, pang-engganyo sa huli na ipatupad ang 
mga aktibong polisiyang pampasigla ng ekonomiya sa kapinsalaan 
ng paglaki ng depisit sa badyet, ay hindi maging lunas sa batayang 
problema. Ang tanging “solusyon” na maaring magawa ng 
burgesya ay ... panibagong utang. Hindi makaimbento ng solusyon 
ang G20 sa krisis na wala ng solusyon. Ang kanyang pangunahing 
tungkulin ay iwasan ang pagbulusok-pababa tungo sa “bawat 
isa para sa kanyang sarili” tulad sa 1930s. Ang layuninin nito ay 
ibalik ang minimum na tiwala sa pangunahing pang-ekonomiyang 
ahensya, dahil sa kapitalismo ito ay esensyal na salik sa operasyon 
ng utang, na siyang puso ng sistema. Dahil dito, ang panggigiit sa 
kahalagahan ng “sikolohiya” bilang salik ng pang-ekonomiyang 
kombulsyon, ang pokus sa salita at mala-teatrong galaw sa harap 
ng materyal na realidad, ay nagpakita sa batayan na isang ilusyon 
ang pundamental na katangian ng mga hakbangin na maaring 
gawin ng kapitalismo sa harap ng kanyang istorikong krisis. Sa 


realidad, bagama't hindi babagsak ang kapitalistang sistema tulad 
ng baraha, ang perspektiba ay lalupang pagdausdos sa kailaliman 
ng kanyang istorikal na pagkabangkarota, sa pagbulusok tungo sa 
mas maraming kombulsyon na naranasan nito ngayon. Sa mahigit 
apat na dekada, hindi napigilan ng burgesya ang patuloy na paglala 
ng krisis. Ngayon naharap ito sa isang sitwasyon na mas masahol 
pa noong 60s. Sa kabila ng karanasan nitong nagdaang mga 
dekada, mas malala lang ang magagawa nito, hindi pagbibigay- 
ginhawa. Sa partikular, ang mga hakbanging neo-Keynesian na 
giniit ng G20 sa London (hanggang sa nasyunalisasyon ng mga 
bangkong nagkaproblema) ay walang tsansang maibalik ang 
“sigla” ng kapitalismo, dahil ang pinagmulan ng kanyang mayor 
na problema sa huling bahagi ng 1960s ay bunga ng kapalpakan 
ng mga hakbanging neo-Keynesian na tinangkilik matapos ang 
Ikalawang Digmaang Pandaigdig. 


5) Bagama't nasorpresa ang naghaharing uri sa brutal na paglala 
ng krisis, hindi ito nakakagulat sa mga rebolusyonaryo. Tulad 
ng sinabi namin sa resolusyon sa internasyunal na sistwasyon 
sa aming huling kongreso, kahit wala pa ang kaguluhan sa 
kalagitnaan ng 2007: “Sa ngayon, ang banta ng paglobo ng 
pabahay sa Amerika, na isa sa mga motor ng ekonomiya ng 
Amerika, at nagbanta ng nakakasirang pagkalugi ng mga bangko, 
ay nakababahala sa mga ekonomista.” (bilang apat).[3] 


Ang nasabing resolusyon din ang nagbuhos ng malamig na tubig 
sa maling pag-asa sa “milagro sa Tsina”: 


“malayong maging hangin para sa kapitalistang ekonomiya, ang 
“milagro "sa Tsina at ilang mga bansa sa ikatlong daigdig ay isa 
na namang manipestasyon ng dekadenteng kapitalismo. Dagdag 
pa, ang matinding pag-asa ng ekonomiyang Tsino sa kanyang 
eksport ay bukal ng bulnerabilidad sa anumang pagliit ng demand 
mula sa kanyang kasalukuyang kasosyo, bagay na hindi malayong 
mangyari dahil obligado ang Amerika na hanapan ng paraan ang 
napakalaking utang nito na siyang dahilan sa kasalukuyan para 
magampanan ang papel na makina ng pandaigdigang demand. 
Kaya, katulad ng ‘milagrosong’ dobleng bilang ng paglago 
ng mga tigre at dragon sa Asya na bumagsak sa kataposan 
ng 1997, ang kasalukuyang milagro sa Tsina, kahit pa hindi 
magkatulad ang pinanggalingan at mas malaki ang hawak na 
kapital, ay sa malao t madali ay kaharapin ang mabangis na 
realidad ng istorikong pagkabangkarota ng kapitalistang moda 
ng produksyon.” (bilang 6). 


Ang pagbagsak ng tantos ng paglago ng ekonomiyang Tsino, 
ang pagsabog ng kawalang trabaho na itinulak nito, dahilan na 
bumalik sa kanilang mga baryo ang milyun-milyong magsasaka 
na dati nakapasok sa mga sentro ng industriya pero ngayon ay 
napilitang umuwi dahil sa hindi makayanang kahirapan, ay ganap 
na kompirmasyon ng pananaw na ito. 


Katunayan, ang kapasidad ng IKT na makita ang mangyayari ay 
hindi dahil sa partikular na kalakasan ng aming organisasyon. 
Ang tanging “kalakasan” nito ay ang kanyang pagiging tapat 
sa marxistang pamamaraan, sa kanyang determinasyon na 
palagi itong ipraktika sa kanyang pagsusuri sa pandaigdigang 
sitwasyon, sa kanyang kapasidad na mahigpit na labanan ang 
mga proklamasyong “bigo ang marxismo”. 


6) Ang kompirmasyon ng balidasyon ng marxismo ay hindi 
lamang sa usapin ng pang-ekonomiyang buhay ng lipunan. Sa 
pusod ng mga mistipikasyon na inilako simula ng 90s ay ang 
ideya ng panibagong panahon ng pandaigdigang kapayapaan. 
Ang kataposan ng Cold War, ang paglaho ng bloke sa silangan, na 
sinabi ni Reagan na “Imperyo ng Dimonyo”, ay diumano tatapos 
sa iba't-ibang armadong labanan bunga ng bangayan ng dalawang 


imperyalistang bloke mula 1947. Sa harap ng mistipikasyong ito 
hinggil sa posibilidad ng kapayapaan sa ilalim ng kapitalismo, 
laging binigyang diin ng marxismo ang imposibilidad para sa 
mga burges na estado na pawiin ang kanilang pang-ekonomiya at 
militar na tunggalian, laluna sa panahon ng pagbulusok-pababa. 
Kaya nagawa naming sumulat noong Enero 1990 na “Ang paglaho 
ng imperyalistang berdugong Ruso, at ang napipintong paglaho ng 
bloke sa pagitan ng Amerika at kanyang dating mga ‘kasosyo’, ay 
magbukas ng pintuan para sa mas maraming lokal na bangayan. 
Ang mga tunggalian at labanang ito ay hindi, sa kasalukuyang 
mga sirkumstansya, tutungo sa isang pandaigdigang labanan...Sa 
kabilang banda, dahil sa pagkawala ng disiplinang ipinataw ng 
presensya ng mga bloke, ang mga labanang ito ay magiging mas 
marahas at mas marami, sa partikular, syempre, sa mga lugar na 
pinakamahina ang proletaryado”.[4| Hindi nagtagal, kinumpirma 
ng pandaigdigang kalagayan ang analisis na ito, ng pumutok ang 
unang digmaan sa Gulpo sa Enero 1991 at ang digmaan sa dating 
Yugoslavia sa taglagas ng naturang taon. Magmula noon, walang 
hinto na ang madugo at barbarikong mga labanan. Hindi na namin 
malagay lahat dito pero mapansin natin sa partikular: 


° - ang pagpapatuloy ng digmaan sa dating Yugoslavia, 
na nakitaan, sa ilalim ng NATO, ng direktang panghimasok ng 
Amerika at mga pangunahing kapangyarihan sa Uropa sa 1999; 


° - ang dalawang digmaan sa Chechnya 


° - ang maraming digmaan na patuloy na nanalanta sa 
kontinente ng Aprika (Rwanda, Somalia, Congo, Sudan, atbp); 


° - ang mga operasyong militar ng Israel sa Lebanon at 
ang pinakahuli, sa Gaza; 


° - ang digmaan sa Afghanistan, na nagpatuloy pa 
hanggang ngayon; 
° - ang digmaan sa Iraq sa 2003 kung saan ang bunga 


ay patuloy na nagpapahirap sa bansang ito, kundi pati na rin sa 
pasimuno ng digmaan, ang Amerika. 


Matagal ng sinuri ng IKT ang direksyon at implikasyon ng polisiya 
ng Amerika: 


“hindi na nagmumulto ang digmaan sa pandaigdigang saklaw, 
pero nakita natin ang pagkalag ng kadena ng imperyalistang 
mga antagonismo at lokal na mga digmaan na direktang may 
kaugnayan sa malalaking kapangyarihan, sa partikular ang 
pinakamakapangyarihan sa kanilang lahat, ang Amerika. Ang 
Amerika, na sa ilang dekada ay naging ‘pulis ng mundo’, ay 
nagsisikap na patuloy itong ipatupad at palakasin ang kanyang 


papel sa harap ng ‘panibagong pandaigdigang kaguluhan’ 


na lumitaw pagkatapos ng Cold War. Subalit habang seryoso 
nitong ginampanan ang kanyang papel, hindi ito ginawa para 
sa layuning makamit ang istabilidad sa mundo kundi para 
mapanatili ang kanyang liderato sa mundo, na lalong pinahina 
ng katotohanang wala na ang semento para pagkaisahin ang 
bawat imperyalistang bloke — ang banta mula sa karibal na 
bloke. Sa pagkawala ng ‘bantang Sobyet’, ang tanging paraan 
para maipataw ng Amerika ang kanyang disiplina ay umasa sa 
kanyang pangunahing lakas, ang kanyang malaking superyoridad 
sa antas militar. Pero sa paggawa nito, ang imperyalistang 
polisiya ng Amerika ay siyang naging isa sa pangunahing mga 
salik ng pandaigdigang instabilidad.”[5] 


7) Ang pagpasok ng Demokratang si Barak Obama sa pagiging 
pinuno ng pangunahing kapangyarihan sa mundo ay nagluwal 
ng lahat ng klaseng ilusyon hinggil sa posibilidad ng pagbabago 
sa estratehikong oryentasyon ng Amerika, isang pagbabago na 
magbukas ng “panahon ng kapayapaan”. Isa sa mga batayan ng 


mga ilusyong ito ay ang katotohanan na isa si Obama sa iilang 
senador na bumoto laban sa interbensyong militar sa Iraq sa 
2003, at hindi katulad ng kanyang Republikanong karibal na 
si McCain, komitido siya na paalisin ang armadong pwersa ng 
Amerika mula sa Iraq. Subalit ang mga ilusyong ito ay madaling 
bumangga sa realidad. Sa partikular, kung inisip ni Obama na 
umatras ang Amerika mula sa Iraq, ito ay para mapalakas ang 
kanyang panghihimasok sa Afghanistan at Pakistan. Dagdag pa, 
ang pagpapatuloy ng polisiyang militar ng Amerika ay malinaw 
na makita ng gawin ng bagong administrasyon na Kalihim ng 
Depensa si Gates, na nominado ni Bush. 


Sa realidad, ang bagong oryentasyon ng diplomasyang Amerika ay 
sumasang-ayon sa balangkas na nasa itaas. Ang kanyang layunin 
ay para makuha pa rin ang paghahari ng Amerika sa mundo sa 
pamamagitan ng kanyang superyoridad sa militar. Kaya ang 
kilos ni Obama para palakasin ang diplomasya ay para makaipon 
ng panahon at ispasyong kailangan para sa hindi maiwasang 
imperyalistang interbensyon sa hinaharap ng kanyang militar, na 
sa kasalukuyan ay napakanipis at lubhang pagod na para isustini 
ang isa pang teatro ng digmaan kasabay ng Iraq at Afghanistan. 


Subalit, gaya ng laging binigyang diin ng IKT, merong dalawang 
magkaibang opsyon sa loob ng burgesya para makamit ang 
layunin nito: 


° - ang opsyon na kinakatawan ng Partido Demokrata 
na nagsisikap sa abot ng makakaya na katulungin ang ibang 
kapangyarihan sa proyektong ito; 


° - ang mayoryang opsyon ng mga Republikano, na 
nagnanais pangunahan ang opensibang militar at igiit ang sarili 
ibabaw sa ibang kapangyarihan sa kahit anuman ang mangyari. 


Ang unang opsyon ay pinatupad ni Clinton sa kataposan ng 90s 
sa dating Yugoslavia, kung saan nagawa ng Amerika na makuha 
ang suporta ng pangunahing mga kapangyarihan sa kanlurang 
Uropa, sa partikular Alemanya at Pransya, para makipagtulungan 
sa pambobomba ng NATO sa Serbia para pilitin itong iwanan 
ang Kosovo. 


Ang ikalawang opsyon ay ginamit sa digmaan sa Iraq sa 2003, na 
nangyari sa kabila ng mariing pagtutol ng Alemanya at Pransya, na 
sa panahong ito, ay suportado ng Rusya sa loob ng UN Security 
Council. 


Subalit, alinman sa mga opsyong ito ay hindi napigilan ang paghina 
ng liderato ng Amerika. Ang polisiya na ipilit ang mga bagay, na 
nakita sa dalawang termino ni Bush Junior, ay nagbunga hindi 
lang ng kaguluhan sa Iraq, na hindi na mapangibabawan, kundi 
sa lumalaking pagkakahiwalay ng diplomasyang Amerikano, na 
makita partikular sa ilang bansa na sumuporta sa Amerika sa 2003, 
tulad ng Espanya at Italya, ay lumayo na mula sa adbenturismo sa 
Iraq (hindi pa kasama ang patagong pagdistansya ni Gordon Brown 
at gobyernong Britanya mula sa walang kondisyon na suporta na 
binigay ni Tony Blair sa adbenturismo sa Iraq). Sa panig nito, ang 
polisiyang “kooperasyon” na nais ng mga Demokrata ay walang 
katiyakan na makuha ang katapatan ng mga kapangyarihang nais 
kabigin ng Amerika sa kanyang gawaing militar, partikular dahil 
nagbigay ito sa ibang kapangyarihan ng mas malawak na puwang 
ng maniobra para itulak ang kanilang sariling interes. 


Sa ngayon, halimbawa, ang administrasyong Obama ay nagpasya 
ng mas pampalubag-loob na polisiya sa Iran at mas mahigpit 
naman sa Israel, dalawang oryentasyon na patungo sa iisang 
direksyon dahil halos lahat ng mga Unyong Uropeo, laluna ang 
Alemanya at Pransya, dalawang bansang naglalayong muling 
makuha ang kanilang dating impluwensya sa Iraq at Iran. Ang 


oryentasyong ito ay hindi makapigil sa paglitaw ng mayor na 
mga tunggalian ng interes sa pagitan ng mga bansang ito at 
ng Amerika, laluna sa bahagi ng silangang Uropa (kung saan 
sinisikap ng Alemanya na mapanatili “de-prebilihiyong” relasyon 
sa Rusya) o Aprika (kung saan ang dalawang paksyon na siyang 
dahilan ng karahasan at kaguluhan sa Congo ay sinusuportahan 
ng Amerika at Pransya). 


Sa mas pangkalahatan, ang paglaho ng pagkahati ng mundo 
sa dalawang malaking bloke ay nagbukas ng pintuan para sa 
mga ambisyon ng nasa ikalawang antas ng mga imperyalista na 
lalupang nagpagulo sa internasyunal na sitwasyon. Ito ang kaso 
halimbawa sa Iran, na ang layunin ay makuha ang dominanteng 
posisyon sa Gitnang Silangan sa ilalim ng bandilang paglaban 
sa “Makapangyarihang Satanas” na Amerika at sa paglaban sa 
Israel. May malawak na kaparaanan, pinalawak ng Tsina ang 
kanyang impluwensya sa ibang kontinente, partikular sa Aprika 
kung saan ang kanyang lumalaking pang-ekonomiyang presensya 
ang batayan para sa diplomatiko at militar na presensya, gaya ng 
nangyari sa digmaan sa Sudan. 


Kaya ang perspektiba na haharapin ng mundo matapos mahalal 
si Obama bilang pinuno ng pinakamalaking kapangyarihan 
sa mundo ay hindi pundamental na kaiba sa sitwasyon na 
nangibabaw hanggang ngayon: patuloy na komprontasyon 
sa pagitan ng mga kapangyarihan ng una o ikalawang hanay, 
patuloy na barbarikong mga digmaan na may mas mapaminsalang 
resulta (gutom, epidemya, malawakang dislokasyon) para sa 
mga populasyon na namuhay sa pinag-aagawang mga erya. 
Dapat din nating ikonsidera kung ang instabilidad na tinulak ng 
paglala ng krisis sa kabuuang serye ng mga mahirap na bansa 
ay hindi magbunga ng intensipikasyon ng mga komprontasyon 
sa pagitan ng pangkating militar sa loob ng mga bansang ito, na 
tulad ng dati, may partisipasyon ng iba't-ibang imperyalistang 
kapangyarihan. Naharap sa ganitong sitwasyon, si Obama at 
ang kanyang administrasyon ay hindi kayang ipagpatuloy ang 
mapandigmang mga polisiya ng kanyang mga nasundan, tulad 
ng nakita natin sa Afghanistan halimbawa, isang polisiya na 
kahalintulad ng lumalaking barbarismong militar. 


8) Tulad ng ang mabuting intensyon na inaanunsyo ni Obama sa 
diplomatikong antas ay hindi makapigil sa kaguluhang militar sa 
pagpapatuloy at paglala sa buong mundo, ni mapigilan nito ang 
Amerika na maging aktibong salik sa kaguluhang ito, kahalintulad, 
ang re-oryentasyon ng polisiya ng Amerika na inaanunsyo niya 
sa larangan ng proteksyon sa kapaligiran ay hindi makapigil sa 
pagpapatuloy ng paglala. Hindi ito usapin ng mabuti at masamang 
intensyon ng mga gobyerno, gaano man sila ka makapangyarihan. 
Ang bawat nagdaang araw ay lalupang nagpakita sa tunay na 
kapinsalaang naranasan ng planeta: dumarami ang marahas na 
mga bagyo sa mga bansa na dati hindi nakaranas nito, tagtuyo 
at matinding init, baha at pagsabog ng mga harang-sa-baha, 
mga bansang nasa peligro na malunod sa dagat... mas lalong 
nakakalungkot ang perspektiba. Ang kapinsalaang ito ng 
kapaligiran ay nagbunga din ng peligro sa paglala ng tunggaliang 
militar, partikular sa pagkaubos ng mainom na tubig, na siyang 
nakataya sa mga labanan sa hinaharap. 


Tulad ng sinabi ng resolusyon na pinagtibay ng nagdaang 
internasyunal na kongreso: “Kaya, tulad ng pinakita ng IKT sa 
loob ng mahigit 15 taon, dala ng dekomposisyon ng kapitalismo 
ang mayor na banta sa buhay ng sangkatauhan. Ang alternatibong 
sinabi ni Engels sa huling bahagi ng 19 siglo, sosyalismo o 
barbarismo, ay naging nakakatakot na realidad sa buong 20 
siglo. Simple lang ang pinakita sa atin na perspektiba sa 21 
siglo, sosyalismo o pagkawasak ng sangkatauhan. Ito ang 


tunay na nakataya na kinaharap ngayon ng tanging pwersa sa 
lipunan na may kapasidad na ibagsak ang kapitalismo: ang uring 
manggagawa.”[6] 


9) Ang kapasidad na ito ng uring manggagawa na tapusin ang 
barbarismong dulot ng kapitalismong nasa pagkaagnas, para 
dalhin ang sangkatauhan palabas sa kanyang kawalang kasaysayan 
(prehistory) at tungo sa “kaharian ng kalayaan”, kung gamitin 
ang ekspresyon ni Engels, ay pinalalakas ngayon sa araw-araw 
na mga pakikibaka laban sa kapitalistang pagsasamantala. Sa 
pagbagsak ng bloke sa silangan at sa diumano “sosyalistang” mga 
rehimen, ang nakabibinging kampanya hinggil sa “kataposan ng 
komunismo”, at maging sa “kataposan ng makauring pakikibaka” 
ay matinding humambalos sa kamulatan at militansya ng uring 
manggagawa. Nagdurusa ng pag-atras ang proletaryado sa 
dalawang antas na ito, pag-atras na umabot ng mahigit sampung 
taon. Noon lamang 2003, gaya ng tinutumbok ng IKT ng maraming 
beses, na bumalik ang uring manggagawa sa daan ng pakikibaka 
laban sa mga atake ng kapital. Magmula noon, ang tendensyang 
ito ay lalupang nakumpirma at sa dalawang taon mula noong 
huling kongreso nakita natin ang pag-unlad ng signipikanteng 
mga pakikibaka sa buong mundo. Sa ilang panahon nakita natin 
maging ang kapuna-punang pagkasabay-sabay ng mga pakikibaka 
ng manggagawa sa pandaigdigang saklaw. Kaya sa simula ng 
2008 ang sumusunod na mga bansa ay sabay-sabay na natamaan 
ng mga pakikibaka ng manggagawa: Russia, Ireland, Belgium, 
Switzerland, Italy, Greece, Rumania, Turkey, Israel, Iran, Bahrain, 
Tunisia, Algeria, Cameroon, Swaziland, Venezuela, Mexico, USA, 
Canada at China. 


Ganun din, nakita natin ang ilan sa signipikanteng mga 
pakikibaka ng manggagawa sa nagdaang dalawang taon. Hindi 
na natin uubusin, maari nating banggitin ang sumusunod na mga 
halimbawa: 


° - sa Ehipto, sa tag-init ng 2007, kung saan ang 
malawakang mga pakikibaka sa industriya ng tela ay sinalubong 
ng aktibong pakikiisa mula sa ibang mga sektor (pantalan, 
transportasyon, ospital, atbp); 


° - sa Dubai, sa Nobyembre 2007, kung saan ang mga 
manggagawa sa konstruksyon (karamihan mga migrante) ay 
malawakang kumilos; 


° - sa Pransya, sa Nobyembre 2007, kung saan ang mga 
atake laban sa pensyon ay nagtulak ng militanteng welga ng mga 
manggagawa sa perokaril, na may mga halimbawa ng pakikiisa 
mula sa mga estudyante na kasabay na lumalaban sa pagtatangka 
ng gobyerno na patingkarin ang sosyal na paghiwalay sa mga 
unibersidad; isang welga na naghubad ng maskara sa papel ng 
mga pederasyong unyon bilang mananabotahe, ang CGT at ang 
CFDT, na umobliga sa burgesya na muling ayusin ang imahe ng 
kanyang aparatus para kontrolin ang uring manggagawa; 


° - sa Turkey, sa kataposan ng 2007, kung saan 26,000 
manggagawa sa Turk Telecom ay nagwelga ng mahigit isang 
buwan, ang pinakamahalagang mobilisasyon ng proletaryado sa 
bansang ito magmula 1991, and sa panahon na ang pamahalaang 
Turkish ay nasangkot sa operasyong militar sa hilaga ng Iraq; 


° - sa Rusya, sa Nobyembre 2008, kung saan ang 
mahalagang mga welga sa St Petersburg (laluna ang pabrika 
ng Ford) ay nagpakita ng kapasidad ng mga manggagawa na 
pangibabawan ang ilang pananakot ng kapulisan, laluna sa 
bahagi ng FSB (ang dating KGB); 


° - sa Greece, sa kataposan ng 2008, kung saan sa klima ng 
napakalawak na diskontentong nakita na noon, ang mobilisasyon 


ng mga estudyante laban sa panunupil ay nakatanggap ng 
masidhing pakikiisa mula sa loob ng uring manggagawa, na 
may ilang mga sektor na kumilos labas sa opisyal na mga unyon; 
isang pakikiisa na hindi nanatili sa loob ng Greece dahil ang 
kilusang ito ay nakatanggap ng napaka-signipikanteng eko ng 
simpatiya mula sa maraming bansa sa Uropa; 


° - sa Britanya, kung saan ang welgang wildcat sa 
planta ng langis sa Lindsey sa simula ng 2009 ay isa sa 
pinakasignipikanteng kilusan ng uring manggagawa sa bansang 
ito sa loob ng dalawang dekada, isang uring manggagawa 
na nakaranas ng matinding pagkatalo sa 1980s; pinakita ng 
kilusang ito ang kapasidad ng uring manggagawa na palawakin 
ang kanyang pakikibaka at, sa partikular, ay nakitaan ng simula 
ng komprontasyon laban sa nasyunalismo, sa ekspresyon 
ng pagkakaisa sa pagitan ng manggagawang British at mga 
manggagawang Polish at Italyano. 


10) Ang paglala ng krisis ng kapitalismo ngayon ay malinaw 
na kumakatawan ng napaka-importanteng elemeto sa pag-unlad 
ng pakikibaka ng manggagawa. Sa mismong panahong ito, sa 
lahat ng mga bansa ng mundo, naharap ang mga manggagawa 
ng malawakang tanggalan, sa hindi malabanang pagtaas ng 
kawalang trabaho. Sa pinaka-kongkreto, sa kanyang laman at 
buto, naranasan ng proletaryado ang kawalang kapasidad ng 
kapitalistang sistema upang tiyakin ang batayang disenteng 
pamumuhay ng pinagsamantalahang nitong manggagawa. Dagdag 
pa, lalo itong nawalan ng kapasidad na magibigay ng kinabukasan 
sa bagong henerasyon ng uring manggagawa, na kumakatawan 
ng elemento ng pagkabahala at desperasyon hindi lamang para 
sa kanila kundi para sa kanilang mga magulang. Kaya nahihinog 
ang mga kondisyon para sa ideya na ibagsak ang sistemang ito 
para signipikanteng umunlad sa loob ng proletaryado. Subalit, 
hindi sapat para sa uring manggagawa na maintindihan na dapat 
ng iabgsak ang kapitalistang sistema, na dapat palitan ito ng 
bagong lipunan, para mahawakan nito ang rebolusyonaryong 
perspektiba. Kailangan din nito na magkaroon ng pananalig na ang 
naturang perspektiba ay posible at na may lakas ito para ipatupad 
ito. At talagang sa antas na ito matagumpay na naka-iskor ang 
burgesya laban sa uring manggagawa sa panahon na bumagsak 
ang “tunay na umiiral na sosyalismo”. Sa isang banda, nagawa 
nitong ipataw ang ideya na ang perspektiba ng komunismo ay 
isang walang lamang pangarap: “hindi uubra ang komunismo. Ang 
patunay ay iniwan ito ng mga populasyong nabuhay sa naturang 
sistema para palitan ng kapitalismo”. Kaalinsabay, nagawa nitong 
lumikha ng damdamin ng kawalang kapangyarihan sa loob ng 
uring manggagawa dahil hindi nito nakayanang maglunsad ng 
malawakang mga pakikibaka. Sa puntong ito, ang sitwasyon 
ngayon ay lubhang kaiba mula sa umiral noong istorikong 
pagbangon ng uri sa kataposan ng 60s. noong panahong iyon, 
ang malawakang katangian ng mga pakikibaka ng manggagawa, 
laluna sa malawakang welga sa Mayo 68 sa Pransya at sa 
“mainit na taglagas” sa Italya sa 69, ay nagpakita na ang uring 
manggagawa ay maaring bumuo ng isang mayor na pwersa sa 
buhay ng lipunan at ang ideya na balang araw ay maibagsak nito 
ang kapitalismo ay hindi isang walang kabuluhang pangarap. 
Subalit, dahil ang krisis ng kapitalismo ay nagsimula pa lang, 
ang kamulatan ng matinding pangangailangang ibagsak ang 
sistemang ito ay wala pang materyal na batayan na lumawak sa 
hanay ng mga manggagawa. Masumada natin ang sitwasyong ito 
sa sumusunod: sa kataposan ng 1960s, ang ideya na posible ang 
rebolusyon ay maaring malawakang tinanggap, pero ang ideya 
na kailangan talaga ito ay hindi madaling maintindihan. Ngayon, 
sa kabilang banda, ang ideya na kailangang ang rebolusyon ay 
nakakuha ng maraming suporta, pero ang ideya na posible ito ay 


hindi gaanong malawak. 


11) Para makakuha ng signipikanteng suporta sa loob ng uring 
manggagawa ang kamulatan na posible ang komunistang 
rebolusyon, dapat magkaroon ng tiwala ang una sa kanyang 
sariling lakas, at mangyari ito sa pamamagitan ng pag-unlad ng 
malawakang mga pakikibaka. Ang napakaraming mga atake sa 
pandaigdigang saklaw ang nagbigay ng obhetibong batayan para 
makibaka. Subalit, ang pangunahing porma ng atake ngayon, 
ang malawakang tanggalan, ay inisyal na hindi nagbunga ng 
naturang mga pagkilos; sa pangkalahatan, at pinatunayan ito sa 
nakalipas na mahigit 40 taon, ang mga panahon ng mataas na 
kawalang trabaho ay hindi naging teatro ng pinakamahalagang 
labanan. Ang kawalang trabaho, malawakang tanggalan, ay may 
tendensyang magtulak ng temporaryong pakiramdam na paralisis 
sa uri, na napailalim sa pananakot ng kapitalista: “kung hindi 
kayo masaya, maraming mga manggagawa ang papalit sa inyo”. 
Magagamit ng burgesya ang sitwasyong ito para magbunsod 
ng pagkahati-hati at maging tahasang bangayan sa pagitan ng 
nawalan ng trabaho at sa mga may “prebilihiyong” panatilihin 
ito. Higit sa lahat, ipinataw ng mga kapitalista at gobyerno ang 
kanilang “mapagpasyang” argumento: “hindi namin kasalanan 
ang pagtaas ng kawalang trabaho o sa pagkatanggal ninyo. Ito 
ay dahil sa krisis”. Sa huli, sa pagsara ng mga kompanya, hindi 
na epektibo ang welga, na nagpapalakas sa pakiramdam ng 
manggagawa ng kawalang kapangyarihan. Sa isang istorikong 
sitwayon kung saan ang proletaryado ay hindi nakaranas ng 
istorikong pagkatalo gaya sa 1930s, ang malawakang tanggalan, 
na nagsimula na, ay magbunsod ng napakatinding paglaban, 
maging ng pagsabog ng karahasan. Pero malamang sa simula 
ay desperado at relatibong hiwalay na mga pakikibaka, kahit pa 
makuha nila ang tunay na simpatiya mula sa ibang mga sektor 
ng uring manggagawa. Ito ang dahilan, sa darating na panahon, 
ang katotohanan na wala tayong nakitang malawakang tugon 
mula sa uring manggagawa laban sa mga atake ay hindi dapat 
magbunga ng paniniwala na sumuko na ito sa pakikibaka para 
ipagtanggol ang kanyang interes. Sa ikalawang yugto, kung saan 
hindi na ito masyadong bulnerable sa pananakot ng burgesya, 
kung saan ang mga manggagawa ay humawak na sa ideyang ang 
nagkakaisa at solidong pakikibaka ang magpaatras sa mga atake 
ng naghaharing uri, laluna kung ang huli ay pinagbayad ang buong 
uring manggagawa sa napakalaking depisit sa badyet na naipon 
ngayon kabilang ang lahat ng plano para iligtas ang mga bangko 
at pasiglahin ang ekonomiya. Hindi ito nagkahulugan na ang mga 
rebolusyonaryo ay wala sa kasalukuyang pakikibaka. Bahagi sila 
sa mga karanasan na dinaanan ng proletaryado para makahakbang 
sa kanyang paglaban sa kapitalismo. At nasa komunistang mga 
organisasyon na isulong, sa loob ng mga pakikibakang ito, ang 
pangkalahatang perspektiba ng proletaryong kilsuan at ang mga 
hakbang tungo sa direksyong ito. 


12) Mataas ang daan tungo sa rebolusyonaryong pakikibaka at sa 
pagpabagsak sa kapitalismo. Pinakita ng bawat araw na nagdaan 
ang pangangailangang ibagsak ang sistema, pero kailangan 
munang ipatupad ng uring manggagawa ang maraming hakbangin 
para makamit ito: 


° - ang muling pagdiskubre sa kanyang kapasidad 
na kontrolin ang kanyang pakikibaka dahil, sa kasalukuyan, 
mayoriya ng mga pakikibaka, laluna sa maunlad na mga bansa, 
ay nanatiling nasa kontrol ng mga unyon (kabaliktaran sa nakita 
natin sa 1980s); 


° - ang pag-unlad ng kanyang kapasidad na ilantad ang 
mga bitag at mistiikasyon ng burgesya, na humahadlang sa daan 
tungo sa malawakang pakikibaka, at sa muling pagpundar ng 


kanyang tiwala sa sarili, dahil habang ang malawakang katangian 
ng pakikibaka sa kataposan ng 60s ay sa pangkalahatan dahil sa 
katotohanang nasorpresa ang burgesya matapos ang ilang dekada 
ng kontra-rebolusyon, malinaw na hindi ito ang sitwasyon 
ngayon; 


e - ang politikalisasyon ng kanyang pakikibaka, i.e. sa 
kanyang kapasidad na imarka sa kanilang istorikong dimensyon, 
na makita sila bilang yugto ng mataas, istorikal na pakikibaka ng 
proletaryado laban sa pagsasamantala at sa kanyang abolisyon. 


Malinaw na ang hakbang na ito ang pinaka-mahirap na ipatupad, 
dahil sa: 


° - ang pagpatid ng kontra-rebolusyon sa pagitan ng 
nakaraan at kasalukuyang pakikibaka ng uri; 


° - ang epekto ng organikong pagkapatid na ito sa mga 
rebolusyonaryong organisasyon; 


° - ang pag-atras ng makauring kamulatan matapos 
bumagsak ang bloke sa silangan; 


° - ang napakasamang epekto ng pagkaagnas ng 
kapitalismo sa kamulatan ng proletaryado; 


° - ang kapasidad ng naghaharing uri na itayo ang mga 
organisasyon (gaya ng New Anticapitalist Party sa Pransya at Die 
Linke sa Alemanya) na ang tungkulin ay palitan ang Stalinistang 
mga partido na ngayon ay naglaho o naging bulok, o sa sosyal 
demokrasya na sa ilang dekada ay nasira ang puri dahil sa 
kanyang papel na pangasiwaan ang krisis ng kapitalismo. Dahil 
bago sila, nagawa ng mga partidong ito na panatilihin ang mayor 
na mga misyipikasyon sa loob ng uring manggagawa. 


Katunayan, ang politikalisasyon ng proletaryong pakikibaka 
ay nakaugnay sa presensya ng komunistang minorya sa loob 
ng kanyang hanay. Ang katotohanan na napakahina pa ng 
internasyunalistang kampo ay indikasyon na napakalyo pa ang 


lalakarin ng uring manggagawa para maglunsad ng ng mga 
rebolusyonaryong pakikibaka at iluwal ang kanyang makauring 
pandaigdigang partido, isang mahalagang organo na kung wala 
ito maging impsosible ang tagumpay ng rebolusyon; 


Mataas at mahirap ang daan, pero hindi dapat panghinaan 
ng loob ang mga rebolusyonaryo o maparalisa ang kanilang 
determinasyon. Kabaliktaran! 

Matinding Kalamidad: 


Komunistang rebolusyon o pagkasira ng mundo? 
ni: Berto Dimasalang 


Ang natural na kalamidad ay hindi maaring mapigilan ng tao 
sa kasalukuyang naabot na kaalaman at teknolohiya ng mundo. 
Subalit ang paglala nito at ang pagdami ng mga biktima - buhay 
ng tao, kabuhayan, ari-arian - ay hindi na kagagawan ng kalikasan 
kundi kagagawan na ng panlipunang sistemang umiiral. 


Hindi man mapigilan ang mga kalamidad, maari naman itong 
mapaghandaan at ma-minimisa ang pinsalang idudulot ng mga 
ito. Pero magagawa lamang ito ng isang lipunang umaayon sa 
komon na interes ng sangkatauhan. 


Hindi nga kagagawan ng naghaharing uri sa Pilipinas ang 
bagyong Ondoy at Pepeng. Subalit malaki ang responsibilidad ng 
mapagsamantalang uri kung bakit umabot sa mahigit 760 buhay 
ang nasawi, mahigit 7 milyong tao ang apektado, mahigit P18.7 
bilyong ari-arian ang nasira, kasama na dito ang mahigit P12.6 


bilyong halaga ng pananim ang nawala.! 


“Ayon mismo sa National Disaster Coordinating Center: 341 patay sa 
Ondoy (Ketsana), 797,404 0 3,899,307 tao ang apektado, P8.328B 
nasira, kasama na dito ang P5.584 agrikultura. 


419 patay sa Pepeng (Parma), 662,274 pamilya o 3,106,978 tao ang 
apektado, P10.437B nasira, kasama na dito ang P7.032B agrikultura 


Ang mas nakababahala pa ay padalas ng padalas ang pagdalaw 
ng bagyo sa Pilipinas. 


Sinisira ng kapitalismo ang kalikasan 


Bagyo, lindol, baha, sunog sa kagubatan, at iba pa. Ito ang mga 
sakunang laging naranasan, naririnig, nababasa at napapanood 
natin. Kahabag-habag ang dinanas ng milyun-milyong biktima sa 
buong mundo kung saan ang karamihan ay mahihirap. 


Hindi lang mga bansa sa Asya at Aprika ang biktima kundi maging 
ang sa Uropa at Amerika. Walang pinipili ang bangis ng kalikasan 
- mahirap o mayamang bansa man. 


Bakit nagkaganito ang ating kapaligiran ngayon sa kabila ng 
naabot na modernisasyon at abanteng sibilisasyon? 


“Famines are developing in the Third World, and will soon reach 
the once so-called “socialist” countries, while in Western Europe 
and North America food stocks are being destroyed, and farmers 
are paid to cultivate less land or being penalised if they produce 
more than their quotas. In Latin America, killer diseases like 


cholera, once eradicated, have returned and reached epidemic 
levels. All over the world, floods and earthquakes have killed 
tens of thousands, even though the means exist to build dykes and 
houses which could prevent such holocausts. At the same time, it 
is not even possible to accuse “fate” or “nature” of provoking 
disasters such as Chernobyl where in 1986 the explosion of a 
nuclear power station killed hundreds (if not thousands) of people 
and contaminated whole regions, or in the more developed coun- 
tries, of causing mortal catastrophes in the great cities: 60 dead 
in a Paris railway station, more than 31 killed at the Kings Cross 
Underground fire in London. The system is also proving incapable 
of preventing the destruction of the environment, acid rain, nuclear 
and other pollution, the greenhouse effect, or the spread of the 
desert, all of which threaten the continued survival of humanity 
itself’? (Manifesto of the 9th ICC Congress, July 1991) 


Mayroong mayor na dahilan kung bakit patuloy na nasisira ang 
kapaligiran: 


1. Paglaki ng green house effect 

2. Kawalan ng epektibong pangagasiwa sa basura 
3. Mabilis na pagkalat ng polusyon 

4. Pagkaubos ng likas na yaman 


Hindi simpleng maling pangangasiwa ng estado ang dahilan, hindi 
simpleng ibuntong ang sisi sa isang partikular na paksyon ng 
naghaharing uri o pambansang 
burgesya. Lahat ng paksyon ng 
naghaharing uri — nasa kapang- 


Dahil sa kalikasan ng kapitalismo na ganid sa tubo, 


reaches of the atmosphere, and this has the effect of increasing 
the temperature of the earth’ surface by 32°C.” 


Ang nakakasira ay ang pagdami at pagkaipon ng green house 
effect sa kalawakan ng mundo: 


“The problem is not therefore the greenhouse effect in itself, but 
the fact that with the development of industrial society many 
‘greenhouse’ substances have been introduced into the atmo- 
sphere, the concentration of which is clearly growing, with the 
result that the greenhouse effect is increasing. It has been shown, 
Jor example, thanks to studies of the air trapped in the polar ice, 
which goes back 650,000 years, that the present concentration of 
CO? has gone from 380 ppm (parts per million or milligrams per 
cubed decimetre) is the highest throughout this entire period, and 
perhaps the highest over the past 20 million years. Furthermore, 
the temperatures registered during the 20th century have been 
the highest for 20,000 years. The frenetic resort to fossil fuels as 
a source of energy and the growing deforestation of the earth s 
surface have, since the beginning of the industrial era, compro- 
mised the natural balance of carbon gases in the atmosphere. This 
balance is the product of the release of carbon dioxide into the 
atmosphere on the one hanad, via the combustion and decomposi- 
tion of organic matter, and, on the other hand, of the fixation of 
this same carbon gas through photosynthesis, a process which 
transforms it into glucose and thus into complex organic matter. 
The imbalance between the release (combustion) and fixation 
(photosynthesis) of CO?, to the 
advantage of release, is at 
the basis of the current ac- 


yarihan o wala; nasa mayaman 
o mahirap na mga bansa - ay 
pangunahing responsable sa 
mga nakamamatay na kalami- 
dad dulot ng pagkasira ng 
kapaligiran. Pandaigdigan ang 
mga dahilan ng pagkasira ng 
kalikasan, bunga ng kabulu- 
kan mismo ng pandaigdigang 
kapitalismo. Walang anumang 
pambansang solusyon dito. 


Green house effect 


kompetisyon sa kumikipot na pandaigdigang pamili- 
han at pamurahan ng produkto, ang resulta nito ay wa- 
lang pakundangang “pagpapaunlad” ng teknolohiya, 
makina at industriya na walang pakialam kung ano ang 
maging epekto nito sa kapaligiran. Ito ang esensya ng 
“industriyalisasyon” sa mayayaman at makapangyari- 
hang mga bansa at sa mga bansang nag-aambisyong 


maging industriyalisado, kabilang na ang mga pekeng 


sosyalistang mga bansa gaya ng China, Vietnam, at 
Venezuela. 


centuation of the greenhouse 


effect.” 


Dahil sa kalikasan ng kap- 
italismo na ganid sa tubo, 
kompetisyon sa kumikipot na 
pandaigdigang pamilihan at 
pamurahan ng produkto, ang 
resulta nito ay walang pak- 
undangang “pagpapaunlad” 
ng teknolohiya, makina at 
industriya na walang pakialam 
kung ano ang maging epekto 


Unang-una, dapat linawin 
na hindi nakakasira, sa halip 
nakatulong pa nga ang green 
house effect sa tao at sa mundo: 


“..we have to be clear that the greenhouse effect is a highly 
beneficial fact for life on the earth - at least for the kind of life 
that we know about - to the extent that it makes it possible for the 
average temperature on the surface of our planet (average taking 
into account the four seasons and the different latitudes) of around 
15°C instead of -17°C, the estimated temperature in the absence of 
the greenhouse effect. We have to imagine what the world would 
be like if the temperature was permanently below 0°C, with the 
seas and rivers frozen. To what do we owe this extra 32 degrees? 

To the greenhouse effect: the light of the sun penetrates the lower 
layers of the atmosphere without being absorbed (the sun does 

not heat up the air), and feeds the energy of the earth. The radia- 

tion which emanates from the latter (as from any celestial body), 

being composed essentially of infrared waves, is then intercepted 
and abundantly absorbed by certain constituents of the air such 

as carbon anhydride, water vapour, methane and other parts of 
the synthesis such as chlorofluorocarbons (CFCs). The thermal 
balance of the earth profits from the warmth produced in the lower 





nito sa kapaligiran. Ito ang es- 
ensya ng “industriyalisasyon” 
sa mayayaman at makapang- 
yarihang mga bansa at sa mga bansang nag-aambisyong maging 
industriyalisado, kabilang na ang mga pekeng sosyalistang mga 
bansa gaya ng China, Vietnam, at Venezuela. 


Lahat ng mga pambansang burgesya, kabilang na ang umaangk- 
ing “sosyalista” at “anti-imperyalista” kuno ay responsable sa 
pagdami ng green house effect sa atmospera ng daigdig dahil sa 
“pambansang industriyalisasyon” para sa bangis na kompetisyon 
sa internasyunal na antas. 


Ang pagdami at pagkaipon ng green house effect ang isa sa da- 
hilan kung bakit padalas ng padalas, palakas ng palakas ang mga 
ulan at bagyo na nagdulot ng nakamamatay na mga baha. Ayon 
mismo sa pahayag ng IPCC (Intergovernmental Panel on Climate 
Change) ng UN at ng MIT (Massachusetts Institute of technology) 
sa Boston, “an additional warming of a few degrees centigrade 
would provoke a more intense evaporation of the ocean waters, 
but the most sophisticated analyses suggest that there would be 

an accentuation of the disparity in rainfall in different regions. 

Arid zones would extend and become even more arid. The ocean 

areas with surface temperatures above 27°C, a critical point in 

the formation of cyclones, would go up by 30 or 40%. This would 
create a succession of catastrophic meteorological events resulting 
in recurrent floods and disasters. The melting of a large part of 
the glaciers in the Antarctic and Greenland, the increasing tem- 

perature of the oceans, would raise the level of the latter, with salt 
water penetrating many fertile coastal regions and whole regions 
being submerged (part of Bangladesh, many ocean islands)” 


Sa prediksyong ito ng IPCC at MIT, hindi pa nila isinaalang-alang 
ang kahayukan sa enerhiya at industriya ng bagong industriyal na 
kapangyarihan sa kapitalistang mundo: China at India. 


Problema sa produksyon at pangangaiswa sa basura 


Sa pangkalahatan ang dekadenteng kapitalismo ay sistema ng 
mga basura. Sa abante at atrasadong mga bansa man, isa ang 
basura sa mayor na problema. Ano ang puno’t dulo ng problema 
sa basura kung saan ang ilusyon at pagmamayabang ni Bayani 
Fernando ng MMDA (Metro Manila Development Authority) ay 
naging bangungot mismo sa kanya ng malasap ng Metro Manila 
ang bagyong Ondoy? 


Ang kapitalismo ay sistema na nakabatay sa paglikha ng mga 
kalakal para ibenta sa pamilihan. Ang layuning mabenta ang 
kalakal ang nagtulak para sa kompetisyon, ang isa sa naturalesa 
ng kapitalistang sistema. Ang kompetisyon para mabenta at mag- 
kamal ng tubo ang siyang dahilan kung bakit: 


1. “The production of commodities cannot be planned in 
space and time because of competition between capi- 
talists, it therefore follows an irrational logic, accord- 
ing to which each capitalist tends to enlarge his own 
production in order to sell at a lower price and realise 
his profit, which leads to an excess of unsold commodi- 
ties. It is moreover precisely this necessity to outdo the 
competition and lower prices which leads the producers 
to lower the quality of manufactured products, which 
drastically reduces their lifetime and rapidly reduces 
them to items of waste 


2. An aberrant production of wrapping and packaging, 
often made of toxic and non-degradable substances is 
accumulating in the environment. These wrappings, 
which often have no other function than to make the com- 
modity more attractive to potential buyers, make up an 
increasingly large part, at the level of volume and weight, 
of the content of the commodity being sold. It has been 
estimated today that at least half of any rubbish bag in 
any city is filled with the remains of wrapping. 


3. The production of waste is accentuated by the new life- 
styles inherent in modern life. Eating out, in a self-service 
restaurant, on plastic plates and drinking from plastic 
bottles, has now become a daily habit for hundreds of 
millions of people throughout the world. Similarly, us- 
ing plastic bags to put the shopping in is a convenience 
that hardly anyone does without. All this does not suit 
the environment of course, but it does suit the owners of 
the self-service who save on the labour-power needed 
to wash cutlery and crockery that is not made to be 
thrown away. The supermarket owner or even the local 
shopkeeper benefit from the fact that a customer can buy 
what he wants, even if he hadn t planned to buy it, know- 
ing that he can put everything into free plastic bag. All 
this results in a considerable increase in the production 





Inisira ng apitalismo ang mundo! 


of waste all over the world, nearing a kilo per day per 
citizen, or millions of tons of waste every day!” 


Ang gabundok na basura sa Payatas, Rizal at iba pang bahagi 
ng Pilipinas, ang mga aksidente at sakit na naranasan ng mga 
mahihirap na nabubuhay sa basura ay hindi lang nangyari sa mga 
atrasadong bansa gaya ng Pilipinas. Nangyari din ito sa abanteng 
mga bansa gaya ng Italy. 


At hindi lang yan, ang malalakas na mga bansa ay pinagsaman- 
talahan ang mahihinang mga bansa, o kaya ang mahihinang 
probinsya/rehiyon ng malalakas na probinsya/rehiyon ng isang 
bansa, sa usapin ng pagtapon ng basura. 


Sa isang ulat ng dalawang grupong “maka-kalikasan” sa Amerika, 
ang Basel Action Network at Silicon Valley Toxics, sinasabi nito 
na 50 hanggang 80% ng basura mula sa elektroniks sa kanlurang 
mga estado ng Amerika ay tone-toneladang dinadala ng mga 
barko tungo sa Asya, laluna sa India at China. Hindi rin nalalayo 
sa ganitong layunin ang JPEPA ng Japan at Pilipinas kung saan 
marami ang nangangambang kabilang sa napagkasunduan ay 
gawing tapunan ng basura ng Japan ang Pilipinas. 


Noong Mayo 2008, humihingi ng bayad-pinsala ang Panafrican 
Parliament sa Kanlurang mga bansa dahil sa pinsalang dinulot 
ng greendhouse effect at pagtapon ng basura sa kontinente ng 
Aprika. 


Sa lokal na antas naman, ganun din ang ginawa ng abanteng mga 
lugar sa atasadong mga lugar, gaya ng Payatas at Rizal. 


Maliban sa korupsyon mismo ng burukrasya ng estado sa Pilipi- 
nas, ang pangunahing dahilan kung bakit tone-toneladang basura 
ang bumabara sa mga ilog, na siyang isa sa pangunahing dahilan 
ng baha, ay ang krisis mismo ng sobrang produksyon ng kapital- 
istang sistema, na walang ibang kakambal na resulta kundi ang 
krisis sa basura. 


Gaano man ka “tino” ang estado sa usapin ng pangangasiwa sa 
basura, ang pundamental na problema ay ang mismong sistema 
na ipinagtatanggol nito ang dahilan ng krisis sa basura at kon- 
taminasyon ng populasyon at paligid dito. 


Pinakita lamang ng bagyong Ondoy ang kabulukan at pagiging 
inutil ng anumang paksyon ng naghaharing uri sa usapin ng pag- 
kontrol at pangangasiwa sa basura laluna sa Metro Manila. 


Walang epektibong waste management ang mangyayari sa ilalim 
ng isang sistema na siyang dahilan ng krisis ng basura. 


‘Ibid. 


Ang pandaigdigang krisis sa basura at ang pagiging inutil ng inter- 
nasyunal na burgesya na kontrolin ito ay makikita natin sa isang 
kahindik-hindik na ulat mula sa La Republica online, 29.10.07: 


“Called the Trash Vortex, the island of rubbish in the Pacific 
Ocean, which has a diameter of nearly 25,000 km, a depth of 30 
meters and which is composed 80% of plastic, the rest by other 
forms of waste arriving from all directions. It is as though there 
was a vast island in the middle of the Pacific, made up of rubbish 
instead of rock. In recent weeks, the density of this material has 
reached such a level that the total weight of this ‘island’ of trash 
has reached 3.5 million tons, as explained by Chris Parry of 
the Californian Coastal Commission in San Francisco (...) This 
incredible and little-known island began to form in the 1950s, 
following the existence of the north Pacific subtropical gyre, a 
slow oceanic current which moves clockwise and spirally under 
the effect of a system of high pressure currents (...) the greater 
part of the plastic arrives from the continents, around 80%; the 
rest comes from boats, private commercial or fishing craft. Around 
the world around 100 billion kilos of plastic are produced a year, 
roughly 10% of which ends up in the sea. 70% of this ends up at 
the bottom of the ocean, causing huge damage to sea life. The 
rest carries on floating. The major part of this plastic is not very 
biodegradable and end up fragmenting into tiny grains which 
end up in the stomachs of many sea 
animals, resulting in death. What 
remains takes hundreds of years to 
decompose, meanwhile causing all 
sorts of damage to sea life”. 


Itong isla ng basura ay dalawang 
beses na mas malaki kaysa Amer- 
ika! 

Pagkaubos ng likas na yaman 


Ang kapitalismo ay mabubuhay 
lamang sa patuloy na paglikha 
ng mga kalakal na kailangang 
maibenta sa pamilihan. Dahil pa- 
ghahanap ng mas malaking tubo at 
kompetisyon ang batas ng kanyang 
paggalaw, ilang daang beses na 
mas matindi ang pagnanais nito na 
sagarin sa pinakamabilis na paraan ang likas na yaman ng mundo, 
“sa ayaw at sa gusto” ng indibidwal na kapitalista. 


Isa sa mayor na dahilan kung bakit dumadalas at naging mas 
mapamuksa ang mga ulan at baha ay ang pagkakalbo ng kagu- 
batan, hindi lang sa Pilipinas kundi sa maraming mga bansa. Ang 
kagubatan ng Amazon, ang binansagang huling baga ng kalikasan 
ng mundo ay mabilis na nasisira, kapwa kagagawan ng mga ganid 
na loggers at ng polusyong dulot ng mga industriyalisadong 
kapitalistang mga bansa. 


Sa Pilipinas, noong 70s at 80s ay mabilis na nakalbo ang kagu- 
batan dahil sa paglakas ng furniture at wood industry. Walang 
pakialam ang mga kapitalista sa mangyari sa kagubatan at ang 
maging epekto nito sa kalikasan. Tanging ang mahalaga lamang 
sa kanila ay magkamal ng malaking tubo habang malakas pa ang 
“demand”. 


Laging sinisisi ng estado, naghaharing uri at ng mga environmen- 
talist” ang “kapabayaan mismo” ng taumbayan — mahihirap na 
magsasaka dahil sa pagkakaingin. Ang tinatagao ng mga kaaway 
sa uri ay ang nagtulak sa mahihirap na masa tungo sa liblib na 
kabundukan upang magsaka dahil inaagaw ang lupa sa kapatagan 
ng mga kapitalista-haciendero. 


Ang katotohanan: mabilis na 
inuubos at sinisira ng ilang 
kapitalistang industriyalisadong 
mga bansa ang likas na yaman 
ng mundo. Sa usapin paggamit 
ng likas na yaman, imposible 


ng maging industriyalisado 
ang mga mahihirap na bansa 
gaya ng Pilipinas sa ilalim ng 
kasalukuyang bulok na kaayusan 
sa mundo. 





Ang mabilisang pagkalbo ng kagubatan ay kagagawan ng “indus- 
triyalisasyon” sa kalungsuran kung saan isang malaki at mainam 
na negosyo ang kahoy. At ng makalbo na ang kagubatan, ang 
estado at mga kapitalistang siyang dahilan nito ay biglang naging 
maka-kalikasan at tagapagtanggol ng reforestation! 


Dagdag pa dito ang walang pakundangang pagmimina ng malalak- 
ing kapitalista na walang pakialam sa risgo at banta ng buhay ng 
mga manggagawang minero. Mula Luzon hanggang Minadanao, 
ilang daang minero na ang namatay nitong nagdaang mga taon 
dahil sa kawalan ng proteksyon sa loob ng minahan at sa mga 
bagyo at baha. 


Ang “kaunlaran” at “industriyalisasyon” sa ilalim ng kapitalismo 
ay pagkamatay ng milyun-milyong mamamayan at pagkasira ng 
bilyun-bilyong ari-arian: 


“China has been hit by terrible floods in recent years, affecting 
60 million people in central and southern China, resulting in at 
least 350 deaths and direct economic losses which have already 
reached 7.4 billion yuan, 200,000 houses destroyed or damaged, 
528,000 hectares of agricultural land destroyed and 1.8 million 
submerged. At the same time, desertification is increasing rapidly, 
involving a fifth of the land area and provoking dust storms which 
reach as far as Japan (...) While central and southern China 
is hit by floods, in the north the 
desert continues to advance, now 
covering a fifth of the land along 
the upper reaches of the Yellow 
River, on the high plateau of 
Qinghai-Tibet and part of Inner 
Mongolia and Gansu. 


The population of China 
represents around 20% of the 
world population, but it only has 
around 7% f the cultivable land. 


According to Wang Tao, a member 
of the Chinese Academy of Science 
in Lanzhou, the deserts of China 
have increased by 950 square km 
a year over the last decade, Each 
spring time, the sand storms hit 
Beijing and the whole of northern China and reach as far as 

South Korea and Japan”. 


Ang katotohanan: mabilis na inuubos at sinisira ng ilang 
kapitalistang industriyalisadong mga bansa ang likas na yaman 
ng mundo. Sa usapin paggamit ng likas na yaman, imposible 
ng maging industriyalisado ang mga mahihirap na bansa gaya 
ng Pilipinas sa ilalim ng kasalukuyang bulok na kaayusan sa 
mundo: 


“Although it’s not talked about to the same degree, an analogous 
problem to the one with combustible fuels is posed with other 
mineral resources, for example the ones used to extract metals, 
It is true that, in this case, metal is not destroyed by use as is the 
case with oil or methane gas, but the negligence of capitalist 
production ends up spreading huge quantities of wasted metal 
over the surface of the earth, which means that sooner or later 
the supply of metals will also be exhausted. The use, among other 
things, of certain alloys and multi-stratified metals makes the 
eventual recovery of the ‘pure’ material all the more difficult. 


The breadth of the problem is revealed by estimates according 
to which in the space of a few decades, the following resources 


‘Ibid. 


will be exhausted: uranium, platinum, gold, silver, cobalt, lead, 

magnesium, mercury, molybdenum, nickel, tin, tungsten and 
zinc. These are materials which are practically indispensable for 
modern industry and their scarcity will weigh heavily in the near 
future. But there are other materials which are not inexhaustible: 

it has been calculated that there are still available (in the sense 
that it is economically feasible to extract them) 30 million tons of 
iron, 220 million tons of copper, 85 million tons of zinc. To have an 

idea of these quantities, you need to think that to take the poorest 
countries to the level of the advanced ones, they would need 30 
billion tons of iron, 500 millions of copper, 300 of zinc: that is to 

say, far more than the planet Earth has to offer.”® 


Kasalanan ba ng maralita ang baha? 


Namayagpag ngayon sa propaganda ng mga estadong kapitalista, 
kabilang na ang Pilipinas, at katulong ang burges na media, na 
ginagawa ng gobyerno ang lahat 
ng makakaya para panatilihing 
malinis at mapangalagaan ang 
“inang kalikasan”. Nariyan ang “tree 
planting” campaigns, beach and sea 
cleaning campaigns na nilahukan 
pa ng mga personalidad at artista, at 
ang kung anu-anong mga batas para 
“pangalagaan” ang kalikasan. 


At sa dulo ng mga propagandang ito, 
ay ang paninisi ng gobyerno sa mga 
mahihirap na matigas ang ulo at ayaw 
makinig sa payo ng una. Kaya ang 
resulta, marami sa kanila ang namatay 
at nalagay sa peligro ang buhay at 
ari-arian. 


Kung sinisisi man ang estado, ito 
ay dahil sa maling pangangasiwa ng 
nagharing paksyon at korupsyon, 
hindi daw “maka-kalikasan” ang nasa 
Malakanyang. Kaya naman nagsisikap 
ang mga “enviromnetalists” na mahalal 
ang isang “maka-kalikasang” presidente at halos lahat ng mga 
politiko ay biglang naging “mapagmahal sa inang kalikasan”! 


Masahol pa, ang mga mahihirap pa, na halos tulad na ng daga 
na nakatira sa mga eryang “iskwater” at tabing-ilog ang sinisisi 
ng estado kung bakit lumala ang baha at krisis sa basura. Nitong 
huli lang, libu-libong mahihirap na “iskwater” sa gili ng Manila 
de Bay ang namilegrong mapalayas dahil sa ang mga ito diumano 
ang dahilan ng pagtaas ng tubig ng huli. 


Laging sinisi ng estado ang maralita kapantay sa ipokritong pag- 
sisi nito sa mga ganid na kapitalista. Kesyo daw nagkakaingin at 
illegal logging para mabuhay ang mahirap na magsasaka. Kesyo 
daw matigas ang ulo ng maralitang taga lungsod: ilang beses ng 
sinabihan na huwag tumira sa delikadong lugar gaya ng sa tabing 
ilog at gilid ng bundok. Ang mahihirap din ang sinisisi sa krisis 
sa basura at paglala ng dumi sa kapaligiran. 


Saan galing at bakit dumarami ang maralita sa kanayunan 
at kalungsuran? 


Noong 19 siglo kung saan progresibo pa ang kapitalismo, pinagya- 
bang nito na iaahon mula sa kahirapan ang masang magsasaka sa 
pamamagitan ng pagpapalaya nito sa pyudal na pagsasamantala, 
mula sa pagkaalipin sa lupa. Napalaya nga ang masa sa tanikala 
ng lupa pero ginapos naman sila sa sahurang pang-aalipin. 


‘Ibid. 


a panahon ng 
kapitalismo, palaki ng palaki 
ang bahagi ng mga nadurog 
na magsasaka at peti-burge- 
sya ang hindi na umabot sa 
pinal na yugto ng proletarya- 
nisasyon. Karamihan sa mga 


nadurog ay di nakapasok sa 
mga pagawaan. Unang lebel 
lang ng pagkadurog ang 
naabot nito - pagiging dukha, 
naghihikahos, mahirap - at 
hindi sila naging manggagawa 
ng kapitalista. 





Dudurugin ng kapitalismo ang uring magsasaka at peti-burgesya. 
Ito ang kalikasan ng sistemang sahuran at kalakal. Kailangan 
ng sistemang ito ang lakas-paggawa at labis na halaga para sa 
akumulasyon ng kapital. 


Subalit sa panahon na progresibo pa ito, nagawa nitong itrans- 
porma bilang manggagawa at ipasok sa mga pabrika ang malaking 
bahagi ng nadurog na magsasaka at peti-burgesya. Matindi man 
ang pagsasamantala at pang-aapi sa kanila, naging mga mang- 
gagawa sila sa pabrika. 


Nang pumasok na sa dekadenteng yugto ang pandaigdigang kapi- 
talismo, o naging imperyalismo na ito sa pagpasok ng 20 siglo, 
ganap ng naging reaksyonaryo ang sistema at lahat ng paksyon ng 
burgesya. Ganap ng hadlang sa pag-unlad ng produktibong pwersa 
ang kapitalistang mga relasyon ng produksyon, sa partikular, ang 
sistemang sahuran. 


Sa panahon ng dekadenteng kapi- 
talismo, palaki ng palaki ang bahagi 
ng mga nadurog na magsasaka at 
peti-burgesya ang hindi na umabot sa 
pinal na yugto ng proletaryanisasyon. 
Karamihan sa mga nadurog ay di 
nakapasok sa mga pagawaan. Unang 
lebel lang ng pagkadurog ang naabot 
nito - pagiging dukha, naghihikahos, 
mahirap - at hindi sila naging mang- 
gagawa ng kapitalista. 


dekadenteng 


Ang mga taong ito ang tinaguriang 
mala-manggagawa at informal sec- 
tor. Ang popular na tawag sa kanila 
ay maralitang taga lungsod at nayon 
- mga taong walang permanenteng 
hanapbuhay. Karamihan sa kanila 
ay lumayas sa kanayunan dahil sa 
matinding kahirapan at lumuwas sa 
kalungsuran para makipagsapalaran 
na maging manggagawa. Karamihan 
sa kanila ay tinaguriang mga iskwater 
na nakatira sa mga lupang di kanila at sa mga lugar na peligrong 
tirhan ng tao.” 


Ang kalidad ng kanilang mga bahay ay yari sa mumurahing 
materyales na madaling masira sa malakas na ulan, hangin at 
baha. Ganito ang uri ng kanilang tirahan dahil sa matinding 
kahirapan. 


Sa Metro Manila lang, umabot na sa mahigit 500,000 pamilya 


7Sa pandaigdigang saklaw, nakitaan ang paglitaw ng mga higanteng 
syudad sa 20 siglo. Sa maagang bahagi ng siglong ito, mayroon la- 
mang anim na syudad na mayroong mahigit isang milyong (1,000,000) 
populasyon, sa kalagitnaan ng siglo, mayroon lamang apat na syudad 
na may mahigit limang milyong (5,000,000) populasyon. Bago ang 
WW Il, ang mga higanteng syudad ay penomenon na makikita lamag 
sa industriyalisadong mga bansa. Ngayon, mayorya ng mga higan- 
teng syudad ay konsentrado na sa atrasadong mga bansa. Ang ilan 

sa kanila, ay sampung beses na lumaki ang populasyon sa nagdaang 
ilang dekada. Ngayon, kalahati ng pandaigdigang populasyon ay 
nakatira sa mga syudad: sa 2020, magiging 2/3 na ito. At karamihan 
sa mga pamilyang galing sa kanayunan ay nagsisiksikan sa masisikip 
na eryang “iskwater” at delikadong mga lugar na kulang na kulang 
ang panlipunag serbisyo at mahihina ang istruktura ng kanilang mga 
bahay. Ang mahigit 5,000 tao araw-araw na lumuwas sa mga syudad 
para makipagsapalaran ay walang malinaw na kapalaran maliban sa 
madagdag sila sa bilang ng mga dukha at naghihikahos sa mga higan- 
teng syudad na ito. 


ang opisyal na naitala ng estado na nasa kategoryang iskwater? 
(217 sa tinatayang 2.6 milyong pamilya sa Metro Manila) kung 
saan inamin mismo ng gobyerno na malaki pa ang kakulangan 
para sa murang pabahay at ligtas na lugar para sa relokasyon. 
Hindi pa kasama dito ang regular na hanapbuhay sa mga lugar 
na maaring paglipatan.” 


Isang bahagi din ng mahihirap ay naging lumpen. Ang sar- 
ing na ito ay produkto ng kabulukan ng sistema pero hindi ito 
kabilang ni alyado ng uring manggagawa. Ang saring na ito ang 
kadalasang ginagamit ng uring mapagsamantala laban sa uring 
manggagawa. 


Iligtas ang mundo at tao, Ibagsak ang Kapitalismo! 


Napakaraming mga dahilan kung bakit sa panahon ng dekadenteng 
kapitalismo ay lalong lumala at hindi na mapigilan ang pagkasira 
ng kalikasan at sa bandang huli...ang pagkasira ng mundo at 
sangkatauhan. Subalit masusuma ang mga ito sa dalawang ugat 
ng pagkasira ng kalikasan sa panahon kung saan naabot na ng tao 
ang abanteng teknolohiya at modernong syensya: 


e Dibisyon ng paggawa, at higit pa, ang pangingibabaw 
ng pera at kapital sa produksyon, kung saan nahati ang 
sangkatauhan sa walang kataposang kompetisyon ng 
ibat-ibang grupo, yunit at uri; 


e Dahil ang katotohanan na ang layunin ng produksyon ay 
hindi para sa pangangailangan ng tao kundi para ibenta 
ito bilang kalakal, at kailangang mabili ito, anuman ang 
bunga para sa tao at mundo, para magkamal ng tubo. 


Ang mga ito ang puno't dulo ng lahat. Walang indibidwal na 
kapitalista, gaano man ka”buti” ang kanyang intensyon ang 
makawala sa mga mapagsamantala at mapanirang batas ng 
kapitalismo. Sabi nga ni Marx sa Capital Volume 1, chapter 15, 
section 10: “Modern Industry and Agriculture”: 


“In agriculture as in manufacture, the transformation of production 

under the sway of capital, means, at the same time, the martyrdom 

of the producer, the instrument of labour becomes the means of 
enslaving, exploiting, and impoverishing the labourer, the social 
combination and organisation of labour-processes is turned into 

an organised mode of crushing out the workman’ individual 
vitality, freedom, and independence. The dispersion of the rural 
labourers over larger areas breaks their power of resistance 
while concentration increases that of the town operatives. In 

modern agriculture, as in the urban industries, the increased 
productiveness and quantity of the labour set in motion are bought 
at the cost of laying waste and consuming by disease labour- 

power itself. Moreover, all progress in capitalistic agriculture 

is a progress in the art, not only of robbing the labourer, but of 
robbing the soil; all progress in increasing the fertility of the soil 
for a given time, is a progress towards ruining the lasting sources 

of that fertility. The more a country starts its development on the 

foundation of modern industry, like the United States, for example, 

the more rapid is this process of destruction. Capitalist production, 

therefore, develops technology, and the combining together of 
various processes into a social whole, only by sapping the original 
sources of all wealth - the soil and the labourer.” 


Sa kapitalismo, kasabay at kakambal ng pagkamal ng tubo ang 
pagsira sa kapaligiran at pagsasamantala sa masang anakpawis. 


Shttp://newsinfo.inquirer.net/breakingnews/metro/view/2009 1018- 
230766/P32B-needed-to-house-500000-squatter-families 

9Ayon mismo sa Metro Manila Inter-Agency Committee on Informal 
Settlers (MMIAC), ang kailangang itayong mga bahay taon-taon ay 
dapat 14,922 pero ang kakayahan lamang ng gobyerno ay 7,767! 


Palagi nating naririnig sa mga “green” activist organizations 
at sa Kaliwa na ang dahilan diumano ng pagkasira ng 
kalikasan ay ang pribadong korporasyong multinasyunal at ang 
kawalan ng epektibong kontrol ng estado laluna sa panahon 
ng “globalisasyon” (neo-liberalismo). Ang linyang ito ay 
pinasubalian na ng kasalukuyang krisis pinansyal kung saan 
nakikita ng lahat ang mala-bakal na kamay ng mga estado para 
isalba ang naghihingalong ekonomiya. 


Pero totoo bang may kapasidad ang estado na kontrolin ang 
pagkasira ng kapaligiran at pangalagaan ito gaya ng lagging 
ginigiit ng mga organisasyon “greens” at ng Kaliwa? 


Hindi. Ang kaya lamang ng estado ay kontrolin ang anarkiya 
pero hindi nito kayang pawiin ito. Bakit? Dahil ang pagkontrol 
at pagtatanggol ng bawat estado sa kani-kanilang pambansang 
interes ay daan tungo sa pagtindi ng kompetisyon ng bawat bansa 
sa kumikipot na pamilihan. Kompetisyon na siyang dahilan ng 
paglala ng anarkiya ng produksyon sa pandaigdigang saklaw at 
nagbunga ng ibayon paninira sa kaikasan. 


Sa kasalukuyan, mabilis na nawawalan ng kapasidad ang estado 
na kontrolin ang anarkiyang dulot ng kapitalistang sistema. 


Totoong maykapasidad ang abanteng teknolohiya at modernong 
syensya ngayon upang pangalagaan ang kalikasan, tao at ang 
mundo. Subalit habang ang mga ito ay nasa kontrol ng burgesya 
at para sa kapitalistang sistema, kabaliktaran ang gamit ng mga 
ito: para sirain ang tao at ang kapaligiran. 


Ang tanging daan para maligtas ang tao at mundo mula sa 
pagkasira ng kapaligiran at mga digmaan ay ibagsak ang bulok 
na sistema sa pamamagitan ng internasyunal na rebolusyon ng 
masang manggagawa. 


Sa lipunang komunismo lamang tunay na magamit ang teknolohiya 
at syensya para sa kapakanan ng tao, mundo at kapaligiran. Sa 
antas ng krisis ng kapitalismo at kabulukan ng estado ngayon, 
mas lalong lumalaki ang pangangailangan na ipagtagumpay ang 
komunistang rebolusyon sa lalong madaling panahon. # 


Maging mapanuri...huwag mag- 
padala sa agos at uso...aralin 
ang tunay na kalagayan ng lipu- 
nan at ng mundo... 


Basabin ang mga artikulo na 
nasa website ng Internasyunal 
na Komunistang Tunguhin: 


www.internationalism.org 


Naroon ang mga napapanahon 
at matalas na pagsusuri sa lipu- 
nan, kalikasan at syensya. 





Mga Batayang Posisyon 


Ipinagtatanggol ng Internasyunal na Komunistang Tunguhin ang sumusunod 
na mga posisyon: 


# Simula noong Unang Pandaigdigang Digmaan, ang kapitalismo ay isa 
nang dekadenteng panlipunang sistema. Dalawang beses nitong tinulak 

ang sangkatauhan sa barbarong pag-inog ng krisis, pandaigdigang digmaan, 
rekonstruksyon at panibagong krisis. Noong 1980s, pumasok na ito sa dulong 
yugto ng kanyang pagbulusok pababa, ang yugto ng pagkaagnas at pagkalanta. 
Isa lamang ang alternatibang ihinahapag ng ganitong hindi mababagong 
istorikal na pagbulusok: sosyalismo o barbarismo, pandaigdigang komunistang 
rebolusyon o pagkasira ng sangkatauhan. 


# Ang Komyun ng Paris sa 1871 ay unang pagsubok ng proletaryado na 
ilunsad ang ganitong rebolusyon, sa panahon na ang mga kondisyon para 

nito ay hindi pa hinog. Nang ang mga kondisyong ito ay iniluwal na dulot 

ng pagpasok ng kapitalismo sa dekadenteng yugto, ang rebolusyong Oktubre 
sa 1917 sa Rusya ay ang unang hakbang tungo sa tunay na pandaigdigang 
komunistang rebolusyon sa internasyunal na rebolusyonaryong alon na 
tumapos sa imperyalistang gera at nagpatuloy ng ilang taon pagkatapos niyon. 
Ang kabiguan ng rebolusyonaryong alon, partikular sa Alemanya sa 1919-23, 
ay nagkondena sa rebolusyon sa Rusya sa pagkabukod at sa mabilis na paghina. 
Ang Stalinismo ay hindi produkto ng rebolusyong Ruso, kundi ang kanyang 
sepulterero. 


# Ang estatipikadong mga rehimen na lumitaw sa USSR, silangang Uropa, 
China, Cuba at iba pa at tinatawag na “sosyalista” o “komunista” ay mga 
partikular na brutal na porma ng unibersal na tendensya patungong kapitalismo 
ng estado, na siya mismong katangian ng panahon ng dekadenteng kapitalismo. 


# Simula ng pagpasok sa ika-20 siglo, lahat ng mga digmaan ay imperyalistang 
digmaan, bahagi ng nakamamatay na tunggalian sa pagitan ng mga estado, 
malaki man at maliit, para manakop o panatilihin ang posisyon sa internasyunal 
na arena. Ang mga gerang ito ay walang naibigay sa sangkatauhan kundi 
kamatayan at kapinsalaan sa lumalaking saklaw. Matugunan lamang ito ng 
uring manggagawa sa pamamagitan ng kanyang internasyunal na pagkakaisa at 
sa pakikibaka laban sa lahat ng burgesya sa lahat ng mga bansa. 


# Lahat ng mga makabayang ideolohiya - “pambansang kalayaan”, “karapatan 
ng mga bansa sa sariling pagpapasya” at iba pa - anuman ang kanilang 

mga dahilan, etniko, istorikal o relihiyoso, ay tunay na lason para sa mga 
manggagawa. Sa paghikayat sa kanila na kumampi sa isa o kabilang paksyon 
ng burgesya, hinati nila ang mga manggagawa at aakayin sila sa pagmasaker sa 
isa't-isa para sa mga interes at digmaan ng mga nagsasamantala sa kanila. 


# Sa dekadenteng kapitalismo, ang parlyamento at mga eleksyon ay walang iba 
kundi isang libangan. Anumang panawagan na lumahok sa parlyamentaryong 
sirko ay makadagdag lamang sa kasinungalingan na ang mga eleksyon ay tunay 
na pagpilian ng pinagsamantalahan. Ang “Demokrasya”, isang partikular na 
ipokritong porma ng dominasyon ng burgesya, ay walang kaibahan sa pinag- 
ugatan ng iba pang mga porma ng kapitalistang diktadura, tulad ng Stalinismo 
at pasismo. 


# Lahat ng mga paksyon ng burgesya ay parehong reaksyunaryo. Lahat ng 
mga tinatawag na mga partido ng “manggagawa”, “Sosyalista” at “Komunista” 
(ngayon mga “dating Komunista”), mga organisasyon ng kaliwa (Trotskyista, 
Maoista at mga dating Maoista, mga opisyal na anarkista) ay bumubuo sa 
kaliwa ng pampulitikang makinarya ng kapitalismo. Lahat ng mga taktika 

sa “prente popular”, “anti-pasistang prente” at “pakikipag-isang prente’, na 
pinaghalo ang mga interes ng proletaryado yaong sa paksyon ng burgesya, ay 
nagsisilbi lamang na sakalin at sirain ang pakikibaka ng proletaryado. 


# Sa dekadenteng kapitalismo, ang mga unyon kahit saan ay natransporma 
bilang organo ng kapitalistang kaayusan sa loob ng proletaryado. Ang iba’t- 
ibang klase ng mga unyon, ito man ay pormasyon ng mga pinuno o ng mga 
ordinaryong mga manggagawa, ay nagsilbi lamang para disiplinahin ang uring 
manggagawa at sirain ang kanilang mga pakikibaka. 


# Para isulong ang kanyang pakikibaka, dapat magkaisa ang mga manggagawa 


sa pakikibaka, hawakan ang pagpapalawak at organisasyon nito sa 
pamamagitan ng mga independyenteng pangkalahatang asembliya at mga 
komitiba ng delegado na pinili at maaring tanggalin anumang oras ng mga 
asembliya nito. 


# Ang terorismo ay hindi paraan ng pakikibaka ng uring manggagawa. 

Ang ekspresyon ng panlipunang istrata na walang istorikong kinabukasan 

at ng pakaagnas ng peti-burgesya, na kahit hindi direktang ekspresyon ng 
permanenteng digmaan sa pagitan ng mga kapitalistang estado, ang terorismo 
ay palaging nagsisilbing matabang lupa para sa manipulasyon ng burgesya. 
Ang paniniwala sa sekretong aksyon ng maliit na minorya ay lubusang salungat 
sa makauring dahas na nagmumula sa mulat at organisadong aksyong masa ng 
proletaryado. 


# Ang uring manggagawa ang natatanging uri na makapaglunsad ng 
komunistang rebolusyon. Ang kanyang rebolusyonaryong pakikibaka ay 
hindi mapigilang umakay sa uring manggagawa tungo sa komprontasyon 

ng kapitalistang estado. Para madurog ang kapitalismo, dapat ibagsak ng 
uring manggagawa ang lahat na umiiral na estado at itayo ang diktadura ng 
proletaryado sa pandaigdigang saklaw: ang pandaigdigang kapangyarihan ng 
mga konseho ng manggagawa, na iniorganisa ang buong proletaryado. 


# Ang komunistang transpormasyon ng lipunan sa pamamagitan ng mga 
konseho ng manggagawa ay hindi nangangahulugan ng “self-management” 

o nasyunalisasyon ng ekonomiya. Ang komunismo ay nangangailangan ng 
mulat na abolisyon ng uring manggagawa sa mga kapitalistang panlipunang 
relasyon: sahurang paggawa, produksyon ng kalakal, pambansang hangganan. 
Nangangahulugan ito ng pagbubuo ng pandaigdigang komunidad kung 

saan ang lahat ng mga aktibidad ay para sa lubusang satispaksyon ng 
pangangailangan ng sangkatauhan. 


# Ang rebolusyonaryong pulitikal na organisasyon ay taliba ng uring 
manggagawa at aktibong salik sa pagpapalawak ng makauring kamulatan 

sa loob ng proletaryado. Ang papel nito ay hindi “organisahin ang uring 
manggagawa” o kaya'y “umagaw ng kapangyarihan” sa pangalan nito, kundi 
aktibong lumahok sa kilusan tungo sa pagkakaisa ng mga pakikibaka, tungo sa 
isang kondisyon kung saan ang mga manggagawa mismo ang may ultimong 
kapangyarihan sa pagtatakda sa kanyang sarili at para sa kanyang sarili, at 
kasabay nito ay maglatag ng rebolusyonaryong pampulitikang mga layunin sa 
pakikibaka ng proletaryado. 


Ang aming mga gawain 


Pulitikal at teoritikal na klaripikasyon sa mga layunin at paraan ng pakikibaka 
ng proletaryado, sa kanyang istorikong misyon at sa kanyang kagyat na 
kalagayan. 


Mag-organisa ng interbensyon, nagkakaisa at sentralisado sa internasyunal na 
saklaw, para makaambag sa proseso na tutungo sa rebolusyonaryong aksyon ng 
proletaryado. 


Pag-oorganisa ng mga rebolusyonaryo sa layuning mabuo ang isang tunay na 
pandaigdigang partido komunista, na susi para maibagsak ng manggagawa ang 
kapitalismo at maitayo ang komunistang lipunan. 


Ang aming pinanggalingan 


Ang mga posisyon at pagkilos ng mga rebolusyonaryong organisasyon ay 
produkto ng mga nakaraang karanasan ng uring manggagawa at sa mga aral 

na nakuha ng kanyang mga pampulitikang organisasyon sa takbo ng kanyang 
kasaysayan. Kaya ang pinanggalingan ng IKT ay mula sa sunod-sunod na mga 
kontribusyon ng Liga Komunista nila Marx at Engels (1847-52), ang tatlong 
Internasyunal (ang Internasyunal na Asosasyon ng Manggagawa, 1864-72, ang 
Sosyalistang Internasyunal, 1889-1914, ang Komunistang Internasyunal, 1919- 
28), ang mga kaliwang praksyon na humiwalay mula sa nanghihinang Ikatlong 
Internasyunal sa mga taon ng 1920-30, sa partikular sa mga Kaliwang Aleman, 
Dutch at Italyano. 


Bukas sa mga mambabasa ang mga artikulo dito sa kanilang mga puna, komentaryo at tanong. Bukas din ang mga pahina ng Internasyo- 
nalismo sa mga opinyon o artikulo ng mga mambabasa basta ito ay sa diwang praternal at para sa teoretikal na klaripikasyon at pagsusulong 


ng tunay na panlipunang pagbabago. Sumulat lamang sa philippines @internationalism.org 
Pagtulungan nating mga komunista at rebolusyonaryo sa Pilipinas na paunlarin ang Internasyonalismo para sa internasyonal na komuni- 


stang rebolusyon. Bisitahin ang aming website: tl.internationalism.org 





